
 



P R E FA Ţ A
Nimeni  nu  poate  să  facă  loc  în  propria  sa  inimă  şi  viaţă,  ca  şuvoiul binecuvântării lui Dumnezeu să curgă spre alţii, fără să primească în ei înşişi o bogată  răsplată.  Franz  Bardon  a  avut  acest  avantaj  cu  toată  împotrivirea forţelor malefice.
Ani buni vor trece şi multe frunţi vor păli plecate în studiu şi cercetare, înainte ca noi să putem înţelege, cât de cât, ceea ce raţiunea şi ştiinţa pot sau nu explica, despre ce este adevărat şi ce nu, despre ce este real sau iluzoriu, mă  mulţumesc  să  constat,  şi  aceasta  nefiind  o  premieră,  că  aşa-numitul „progres ştiinţific” creează în oameni o apocalipsă universală, din care, pe zi ce trece, pe nesimţite, se exclude tot ce nu aparţine lumii fenomenelor. Linia generală devine, clar, aceea că tot ce nu este ştiinţific nu există, deci, este fals. Mai rău, oamenii condamnă aprioric orice idee sau demers numai prin simplul fapt că acestea „nu sunt ştiinţifice”.
Dacă veţi spune uneori, precum Plotin, că „trezindu-vă din trupul vostru şi întorcându-vă  la  voi  înşivă,  deveniţi  exteriori  lucrurilor  şi  contemplaţi  o frumuseţe de o minunată măreţie”, în mod sigur, după cum am mai spus şi în alte  daţi,  veţi  fi  declaraţi  nebuni  sau  veţi  fi  arşi  pe  rug.  Acest  lucru  i  s-a întâmplat şi lui Franz Bardon care, pentru noi, a venit de atâtea ori în mijlocul nostru, dovedindu-ne că un iniţiat crede mereu într-o dimineaţă următoare. Ne-a învăţat că adevărata iniţiere înseamnă „TOTUL ÎN SLUJBA OMULUI”, efort care  începe  cu  mult  mai  departe  şi,  în  viaţa  adevăratului  iniţiat,  mult  mai târziu,  la  capătul  unei  perioade  de  îndelungată  răbdare,  multiple  umilinţe, sacrificii şi de mari eforturi, care durează o viaţă întreagă şi care fac cu totul ridicolă intervenţia unor anumiţi „cercetători” moderni.
De  câte  ori  veţi  avea  nevoie  de  un  răspuns la  probleme  majore,  puteţi 
întreba,  fără  urmă  de  teamă  şi,  puteţi  fi  siguri,  veţi  avea  un  răspuns.  Un 
răspuns pe care Dumnezeu vi-l va da. Tatăl îşi aude fiul oriunde s-ar afla şi 
răspunde dorinţei inimii lui. Fiţi doar siguri şi aşteptaţi până ce acest răspuns 
va veni. Va fi, fie sub forma unui simbol, unui om, a unui animal, a unei vorbe, 
a unei scânteieri de inspiraţie  - întotdeauna la momentul potrivit. Răspunsul 
va fi definit şi uşor de înţeles, fiecare om având în el, în funcţie de maturitatea 
sa,  învăţătura  necesară  de  a  înţelege  acest  limbaj.  Niciodată  nu  veţi  greşi 
dacă vă veţi lăsa viaţa exterioară condusă de Voinţa Dumnezeiască, care vă 
vorbeşte în acest sens.
Totul este Divinitate.
Fiţi totdeauna conştienţi de faptul că şi cel mai nesemnificativ lucru are un 
sens  mistic,  esoteric.  Ţineţi-vă  ochii  deschişi  deoarece  Casa  lui  Dumnezeu 
este plină de miracole. Nu daţi voie nici unei umbre de proastă dispoziţie să




vă  cuprindă.  Totul  trebuie  transformat  într-o  puritate  fără  pată,  lumină spirituală, conştiinţă, mulţumire, fericire şi, cel mai important, în iubire.
DANIEL MENRATH. 1995

IN  M E M O R IA M
Deşi  următoarea  informaţie  va  produce  suferinţă  în  rândul  cititorilor 
interesaţi, consider că este de datoria mea să-i informez pe aceştia de faptul, 
trist de altfel pentru noi toţi, că Franz Bardon nu mai este, fizic, printre noi.
La data de  10 iulie  1958, Providenţa Divină a permis spiritului acestuia, care  a  atins  perfecţiunea  timp  de  mii  de  ani,  să  părăsească  corpul  său omenesc de care s-a servit Bardon pentru îndeplinirea misiunii sale şi în care nu se va mai întoarce niciodată. în general vorbind, mulţi dintre marii iniţiaţi de pe această planetă îşi părăsesc pentru totdeauna trupurile în împrejurări neobişnuite şi acesta este şi cazul lui Franz Bardon.
Numai puţini oameni ştiu că un mare iniţiat ca Franz Bardon n-are voie să urmeze procedura normală, completă a reîncarnării ca toţi ceilalţi muritori, de vreme  ce,  fiind  un  spirit  perfect,  el  ar  accepta  chipul  uman  numai  dacă Providenţa Divină i-ar încredinţa îndeplinirea unei noi misiuni.
Pentru a forma cititorului o idee clară asupra unui astfel de spirit, vă voi povesti câte ceva din viaţa autorului, mai ales că sunt un bun cunoscător al acesteia.
Franz  Bardon  menţiona  în  „FRABATO”  că  se  încarnase  într-un  băiat  de 
paisprezece  ani,  ca  să  devină  mentor  spiritual  al  lui  Viktor  Bardon,  tatăl 
băiatului.  Viktor  Bardon  era  el  însuşi  preocupat  de  misticismul  creştin  şi, 
graţie perseverenţei şi credinţei, a dobândit capacitatea de clarviziune. Dar, 
cum îi lipsea experienţa practică în domeniu, nu putea, în ciuda clarviziunii 
sale,  să-şi  împlinească  visul,  spre  care  râvnea  atât  de  mult,  aşa  încât  n-a 
putut deveni un iniţiat divin. De aceea, rugăciunilor sale fierbinţi li se adăuga 
visul sublim de a întâlni un Guru adevărat în timpul actualei încarnări, ca să 
poată fi învăţat de acesta şi să acumuleze cât mai mult. Dorinţa sa exaltată n-
a rămas neîmplinită. Spiritul lui Frabato s-a încarnat în trupul unicului său fiu, 
pe care Viktor Bardon l-a avut între cele douăsprezece fete şi, fiind cel mai 
mare dintre copii, el urma să devină adevăratul Guru al tatălui său, în afara 
misiunii pe care Providenţa Divină i-o dăduse.
Aşadar, în noaptea când s-a petrecut această înlocuire minunată, nimeni în afara  clarvăzătorului  Viktor  Bardon  n-a  observat  aceasta  şi  el  mulţumi  din toată inima lui Dumnezeu pentru această binecuvântare. Din acea zi el a avut un Guru al lui în persoana fiului său şi asta îl făcea foarte fericit.
Numai un înalt şi perfect iniţiat ca spiritul lui Franz Bardon putea încerca să facă un lucru ca acesta şi să reuşească în desăvârşirea nu doar a unei singure misiuni, ci a unui număr de misiuni încredinţate, beneficiind şi de ajutorul unui trup care i-a fost împrumutat în acest scop.




Alegerea şi acceptarea unui corp fizic care este deja la vârsta pubertăţii se 
realizează cu mai multe condiţii: ca o compensare, noul său locatar trebuie să 
ofere proprietarului iniţial o existenţă nouă, mai bună, începând într-un uter 
de mamă; mai mult decât atât, el trebuie să accepte Karma trupului ca fiind a 
sa.
Dar, deoarece Karma proprietarului iniţial al trupului era foarte încărcată, Franz  Bardon,  în  ciuda  perfecţiunii  sale  spirituale  şi  a  înaltelor  capacităţi hermetice, a avut multe de îndurat înainte s-o poată purifica. Astfel, aş scoate în evidenţă lupta sa pentru existenţă, arestările lui repetate şi cei trei ani şi jumătate petrecuţi într-un lagăr de concentrare, timp în care a trăit cele mai triste şi mai crude experienţe, cele mai umilitoare din viaţa sa. De asemenea, ultimele luni din viaţă i-au fost umbrite de întâmplări extrem de neplăcute, care, în final, au pus capăt muncii sale benefice. Acceptarea unei astfel de încarnări  este,  pentru  noi  toţi,  cea  mai  evidentă  dovadă  despre  cât  de mărinimos a fost întotdeauna spiritul lui Franz Bardon.
Aceste indicii demonstrează clar cititorului că, până şi un mare spirit - ale cărui înzestrări sunt foarte apropiate de capacităţile şi forţa Providenţei Divine -  are  totuşi  de  înfruntat  multe  lucruri,  chiar  şi  experienţe  dintre  cele  mai nefericite, fără să dea înapoi, deşi ar fi putut să-i prindă pe urmăritorii săi cu o simplă ridicare de mână.
Acelaşi lucru se petrece şi în cazul destinului altor fiinţe umane, pentru 
care, de la Providenţa Divină, nimănui nu-i este permis să intervină, nici chiar 
unui iniţiat sau ales. Din acest motiv, este doar o chestiune de ignoranţă când 
cineva  învinuieşte  întâmplările  sorţii  ca  fiind  nedrepte  şi,  în  acelaşi  timp, 
numeşte iniţiat o fiinţă umană incompetentă, doar pentru că aderă cu lealitate 
la Poruncile Providenţei Divine, dorinţele lor nebuneşti rămânând neîmplinite.
Am  evitat  descrierea  clasică  a  vieţii  lui  Franz  Bardon,  cu  perioada şcolarităţii,  apoi  alegerea  unei  profesiuni  şi  activitatea  lui  profesională, considerând că povestirea mea este mai instructivă şi mai importantă pentru cititorii interesaţi şi studenţii ştiinţei hermetice.
Aceia care au fost îndeajuns de norocoşi să-l cunoască personal pe Franz Bardon ştiu foarte bine că unul dintre cei mai buni oameni a plecat dintre noi. Realii discipoli ai hermeticii îl privesc încă pe Franz Bardon ca pe adevăratul lor Guru, chiar dacă mai trăieşte într-o fiinţă umană sau nu.
Măreţia sa spirituală nu va fi niciodată înlocuită.
Aceia care se ocupă practic de lucrările ştiinţifice ale lui Franz Bardon, dar care nu l-au cunoscut niciodată personal pe autor sau nu l-au văzut câtuşi de puţin, îşi pot face o idee despre această măreţie spirituală când voi da numele anumitor personalităţi care au trăit în ere diferite şi ale căror corpuri fizice au fost locuite de acelaşi mare spirit, spiritul lui Franz Bardon.

Hermes  Trimegistos,  a  cărui  Carte  a  înţelepciunii,  numită  şi 	„Thoth”,
conţine 78 de cărţi de tarot, este cunoscut cu siguranţă de orice ocultist. De aceea,  nimeni  nu  va  fi  surprins  de  motto-ul pe  care  Franz  Bardon  l-a  ales pentru prima sa carte,  „Iniţiere în hermetică”. Lao Tse, filozoful şi omul de ştiinţă chinez este, de asemenea, cunoscut tuturor filozofilor.
Este şi cazul astrologului francez Nostradamus, omului de ştiinţă englez 
Robert Fludd, Contelui de Saint Germain. Regăsim spiritul lui Franz Bardon în 
Appolonius  din  Tyana,  un  contemporan  al  lui  lisus.  înainte  de  ultima  sa 
încarnare, el a fost întrupat în Mahum Tah-Ta, din Tibet, înţeleptul munţilor.
în  urma  plecării  spiritului  lui  Franz  Bardon,  mii  de  oameni  din  întreaga 
lume şi-au pierdut salvatorul, sfătuitorul şi suportul în multe momente grele. 
Sacrificiul şi activitatea sa benevolă merită toată recunoştinţa, aprecierea şi 
gratitudinea.
Noi,  cei  care  ştim  că  nu  există  moarte,  nutrim  speranţa  că  Providenţa Divină, poate, ne va îngădui întâlnirea cu acest mare iniţiat, nu contează prin cine sau ce, într-una din viitoarele noastre reîncarnări.
Praga, septembrie 1958
Otti Votavova
(11.04.1903-9.02.1973)

C a p ito lu l  I
În  supraaglomerata  sală  de  lectură  a  clubului  era  o  agitaţie  cumplită. Tensiunea primei părţi a programului generase violente controverse în rândul auditoriului.  „Cine este acest Frabato?”.  „Faptele sunt evidente!”. Totul este trucaj şi înşelătorie!”.
„Poate  cineva  să  se  bazeze  pe  propriile  percepţii?”  Pe  toţi  îi  stăpânea confuzia, încântarea şi incertitudinea.
Gongul a sunat sfârşitul pauzei. Rândurile s-au completat din nou repede, tumultul s-a stins şi cortina s-a ridicat atât de încet, pe cât lumina din sală s-a pierdut în întuneric.
Un candelabru  mare de  cristal ilumina  scena.  în  mijloc  o masă  rotundă acoperită  cu  un  brocart  albastru  închis.  în  partea  dreaptă  a  mesei  era  un scaun, iar în spatele ei, plasate în semicerc, alte zece.
Decorul scenei nu dădea de înţeles că un magician ar fi fost gata să-şi înceapă reprezentaţia. Nu era în preajmă niciunul din obiectele care îi ajută de obicei  pe  aşa-zişii  magicieni.  Intrând  pe  scenă  într-un  fascicul  de  lumină, Frabato a salutat publicul cu o uşoară reverenţă.
Deşi fracul îi dădea o notă de certă seriozitate, zâmbetul lui familiar i-a eliberat pe toţi de fiorul puternic care-i stăpâneşte de obicei pe cei care asistă la experimente magice.
Când aplauzele s-au potolit, Frabato s-a adresat publicului: „Doamnelor şi domnilor, explicându-vă principiile sugestiei şi autosugestiei în prima parte a programului şi demonstrându-vă acestea prin experimente, putem trece acum să  abordăm  altă  temă.  Magnetismul  animal  are  o  covârşitoare  importanţă pentru  viaţa  fiinţelor  umane  şi,  de  aceea,  n-aş  vrea  să  pierd  ocazia  să  vă vorbesc despre aceasta.
Totul  în  lume  este  controlat  de  forţele  electrice  şi  magnetice.  Totuşi, capacitatea substanţelor materiale de a acumula şi conduce forţele electrice şi magnetice variază foarte mult. Acest fapt este important în a face magie. Dar nu doresc acum să aprofundam mai mult acest subiect, ci să explicăm esenţa magnetismului şi să-i demonstrăm practic existenţa.
Magnetismul  animal  este  singurul  element  care  a  atins  perfecţiunea  în 
existenţa  noastră.  El  reprezintă  forţa  vitală  şi  conţinutul  întregii  vieţi  pe 
pământ.  Acest  magnetism  vital  conectează  planeta  noastră  la  zona  care 
înconjoară pământul ca o centură, aşa-numita „lume astrală”. De asemenea, 
el conectează fiinţele umane între ele. Radiaţia fiinţei umane este pur animală 
şi  forţa  sa  depinde  de  propria  voinţă,  de  caracter,  maturitate  mentală, 
rezultată  din  starea  generală  de  sănătate.  Acest  magnetism  este  puternic 
îndeosebi  la  acei  oameni  care  îşi  antrenează  conştiincios  şi  sistematic 
capacităţile  spirituale  şi  sufleteşti,  care  au  învăţat  să  se  autoeduce,  să-şi

conducă propriul destin. Aceşti oameni sunt capabili să-şi mărească energia vitală,  în  consecinţă,  să  realizeze  lucruri  extraordinare.  De  când  a  fost recunoscută  ca  forţă  obiectivă,  magnetismul  animal  a  fost  folosit  atât  în scopuri pozitive, cât şi negative. Zicala: „Ce ai semănat, aceea culegi” este, într-un fel, expresia legii karmice şi a justiţiei divine.”
Vindecarea efectelor prin magnetism poate fi cu succes realizată de un magician  cu  experienţă.  Aşa  că  acord  o  foarte  mare  importanţă  acestui fenomen.
Aş  dori  acum  să  vă  arăt,  printr-un  număr  de  experimente,  ce  alte capacităţi  şi  forţe  sunt  conectate  magnetismului  animal.  în  acest  scop,  aş ruga trei spectatori să vină lângă mine, pe scenă.”
Un  murmur  se  auzea  din  sală.  Apoi,  ca  să  încurajeze  publicul,  a  spus 
zâmbind:  „Nu trebuie să vă fie teamă, nu i se va întâmpla nimănui nici un 
rău.”
O doamnă drăguţă, blondă a apărut pe scenă ezitând. „Priviţi”, s-a adresat 
Frabato publicului, „oamenii spun adesea că femeile reprezintă sexul slab, dar 
această doamnă este o dovadă a contrariului pentru toţi bărbaţii aici de faţă.”
Publicul a râs şi, în acelaşi moment, s-a urcat pe scenă un tânăr, urmat de o doamnă mai în vârstă.
„Sunt  foarte  recunoscător  pentru  ajutorul  dumneavoastră”,  Ie-a  spus Frabato persoanelor aflate pe scenă. „Acum v-aş ruga să-mi daţi pentru scurt timp oricare dintre obiectele personale pe care le aveţi asupra dumneavoastră şi să le puneţi pe masă aici.”
Doamna blondă a pus pe masă ceasul ei de argint de la mână. Tânărul domn, cu o expresie de generozitate, şi-a pus alături portmoneul. După un surâs încurajator al lui Frabato, doamna în vârstă şi-a scos de la gât colierul şi l-a adăugat celor două obiecte de pe masă.
„Ca o introducere”, a spus Frabato, adresându-se din nou publicului,  „vă voi arăta un mic experiment psihometric. Vă voi demonstra că fiecare fiinţă umană trăieşte în virtutea semnelor obiectelor cu care corpul intră în contact. Fiecare detaliu al existenţei acestuia va fi relevat cu ochiul meu clarvăzător, foarte precis. Vă voi arăta că am dreptate, folosindu-mă de cele trei obiecte puse la dispoziţie.”
Frabato a păşit spre masă, a luat ceasul de argint şi s-a plimbat cu paşi rari de câteva ori, adânc absorbit de gânduri. Deodată s-a oprit, a pus pe frunte ceasul şi a stat aşa, timp de câteva minute, cu ochii pierduţi în zare. Ca şi cum s-ar fi trezit dintr-un vis s-a adresat apoi posesoarei: '
„Păreţi a vă îndoi serios de capacităţile mele, altfel n-aţi fi venit aici pe 
scenă cu ceasul împrumutat de la sora dvs. Faceţi asta destul de des, fără 
ştirea ei, ea fiind plecată să lucreze la Berlin. Acest ceas este cadou de la o

mătuşă decedată în urma unui accident. Moartea mătuşii este motivul pentru care sora dvs. nu mai poartă ceasul”. Faţa doamnei exprima jenă şi ruşine, fapt care a demonstrat cert că Frabato spusese lucruri adevărate.
Deodată,  tânărul  a  încercat  să-şi  ia  de  pe  masă  portmoneul.  Totuşi, Frabato a fost mai iute decât el, i l-a luat şi l-a cântărit în mână, zicând:
„Nu păreţi să aveţi o conştiinţă curată, domnule. Voi verifica îndată ce se ascunde în spatele acestui obiect.”
După  ce  a  privit  cu  foarte  mare  atenţie  portmoneul,  timp  de  câteva 
secunde,  el  a  continuat: „Sunteţi  atât  de  tânăr  şi  cu  toate  acestea  aţi
dezamăgit deja două fete. Fata din fotografia aflată în portmoneu v-a îndrăgit 
fiindcă i-aţi clădit visuri în care ea a crezut cu adevărat. Cu toate acestea mai 
văd o scrisoare de dragoste de la o altă fată, pe care aţi întâlnit-o recent la o 
reuniune şi v-a trezit interesul cu cochetăriile ei. Chestiunile personale nu mă 
privesc, dar vă pot asigura că nu veţi fi fericit cu amândouă în acelaşi timp.”
Tânărul devenise foarte jenat când s-a văzut astfel descoperit şi a replicat, întrucâtva temător:
„Nu mi-ar place să trăiesc în preajma dumneavoastră, pentru că nu mi-ar fi în siguranţă nici gândurile cele mai intime, nici secretele.”
Frabato a pus portmoneul pe masă şi a luat colierul, lăsându-l să-i alunece printre degete, ca pentru o cercetare atentă.
„Aş  putea  scrie  un  roman  întreg  despre  colierul  dvs.”,  a  spus  el, 
adresându-se doamnei în vârstă, „pentru că a trecut prin vremuri grele. Primii 
lui posesori au fost nişte aristocraţi foarte bogaţi din Franţa, care mai târziu 
au fost ghilotinaţi în timpul unei revoluţii. Colierul acesta a adus tuturor celor 
care l-au avut mult ghinion. După ce soţul dvs. a fost ucis în primul război 
mondial,  aţi  fost  nevoită,  pentru  o  bună  bucată  de  vreme  să  trăiţi  dintr-o 
pensie mică. Lanţul a fost amanetat, de două ori, dar de fiecare dată l-aţi luat 
înapoi.”
Frabato  a  tăcut  în  acest  moment,  fiindcă  femeia  izbucnise  în  lacrimi. Publicul  amuţise  de  emoţie.  Frabato  a  pus  colierul  înapoi  pe  masă  şi  s-a adresat din nou sălii:
„Doamnelor  şi  domnilor,  aşa  cum  v-am  demonstrat  până  acum,  fiecare obiect îşi are istoria lui. Mai mult decât atât, aţi putut să vă convingeţi de varietatea posibilităţilor pe care le am, folosindu-mă de clarviziune.”
Publicul a izbucnit în aplauze puternice, eliberându-se de tensiunea care-l marcase până atunci. Când liniştea s-a reinstalat, Frabato a continuat:  „Aş vrea acum să rog cele trei persoane participante la experiment să părăsească sala, însoţite de doi observatori neutri.”
Un domn cu ochelari şi o doamnă în rochie de culoare închisă s-au oferit imediat s-o facă şi au părăsit toţi cinci sala.

„Pentru a vă demonstra efectele magnetismului bazat pe puterea voinţei, voi încărca aceste obiecte cu efecte reale care vor fi evidente de îndată ce vor fi atinse.”
Un domn din mijlocul sălii a propus ca cel ce va atinge ceasul de argint să izbucnească într-un hohot de râs. Frabato a aprobat. Şi a doua propunere a fost unanim acceptată, ca portmoneul să provoace un plâns în hohote.
Numai asupra propunerii pentru colier nu se putea decide.
O  doamnă  din  primul  rând  a  propus:  „Deoarece  acest  colier,  de  când există, a adus numai ghinion atâtor oameni, propun să faceţi în aşa fel încât să fie aruncat cu dezgust de prima persoană care îl va atinge.”
Aplauze prelungi au făcut inutilă o altă propunere. Acum, Frabato a pus 
cele trei obiecte pe masă, la o distanţă considerabilă unul de celălalt. Apoi a 
stăruit asupra fiecăruia dintre ele timp de câteva momente, într-o concentrare 
deplină; a făcut câteva gesturi cu mâna dreaptă şi s-a adresat publicului din 
nou:
„Doamnelor şi domnilor, eu sunt gata. Ca nimeni să nu poată spune că am lucrat  prin  hipnoză,  voi  pleca  chiar  acum  la  bufet.  Două  persoane  să  mă conducă afară şi să se întoarcă împreună cu persoanele testate, rugându-le să-şi ia lucrurile înapoi. Voi reveni pe scenă în zece minute.”
Frabato a părăsit sala condus de doi domni care, imediat după aceea, s-au întors  cu cele  trei persoane şi cu cei  care  le-au însoţit.  Ezitând întrucâtva, femeia blondă, tânărul şi doamna în vârstă s-au apropiat de masă, în timp ce în rândurile publicului aşteptarea crea tensiune.
Au fost informaţi de domnii însoţitori că îşi pot lua obiectele înapoi şi să se întoarcă la locurile lor.
Blonda a  .reacţionat grăbit. Cu o mişcare rapidă, a apucat ceasul, iar în momentul  următor  a  izbucnit  într-uri  hohot  de  râs  de  care  s-a  molipsit întreaga sală.
în timp ce ea pleca spre locul său, ceilalţi doi stăteau acolo, ezitând, puţin 
surprinşi, dar tânărul a întins mâna după portmoneul lui. Nici nu şi l-a pus bine 
în buzunar că a şi început să-plângă, scuturat de hohote, cu capul ascuns în 
palme.
în câteva clipe şi-a revenit şi a părăsit scena în aplauze.
După tot ce văzuse, doamna în vârstă stătea înaintea colierului său, vizibil intimidată. în cele din urmă s-a întins după el, dar, atingându-l, l-a aruncat în colţul scenei. A primit înapoi colierul din mâinile unui domn amabil şi, fiindcă era surprinsă de propria reacţie, publicul a încurajat-o,
Chiar în momentul în care au plecat cu toţii de pe scenă, uşa de la sală s-a deschis şi Frabato a reapărut, salutând entuziast publicul. S-a urcat pe scenă cu paşi elastici şi a spus zâmbitor:
10




„Sunteţi  bine  dispuşi.  Văd  că  v-a  plăcut  spectacolul.  Acum  rog  zece persoane, care au probleme  cu sănătatea, într-un fel sau altul, să urce pe scenă.”
Un  număr  mare  de  spectatori  s-au  grăbit  să  urce.  Locurile  din  spatele scenei s-au ocupat repede şi mulţi au fost nevoiţi să se întoarcă.
Frabato a trecut de la unul la altul, oprindu-se asupra fiecăruia în parte 
câteva secunde şi vorbind despre suferinţa fiecăruia, folosind cu aproximaţie 
terminologia   medicală.   Feţele   oamenilor   exprimau   surprindere   datorită 
diagnosticării corecte şi rapide. Apoi, s-a adresat oamenilor de pe scenă.
„Dragi vizitatori, văd pe feţele dvs. că aveţi mare încredere în mine şi că 
aşteptaţi de la mine un tratament complet şi o vindecare rapidă. Cu ajutorul 
sugestiei voi încerca să vă ajut pe fiecare cât se poate. Deşi cazurilor severe 
nu  le  pot  oferi  o  vindecare  completă  dintr-o  dată,  tuturor  vă  garantez  o 
ameliorare certă. Rămâneţi aşezaţi, fiţi cât mai calmi, într-o poziţie cât mai 
relaxată.”
După ce a rugat publicul din sală să fie liniştit, s-a aşezat şi el pe un scaun 
în aşa fel încât să poată vedea bine pe fiecare. A închis ochii şi, după câteva 
secunde, părea complet paralizat. După aproape un minut, a redeschis ochii, 
a sărit de pe scaun şi a întrebat pe fiecare dintre pacienţi cum se simte.
„Excelent!” 	„Minunat!” 	„Ce   uşurare!”   erau   exclamaţiile   lor.   Feţele
pacienţilor  se  înveseliseră  sub  influenţa  vitalităţii  crescute  şi  fiecare  îşi exprima mulţumirile înainte de a părăsi scena.
„Acesta este sfârşitul spectacolului de astăzi”, a anunţat Frabato, „totuşi, n-aş vrea să omit a vă invita pe toţi la spectacolul viitor, care va avea loc poimâine. Noapte bună, tuturor!”
însoţit  de  aplauze,  a  dispărut  în  spatele  scenei.  La  scurt  timp  a  lăsat auditoriul în culise şi a luat un taxi până la hotel.
A ajuns, a comandat o băutură răcoritoare, a lăsat vorbă că dorea să fie trezit a doua zi dimineaţă şi s-a încuiat în cameră.
Abia terminase meditaţia pe care o făcea în fiecare zi înainte de culcare, când cineva bătu în uşă. Băiatul de serviciu s-a scuzat pentru o aşa vizită târzie şi l-a informat că un domn îl aşteaptă în hol să-i vorbească.
Gânditor, Frabato a cercetat cu atenţie ciudata carte de vizită trimisă de persoana respectivă. Avea un cerc mare în mijloc, în care era un alt cerc mai mic, iar în interiorul lui un triunghi cu o cruce.
în stânga şi în dreapta cercului erau doi dragoni, iar pe spatele cărţii de vizită era scris doar „Hermes”, totul imprimat cu auriu.
S-a gândit puţin, apoi Frabato a cerut ca vizitatorul nocturn să fie poftit în camera sa. După câteva clipe, el a salutat un domn cu tâmplele albite, cu o expresie de nobleţe în ţinută...

Era foarte târziu când vizitatorul a plecat. Faţa sa avea o mină răvăşită, semn că trăise o experienţă extraordinară.

C a p ito lu l  II
Membrii  Lojei  masonice  secrete  FOGC,  care  erau  foarte  temuţi  chiar  în cercurile  oculte,  se  adunaseră  pentru  o  reuniune  generală  la  Dresda.  Sala unde urma să aibă loc întâlnirea se afla într-o vilă imensă, ascunsă privirii, într-un parc proprietate particulară, în spatele unui gard viu foarte înalt şi a unor copaci maiestuoşi.
Marele  Maestru  al  Lojei  invitase  98  din  99  de  membri  la  întâlnirea  de astăzi. Ei veniseră cu mult timp înainte de începerea şedinţei şi se aşezaseră de o parte şi de alta a două mese lungi.
Conversaţia din sală s-a întrerupt când a intrat Marele maestru, însoţit de asistentul său, care, în acelaşi timp, era şi secretar. Vis-a-vis de intrarea în sală se afla un podium, pe care era aşezat biroul Marelui Maestru. El a sunat clopoţelul şi s-a făcut dintr-o dată o linişte deplină. S-a adresat fraţilor cu o voce ridicată:
„Dragii mei fraţi, deschid sesiunea de astăzi. Sunt mulţumit că aţi dat curs 
invitaţiei mele, fără excepţie. Aşa cum ştiţi din regulamentul Lojei, o astfel de 
reuniune   generală   este   convocată   doar   în   cazul   unor   evenimente 
excepţionale.  Probabil  că  aţi  constatat  deja  lipsa  din  şedinţa  de  astăzi  a 
Fratelui Silesius. Din păcate, el s-a făcut vinovat de divulgarea secretelor Lojei 
şi va trebui să-l judecăm, acesta fiind primul punct din ordinea de zi. Punctul 
doi: magicianul Frabato, care a devenit cunoscut pretutindeni în Dresda.
Dragii mei fraţi, ştiţi cu toţii că Fratele Silesius realizase deja 25 trepte de iniţiere în Loja noastră şi ar fi trebuit să aibă conştiinţa încălcării legii acesteia. Ambiţia lui l-a determinat să divulge unora din prietenii lui ritualurile noastre de evocare a prezenţei elementelor stihiilor.
Conform  legii  Lojei  noastre,  încălcarea  unui  jurământ  şi  divulgarea secretelor sunt pedepsite cu moartea. Totuşi, şedinţa este validată numai în urma votului secret al tuturor membrilor prezenţi. Deşi persoanei în cauză îi sunt  prieten,  nu-i  pot  găsi  nici  o  scuză  pentru  purtarea  sa  şi,  deci,  vi-l încredinţez pentru judecată.
Pe toţi i-a străbătut un fior şi au început să comenteze. Unii se arătară tulburaţi,.alţii păreau încremeniţi.
Secretarul împărţi fiecăruia câte un plic cu o hârtie albă. Cuvintele DA sau 
NU aveau să decidă viaţa sau moartea unui frate de-al lor. „DA” ar fi însemnat 
moarte prin emiterea unei raze a morţii; „NU” ar fi însemnat libertate şi viaţă.
Mulţi dintre ei n-au stat prea mult pe gânduri, alţii ezitau oarecum, iar alţii, 
câţiva, nu-şi puteau stăpâni tremurul mâinii pe hârtie. Fratele Silesius fusese 
iubit de mulţi dintre ei. în ciuda acestui fapt, simpatia era de neiertat acum, 
datorită faptului că trădarea secretelor Lojei pune în pericol loja însăşi.

în  cele  din  urmă,  secretarul  strânse  toate  plicurile  într-o  cutie  mică  de lemn,  scoase  toate  hârtiile  din  ele  şi  le  împărţi  în  două,  în  funcţie  de răspunsurile date. El numără biletele cu multă atenţie şi notă rezultatele. Faţa lui, de obicei îmbujorată, pălea din ce în ce, în timp ce mai verifica o dată rezultatul. Apoi îl înmâna Marelui Maestru.
Acesta făcu ochii mari, faţa lui reflectând şocul unei persoane conştientă 
că un bun prieten era condamnat la moarte.  „Dragii mei fraţi”, a spus cu o 
voce tremurătoare, „din păcate rezultatul votării împotriva lui Silesius a fost 
condamnarea  irevocabilă  la  moarte,  cu 51  de  voturi  la 47.  După  legea
noastră, sentinţa ar trebui executată până într-o lună, dar pentru că Fratele Silesius, prin capacităţile sale oculte, va şti la ce să se aştepte şi pentru că va încerca să se salveze, vom executa sentinţa până în 24 de ore. Prietenul său, căruia i-a încredinţat secretele Lojei va avea de îndurat aceeaşi soartă. Rog frumos pe cei 21 de Fraţi, maeştri ai telepatiei, să rămână la sfârşitul întrunirii ca să putem discuta sentinţa prin folosirea razelor morţii.”
Deşi sentinţa  îl mişcase adânc,  Marele Maestru  şi-a revenit  repede  şi a continuat cu voce calmă:
„Cum punctul unu de pe agendă a fost rezolvat, să trecem acum la cazul 
Frabato. Câţiva dintre cei prezenţi aici au fost de faţă la spectacolele sale şi 
au putut să se convingă de capacităţile pe care acesta le posedă. S-a putut 
vedea, aşa cum a şi fost demonstrat, că lucrează fără trucuri. Experimentele 
lui au depăşit toate aşteptările; da, au fost chiar mult mai reuşite decât cele 
ale multora dintre fraţii noştri. Hermes, unul dintre cei mai talentaţi fraţi ai 
noştri, a fost la Frabato să-i testeze capacităţile. Vă va spune acum ce a făcut 
acolo.”
Domnul distins care îi făcuse lui Frabato acea vizită nocturnă, ridicându-se, vorbi:
„Alesesem cea mai bună oră astrologică pentru a-i face o vizită lui Frabato şi ţinusem seama şi ca analogiile dintre elemente să-mi fie favorabile. în afară de asta, am sperat să fie obosit după reprezentaţie, fapt pe care doream să-l exploatez în favoarea mea. l-am explicat motivul alegerii unei astfel de ore nepotrivite pentru vizita mea printr-o călătorie care nu mai suporta amânare. Auzind aceasta, Frabato m-a privit tăios, apoi a zâmbit şters, fără să spună un cuvânt.  Apoi  i-am  descris  în  culori  vii  imaginea  comunităţii  Lojei  noastre, evidenţiindu-i  multele  avantaje  şi  i-am  promis  o  sumă  mare  de  bani  din fondurile Lojei în caz că s-ar decide să devină membru.
Frabato,  care  nu  părea  să  fi  înţeles  propunerea  mea,  a  început  să 
vorbească despre călătoriile, despre reprezentaţiile şi succesele sale în mai 
multe oraşe şi orăşele şi a reuşit să-mi incite curiozitatea până într-atât de 
mult  încât  aproape  uitasem  de  scopul  vizitei  mele.  In  cele  din  urmă,  l-am

întrerupt, încercând din nou să-l atrag în direcţia ofertei mele. S-a ridicat şi a tras de sub pat o valiză, spunând:
„Să vedem acum ce spune cronica Akasha despre legea voastră!”
„Fraţii mei dragi, aşa cum ştiţi, cunosc foarte bine metodele şi practicile oculte,  aşa  că  eram  hotărât  să  împiedic  experimentul  lui  Frabato  cu  toată puterea mea. Dar imediat ce-mi trecu gândul acesta prin minte, îmi spuse ca din întâmplare:
„Dragă domnule Hermes, experimentele mele depind numai de voinţa mea şi nu pot fi influenţate sau împiedicate de dvs. Vor reuşi chiar dacă luaţi parte activă la ele sau nu.”
Am simţit că sunt foarte bine citit şi că nu voi avea nici o şansă împotriva lui, aşa că am urmărit pregătirile sale cu multă atenţie. întâi îşi spălă mâinile cu grijă, scoase din valiză o sticlă şi îşi şterse mâinile cu câteva picături din ea.  Era,  aproape  sigur,  esenţă  de  plante,  deoarece  în  toată  camera  se răspândise un miros plăcut. Dintr-o cutioară luă o lampă mică şi o puse pe masă. Apoi, dintr-o a doua cutioară scoase o sferă de sticlă cu diametrul cam de 20 cm şi o aşeză pe masă pe un suport potrivit. Când l-am întrebat la ce foloseşte acea sferă, Frabato a râs şi mi-a spus:
„Dacă în Loja voastră există clarvăzători şi dacă ei posedă cu adevărat ştiinţa pe care pretind că o au, atunci ar fi trebuit să ştiţi că aceasta este o oglindă  magică.  Această  sferă  este  plină  cu  un  lichid  şi  ea  cere  o  muncă răbdătoare, dar şi excelente puteri magice.”
Am realizat că ştiinţa mea nu însemna nimic pe lângă ce ştia el, aşa că am preferat să tac şi să urmăresc în linişte ceea ce avea să urmeze. Distanţa dintre  noi  şi  sferă  era  cam  de  un  metru.  Frabato  aprinse  lampa  şi  stinse lumina electrică şi mă rugă să păstrez linişte. Reflexele luminii dădeau toate culorile spectrului. Flăcăruia lumina sfera şi încăperea, iar în aer se răspândea un parfum specific. Dintr-o dată m-am gândit la combustibilul care trebuie să fi fost impregnat cu vreo substanţă specifică, dar n-am scos un cuvânt. Cu toate acestea Frabato mi-a ghicit gândul şi mi-a zis:
„Spuneţi-mi dacă aveţi vreo întrebare, fiindcă vă pricep gândurile aşa de clar de parcă le-aţi rosti cu glas tare. Citirea rapidă a gândurilor nu se practică în loja dvs.?”
Eram  fiert,  fiindcă  nimic  nu  i  se  putea  ascunde,  dar  încercasem  să  mă stăpânesc.
„Vă voi arăta un film, apoi veţi putea cântări singur, dacă este avantajos sau nu să fii membru în Loja dvs.”, adăugă el.
l-am urmărit cu atenţie fiecare mişcare să mă conving că nu foloseşte nici 
un truc. îşi suflecase mânecile de la cămaşă şi se aşezase lângă mine, în faţa 
sferei.  Apoi  îşi  întinse  amândouă  mâinile  înspre  aceasta,  cu  degetele

desfăşurate uşor. O lumină alb-argintie se degaja din vârfurile degetelor sale şi era absorbită  de sferă. Câteva clipe mai târziu,  sfera lumina ca un glob fluorescent, incandescent. Frabato încetă transmisia luminii şi spuse că ar fi posibil să facă şi fotografii ale acestei mingi magice.
Eram extrem de emoţionat. îmi spuse:
„Vom vedea acum scene din viaţa stimatului Mare Maestru. îţi este acum oferită ocazia de a cunoaşte atât luminile, cât şi umbrele personalităţii sale. Sper că vei reuşi să urmăreşti aceste imagini şi că nu vei adormi.”
Deşi nervii îmi erau întinşi la maximum de curiozitate, lumina minunată a sferei părea să-mi dea o senzaţie de oboseală. Bineînţeles că nu doream să mă fac de râs şi, adunându-mi toată puterea voinţei, am reuşit să stau treaz tot timpul cât a durat experimentul.
Lumina  opalescentă  se  răspândea  în  întreaga  cameră.  Interiorul  sferei începu să se mişte încet şi apărură umbre de diferite culori care pluteau în ea. Dar  imediat  se  dizolvau  iar,  fiind  înlocuite  de  o  culoare  violet.  Apoi,  s-a conturat clar chipul Marelui Maestru. Imaginile se succedau rapid din copilărie până  astăzi.  Multe  din  cele  văzute  m-au  şocat  şi  un  fior  de  gheaţă  mă străbătu. îmi erau dezvăluite scene incredibile şi nu aveam cum să scap de ele fiindcă nu mă puteam mişca.”
Faţa  Marelui  Maestru  se  schimbă  de  câteva  ori.  Când  Hermes  vru  să descrie câteva dintre întâmplările cele mai semnificative din viaţa acestuia, aşa  cum  fuseseră  revelate  de  oglinda  magică,  Marele  Maestru  i-a  dat  de înţeles,  discret,  că  nu  dorea  asta.  Hermes  înţelese  şi  schimbă  discuţia, orientând-o spre o temă generală.
„După ce îmi fusese oferită posibilitatea, prin acea metodă magică, de a 
urma  destinul  Marelui  Maestru  al  lojei  noastre  până  în  prezent,  Frabato  a 
desenat în aer un cerc deasupra sferei cu mâna dreaptă şi, cu arătătorul drept 
a desenat o figură pe care nu o ştiam, iar imaginile au dispărut după aceasta.
Întrucâtva  deconectat,  am  vrut  să-mi  întorc  privirea  de  la  sferă  când, 
deodată,  s-a  conturat  în  ea  chipul  Secretarului  nostru.  Şi  viaţa  sa  a  fost 
derulată ca un film în faţa ochilor mei. Toate crimele săvârşite de lojă au fost 
revelate fără milă. în acest fel, Frabato mi-a făcut cunoscute vieţile a şapte 
dintre cei mai vechi membri ai lojei. Când vru să-mi arate propria-mi viaţă, mă 
simţi atât de speriat şi jenat că a trecut peste asta. După ce desenă o altă 
figură asupra sferei şi după ce murmură o formulă, lumina s-a stins în sfârşit.
Frabato s-a ridicat, a aprins lumina electrică şi a stins lampa. A pus încet şi cu grijă sfera şi lampa în cutii şi a închis totul în valiză. După ce a terminat de făcut asta, m-a întrebat cu un aer uşor ironic:
„îmi recomandaţi în continuare să devin membru al Lojei?”

Complet năucit de puterea magică a acestui om, n-am putut scoate nici un 
cuvânt.  Mi-am  luat  pălăria  şi  pardesiul  şi-am  grăbit  spre  uşă  fără  să 
îndrăznesc a mai face vreun comentariu. Nu mi-am revenit până n-am ajuns în 
hol şi am ieşit din hotel valvârtej. Credinţa în puterea Lojei noastre fusese 
puternic zdruncinată, iar în noaptea aceea nici nu mi-am putut găsi odihna.”
Această relatare a experienţei cu Frabato făcu o puternică impresie asupra tuturor celor de faţă. Nimeni nu îndrăzni să facă vreo mişcare, era o linişte de mormânt. Marele Maestru se ridică grăbit şi sparse tăcerea aceea deprimantă cu o voce răspicată:
„Dragă  frate  Hermes,  în  numele  frăţiei  noastre  îţi  mulţumesc  pentru eforturile depuse.
In timpul acestei dificile misiuni, revelaţiile lui Frabato asupra activităţilor Lojei şi a unora dintre cei mai înalţi şi mai vechi membri ai ei, constituie o insultă la adresa mea. Jur pe numele Prinţului întunericului că vom revărsa toate furiile diavolului asupra lui Frabato ca să înveţe cum să se poarte cu noi. Nu voi permite ca Loja noastră să fie insultată. Va simţi razele morţii până va pieri. în numele lui Satan, al lui Astaroth şi Belul, fie blestemat!”
Acest  groaznic  jurământ,  pe  care  Marele  Maestru  l-a  rostit  cu  o  furie nebună în sală, era cel mai violent pe care îl făcuse vreodată public. Nimeni nu putea scăpa de blestem şi de persecuţia ordinului.
După  ce  îi  rugă  pe  cei  21 de  judecători  să rămână  în  sală, a  mulţumit tuturor pentru cooperare şi încheie şedinţa, anunţând aceasta prin clopoţel. Fraţii  şi-au  luat  „la  revedere”  cu  salutul  simbolic  al  Lojei  şi  au  dispărut  în traficul oraşului.
Comportarea modestă era una dintre cele mai stricte reguli ale Lojei, cu scopul de a nu atrage atenţia oamenilor, în general, precum şi a celor curioşi, mai ales.
Marele  Maestru  şi-a  reluat  locul  cu  un  zâmbet  satisfăcut.  Instinctiv  a realizat că acest Frabato era un posibil oponent, dar nu mai era cale de întors după jurământul rostit. Acesta trebuia dus la bun sfârşit, chiar dacă şi-ar fi pus în pericol viaţa. Trebuia să recunoască, fără tăgadă, că autoritatea sa în faţa fraţilor ar fi putut fi zdruncinată sau complet pierdută.
Fraţii care rămăseseră au discutat îndelung felul în care Frabato ar putea fi cel mai bine atacat. Sugestii diferite au fost făcute şi stenografiate de către Secretar  în  scopul  de  a  servi  la  luarea  unei  decizii  în  cadrul  întâlnirii următoare.
Rezolvarea cazului Fratelui Silesius fusese stabilită după reguli tradiţionale, aşa că nu mai era necesară o discuţie asupra acesteia.
La  un  semn  al  Marelui  Maestru,  Secretarul  părăsi  sala  şi  merse  într-o 
cameră aflată în spatele casei. Această cameră, ale cărei uşi erau echipate cu

sisteme speciale de închidere şi care nu avea deloc ferestre, era adăpostul 
garderobelor personale, unde erau depozitate diverse instrumente magice.
Magicianul  negru  deschise  un  cufăr  metalic,  de  unde  luă  un  sicriu  de 
mărime mijlocie în care era o figurină de ceară cu chip bărbătesc. Apoi, dintr-
un seif aflat în perete luă o sticlă mare maronie, sigilată cu un dop de sticlă.
Puse obiectele pe o masă în mijlocul camerei. Cu ajutorul unui cuţit, tăie un mic căpăcel din ţeasta figurinei de ceară, unde se afla un orificiu ce se deschidea într-un canal de-a lungul spatelui manechinului.
Secretarul deschise sticla maronie şi turnă lichid în acel orificiu, atât cât era  nevoie  să-l  umple  până  ajunge  la  nivelul  capului.  Apoi,  acoperi  la  loc orificiul  cu  căpăcelul  de  ceară,  lipindu-l  cu  ceara  lichidă  de  la  o  lumânare aflată la îndemână chiar pentru asta. A aranjat bine şi a netezit ceara, să nu se vadă nici o urmă.
Puse apoi dopul sticlei şi o sigila cu ajutorul sigiliului de pe inel. Pe pieptul figurinei  era  un  cerc  plat  unde  el  scrisese  numele  victimei.  Luă  apoi  din garderobă  un  jurnal  şi,  în  limbajul  secret  al  lojei,  înscrise  data  şi  numele persoanei ce urma să fie executată şi îl puse la locul lui.
După aceasta deschise sertarul unui birou unde erau pumnale de diferite mărimi, tipuri şi grosimi. El a ales din această colecţie unul mic, dar foarte ascuţit.
Asigurându-se că n-a uitat nimic, el puse figurina de ceară şi pumnalul în sicriu şi, luând toate acestea cu el, ieşi din cameră. încuie uşa cu atenţie şi o luă către sala şedinţei.
Marele Maestru luă sicriul şi se asigură că figurina fusese pregătită cum trebuia. Apoi o aşeză pe podea. Lumina electrică a fost oprită, după ce au fost aprinse trei lumânări.
Cei  21  de  judecători  ai  Lojei  au  format  acum  un  cerc  în  jurul  figurinei, 
Marele Maestru stând de o parte, ca observator. Fraţii şi-au unit mâinile şi le-
au plimbat încet deasupra figurinei de şapte ori, fixând-o continuu cu privirea. 
Toţi au început să respire ritmat, ridicându-şi şi coborându-şi mâinile în acelaşi 
timp. De fiecare dată când expirau şi îşi coborau mâinile rosteau o formulă.
Ceremonialul  s-a  reluat  cu  o  viteză  crescândă.  începuse  să  se  formeze ceaţă  în  jurul  figurinei  până  când  s-a  transformat  într-un  nor  şi, în  final,  a devenit o sferă mare, care se rupse complet de figurina de ceară. Culoarea gri care fusese la început s-a schimbat treptat în roşu. Imagini întunecate păreau să se condenseze în ea. In câteva minute, forma aceea neclară se transformă într-o minge de foc. Marele Maestru s-a apropiat, făcând semn în aer cu mâna dreaptă şi despărţind în două lanţul format de fraţi.
încetul cu încetul,  norul roşu a dispărut în  figurina de ceară. Fraţii s-au aşezat la masă epuizaţi.

Acum Marele Maestru măsură figurina şi o puse în sicriul deschis. Cu un aer de solemnitate el aprinse lumânările de la capetele sicriului. în sală era linişte deplină şi cei 21 de fraţi urmăreau aşa de încordaţi încât nu îndrăzneau nici să respire.
Faţa  Marelui  Maestru  împietri  ca  o  mască.  Ochii  aveau  o  căutătură  de 
gheaţă în timp ce se întindea după pumnal. Mâna se ridică încet, iar ochii erau 
ţintă în cercul cu numele victimei. Apoi lama sticli în lumina lumânării pentru o 
clipă şi intră în pieptul figurinei. Un tunet zgudui sala şi un vuiet umplu aerul 
ca şi când s-ar fi dezlănţuit o furtună. Această stare a durat câteva secunde, 
apoi zgomotele s-au redus din intensitate şi s-au estompat pe urmă, lăsând 
loc unei linişti stranii.
Pe  chipul  Marelui  Maestru  se  citea  triumful,  triumf  pentru  că  se  simţea stăpânul vieţii şi al morţii. Eliberat de concentrare, se lăsă pe un scaun din apropiere.  Deşi  cei  care  erau  prezenţi  cunoşteau  aceste  fenomene,  erau cutremuraţi de teamă şi oroare în acelaşi timp.
Secretarul  fu  primul  care  şi-a  revenit.  Aprinse  lumina,  puse  deoparte lumânările şi mută sicriul. Se reîntoarseră la viaţă şi ceilalţi fraţi. Fenomenul experimentat de ei aducea dovada că scopul eforturilor lor fusese atins. îşi vorbeau în şoaptă, în timp ce Marele Maestru înscria datele operaţiunii magice în jurnal. Se ridică şi se adresă celor prezenţi:
„Dragii mei fraţi, vă mulţumesc tuturor pentru cooperare. Fratele Silesius a 
murit într-un atac de cord la ora  10 p.m. Am executat sentinţa în acord cu 
regulile ordinii noastre generale şi ne-am răzbunat astfel pentru trădare. Deşi 
şi prietenul său a fost condamnat să moară, execuţia a fost amânată pentru o 
dată  ulterioară.  Vom  discuta  motivele  acestui  fapt  la  şedinţa  următoare. 
Admiterea unui nou membru în locul fratelui Silesius se poate face odată cu 
'întâlnirea de la St. John. Doresc să ne întâlnim aici mâine seară la ora 8.00. 
Cazul Frabato este în atenţia noastră. Sesiunea de astăzi s-a încheiat. Noapte 
bună, tuturor!”
Au părăsit casa lojei inobservabil, unul câte unul, înghiţiţi de întunericul nopţii.
Minutarul ceasului mare electric din staţie se mişca încet spre zece fix. în sala de aşteptare, mulţi turişti aşteptau trenul de la Bad Schandau spre Berlin. Prin megafon o voce anunţă sosirea trenului şi lumea urcă nerăbdătoare pe peron, pentru că trenul nu stătea decât câteva minute în Dresda.
Frabato  stătea  în  faţa  unei  măsuţe  notându-şi  câte  ceva.  îşi  puse 
carneţelul în buzunar şi era gata când trenul ajunse. O uşă a vagonului zbură 
în lături, chiar în faţa sa şi un tânăr în costum de călătorie a sărit din vagon, 
grăbindu-se spre barul de răcoritoare. A plătit şi, în drum spre vagonul său, 
când nu făcuse decât câţiva paşi, sa prinse cu ambele mâini de piept şi se

prăbuşi gemând. Se zvârcoli de durere timp de câteva secunde, apoi rămase nemişcat.
Câţiva oameni curioşi se strânseră în jurul lui. Şi poliţia fu într-o clipă acolo şi  ridică  cadavrul.  S-a  trimis  după  un  medic  şi  au  fost  luate  declaraţii martorilor oculari.
Frabato urmărise tăcut totul, în cele mai mici detalii, fiind foarte aproape. Magician  fiind  a  realizat  într-o  clipă  că  orice  ajutor,  de  orice  fel,  ar  fi  fost zadarnic în această conjunctură. Instinctiv a simţit că necunoscutul nu a murit de moarte naturală.
El părăsi staţia fără grabă şi se îndreptă spre strada Leipziger. După ce hoinări  cam  o  oră,  se  opri  într-o  pădurice  la  periferia  oraşului  să  se odihnească.
Noaptea era minunată, luna şi stele străluceau pe cerul senin. Absorbit de gânduri, el stătu ceva acolo înainte de a face drumul înapoi. Opri un taxi lângă portul Elbe şi se întoarse la hotel.
Era două dimineaţa când intră în cameră. Încuie uşa, scoase valiza şi-şi montă  sfera  magică.  Imaginile  oglinzii  îi  confirmau  bănuiala  că  moartea tânărului fusese provocată de o acţiune violentă a Lojei FOGC. Frabato încuie sfera în valiză şi merse la culcare.
In dimineaţa următoare el cumpără din Dresda ziarul cel mai citit. Sub titlul „Moarte în Gara Centrală din Dresda” era următoarea relatare:
„Autorul  binecunoscut,  dr.  Alfred  M.,  a  încetat  din  viaţă,  subit,  în  gara 
centrală,  la 10  fix,  noaptea  trecută.  Oraşul  nostru  deplânge  moartea
neaşteptată a acestui tânăr plin de talent şi speranţă, ale cărui lucrări au fost primite mereu cu mare entuziasm. Ultima sa dramă,  „Testamentul” este în curs  de  tipărire.  Vom  păstra  o  vie  amintire  în  inimile  noastre  acestui  om extrem de ambiţios şi talentat.”

C a p ito lu l  III
Aşa cum se stabilise, cei 21 de specialişti şi Marele Maestru al Lojei FOGC se întâlniră din nou. întâi au rezolvat-o cu directorul Z., preşedintele unei mari bănci. Secrete importante ale celor 28 de trepte ale lojei îi fuseseră dezvăluite de Fratele Silesius. Nefiind membru al lojei, sau avea să devină, sau urma săşi piardă viaţa. Dar,  cum felul său de a fi  nu se potrivea cu  al acelora  ce făceau parte din lojă, el fu condamnat să moară. Ca preşedinte al unei bănci mari, Z, avea, legal, o mare putere, aşa că se hotărâră întâi să-l folosească pentru procurarea unei sume importante de bani.
Înainte de toate, loja era constituită din mari capitalişti care aveau grămezi de posesiuni, adunate prin aplicarea metodelor oculte, doar în intenţia de a acumula un capital frumuşel în scurt timp. Fuseseră întotdeauna gata să facă orice pentru a-şi atinge scopul. Viaţa unui om nu însemna nimic pentru ei şi întotdeauna ştiau să exploateze în favoarea lor aşa-zisa „jurisdicţie”. Metode complicate, antrenament şi experienţă nu le îngăduiau să dezvăluie actele lor criminale  sub  ochii  oamenilor  fără  a  trezi  suspiciuni.  Activitatea  lor  era facilitată de faptul că în Germania oamenii nu dădeau, importanţă activităţii de cercetare în domeniul legilor şi energiilor mentale.
Loja organiza reprezentaţii de ocultism doar ca să demonstreze că se baza numai  pe  trucuri  şi  înşelătorie.  Ştiau  foarte  bine  că  răspândirea  filosofiei oculte ar aduce cu sine o nouă ordine în societate, ceea ce ar fi constituit un obstacol în tot ce întreprindeau. Mai mult, exista pericolul să fie recunoscuţi de ocultiştii cu activitate pozitivă şi, ca urmare, să fie descoperiţi.
Activitatea lui Frabato, cel care putea să dea dovezi clare ale existenţei 
legilor şi energiilor mentale, sigur că le trezea ostilitate. Dacă ar fi fost unul 
dintre  numeroşii  pseudo-ocultişti,  loja  n-ar  fi  avut  nici  un  motiv  să  se 
amestece. Mai cu seamă, Marele Maestru era înverşunat împotriva lui Frabato, 
nu-l putea ierta pentru că-i dezvăluise întreaga viaţă. Aşa că au hotărât să 
facă tot ce le va sta în putinţă pentru a-l opri pe Frabato să mai ţină prelegeri.
Întâi au făcut pregătiri să-l distrugă pe directorul Z. Secretarul merse până 
la locuinţa aflată la subsol a îngrijitorului, s-o aducă pe fata acestuia, Eli, care, 
în asemenea situaţii, juca rolul de medium. Fata locuia acolo singură cu tatăl 
ei, mama ei murise în urmă cu câţiva ani. Eli avea 18 ani, era zveltă, cu părul 
şaten, ondulat şi ochii de un albastru-închis. Deşi nu-i convenea acest rol, nu 
îndrăznea să spună nimic, de teamă ca tatăl ei să nu-şi piardă poziţia.
După  câteva  minute,  Eli  apăru  în  sala  şedinţei,  însoţită  de  secretar.  în 
mijlocul camerei fu aşezată o canapea şi fu acoperită cu un cearşaf de mătase 
albă.
Un al doilea  cearşaf era  ţinut  în  imediata  apropiere  în  caz  că  ar fi  fost necesar să izoleze mediumul în timpul experimentului.

Apoi, Marele Maestru dădu semnalul de începere a operaţiunii. Eli trebuia să stea întinsă pe canapea, iar secretarul să se aşeze pe un scaun lângă ea. A privit-o  pătrunzător,  murmurând  câteva  formule  semnificative.  în  câteva minute, Eli era în prima fază a hipnozei. Printr-un număr de şocuri magnetice, magicianul reuşi să transforme această stare într-una de hipnoză profundă. Câteva şocuri  (lovituri uşoare) în jurul gâtului i-au anulat posibilitatea de a vorbi în timpul hipnozei.
Eli  era  atât  de  familiarizată 	(obişnuită)  cu  acest  fel  de  stări,  că  putea
îndeplini orice ordin primit, fără nici o dificultate. întâi i s-a comandat să afle, prin intermediul unei plimbări mentale, ceea ce făcea Frabato în acel moment. într-o clipă, ea raportă că Frabato dădea o reprezentaţie. Secretarul îi chemă spiritul, înapoi, cu grabă, fiindcă îi era teamă că Frabato va recunoaşte spiritul lui Eli şi, în felul acesta, ar fi devenit interesat de şedinţa lor.
Apoi i s-a ordonat să raporteze despre activitatea directorului Z. îi informă că în acel moment se afla la el acasă şi citea ziarul. întrebat despre ceilalţi membri ai familiei, mediumul răspunse că era singur. Acest fapt îl determină pe Marele Maestru să înceapă. La un semn, fraţii formară .un cerc în jurul lui Eli, iar conducătorul se pregăti să încarce mediumul cu fluid magnetic. Când tensiunea  deveni  suficient  de  puternică,  i-au  comandat  să-l  adoarmă  pe director şi să-l urmărească permanent.
Influenţat de medium, Z. fu lovit de o copleşitoare nevoie de somn. Nici nu apucă bine să se urce în pat, că şi adormi adânc. Eli îi informă despre starea directorului. în acelaşi timp, i-a fost comandată păstrarea legăturii cu el. Prin acest asalt magic, Z. devenise un instrument în mâinile lojei.
Secretarul zgârie numele lui Z. într-o farfurioară de ceară pregătită anume pentru asta şi o puse pe plexul mediumului, realizând astfel o legătură foarte apropiată a spiritelor. După aceasta, farfurioara fu aşezată pe fruntea fetei pentru câteva minute, cu scopul de a face spiritul directorului capabil de a primi ordine prin telehipnoză.
Secretarul   atinse   urechile   şi   regiunea   cardiacă   a   mediumului   cu farfurioara, apoi o puse deoparte.
Cercul  format  de  fraţi  fu  deschis  pentru  o  clipă,  canapeaua  unde  era mediumul fiind împinsă deoparte şi acum, Marele Maestru stătea în mijlocul cercului.
Ceara din farfurioară se încălzea încet-încet, transformându-se într-un fel 
de pojghiţă. Rostind aceeaşi formulă magică iarăşi şi iarăşi, Marele Maestru 
intră în transă ca să poată stabili un mai bun contact spiritual cu receptorul. 
Avea suficientă energie pentru această transmisie de la cercul format de fraţii 
săi. Cu o voce sugestivă, el rosti următoarele cuvinte deasupra stratului de 
ceară:

„Mâine dimineaţă, la ora 11,45 fix, un tânăr va intra în biroul tău. Va purta 
un costum de culoare închisă şi cravată roşie. Acest om îţi va cere un milion 
de mărci împrumut pentru un proiect de construcţie în Elveţia. Nefiind în stare 
să spui nu, vei ceda rugăminţii sale. După ce-şi va fi lovit fruntea de trei ori cu 
palma dreaptă, vei completa un cec de un milion de mărci. Imediat după ce-i 
vei înmâna cecul, ţi se va face foarte tare somn şi vei adormi profund timp de 
cinci minute. Când te vei trezi vei uita tot ce s-a întâmplat. în nici un caz nu-ţi 
vei reaminti cum arăta tânărul şi orice amănunt al incidentului ţi se va şterge 
din memorie.
începând din acea oră te vei simţi rău. Vei căpăta o înfăţişare suferindă şi vei fi chinuit de nervozitate. Vei fi mai apatic şi, pe zi ce trece, vei deveni tot mai obosit şi mai deprimat. Te vei enerva din orice fleac şi nu vei mai avea odihnă. Nu-ţi va mai rămâne nimic în lumea asta care să-ţi redea liniştea. în final,  tot  ce  te  înconjoară  ţi  se  va  părea  de  nesuportat  şi,  după  exact paisprezece zile, te vei sinucide, folosind un revolver.”
Directorul  Z. era văzut ca un domn onorabil şi era binecunoscut pentru excelenta lui pregătire. într-una din zile, pe când era la Londra, fusese jefuit şi,  de  atunci,  era  foarte  prevăzător,  întotdeauna  ţinându-şi  un  revolver pregătit lângă pat.
După ce Marele Maestru duse la bun sfârşit această sugestie, mai fixă cu privirea un timp pelicula de ceară, apoi făcu un semn ritual şi o înfăşură într-o bucată de mătase violetă pe care i-o dăduse secretarul.
Cercul magic se desfăcu şi fraţii îşi reluară locurile pe scaune, în mijlocul camerei. Apoi canapeaua cu mediumul fu adusă în centru. Secretarul îi chemă spiritul înapoi din casa directorului şi îl trimise la Frabato.
Acesta îşi terminase spectacolul şi era în vizită la un bun prieten al său. Mediumul dădu adresa exactă, raportând că familia prietenului mersese deja la culcare, iar cei doi discutau probleme de ocultism. Discuţia lor era atât de însufleţită, încât Frabato nici nu observă că Eli îl privea.
Primind această informaţie, Secretarul chemă înapoi spiritul mediumului şi 
prin şocuri magnetice şi formula corespunzătoare o readuse pe Eli la viaţă.
Nici nu-i trecea prin minte ce planuri realizase loja cu ajutorul ei. Câştigul o mulţumea înainte de toate, dar organizarea neobişnuită a acestor întruniri era de neînţeles pentru ea. Secretarul o conduse amabil până la uşă şi îi dădu câteva bancnote drept recompensă.
Printre secretele Lojei FOGC se număra şi capacitatea de a face pe oricine să adoarmă, de a se trezi din nou, de a îmbolnăvi, de a ţine în viaţă sau a ucide,  după  bunul  lor  plac.  In  orice  caz,  membrii  conducerii  dobândiseră această abilitate şi ştiinţă numai prin pactul cu diavolul. Puteau influenţa orice persoană  neantrenată,  prin  metodele  lor  magice,  aceasta  neavând  nici  o şansă de a cunoaşte cauza influenţei la care erau supuşi.

Frabato era un caz special pentru lojă, fiindcă era familiarizat cu practicile oculte de orice fel şi, în plus, era sub protecţia „Fraţilor Luminii”.
Loja  FOGC  ştia  de  existenţa  „Fraţilor  Luminii”,  dar  n-avea  nici  o  idee 
despre  puterea  lor.  Ei  hotărâră  să  scape  de  Frabato  printr-un  asalt  magic. 
După o scurtă discuţie, Secretarul merse în camera cu echipament, aducând 
un aparat pe care îl numeau tepafon. Acest dispozitiv a fost plasat în mijlocul 
camerei. Era un aparat emiţător de raze magice ale morţii pe orice distanţă şi 
constituia cea mai puternică armă a Lojei FOGC, strict confidenţială.
Dacă o fotografie sau o mumie a unei fiinţe ori a unui animal era plasată în focarul razelor sale, nu numai fizicul era afectat, dar chiar şi entitatea astrală. Acest instrument putea distruge orice fel de material, de la orice distanţă şi de orice categorie. Mai mult, acesta servea la transmisia de energie, ceea ce constituia o realizare a ştiinţei moderne. în afară de asta, orice fel de idee (sugestie) putea fi transmisă cu ajutorul lui. în sfârşit, se puteau declanşa, cu ajutorul acestui dispozitiv, otrăvirea, precum şi maladiile nervoase, care ar fi putut  pune  în  dificultate  şcolile  de  medicină.  O  fotografie  sau  un  obiect personal era de obicei suficient pentru a intra în contact cu persoana ce urma a fi influenţată, distanţa neavând nici o importanţă.
Pentru că Frabato era binecunoscut, fotografia sa apărea în ziare din când 
în când, aşa că era lesne pentru Loja FOGC să-şi procure una în acest scop.
Marele Maestru fixă fotografia lui Frabato în focarul razelor tepafonului şi aprinse combustibilul, un amestec preparat cu alcool. în acelaşi timp, ceilalţi fraţi formară un cerc magic în jurul aparatului pentru a intensifica elementul focului pe plan fizic, prin telepatie.
Magicienii negri, de obicei, recurgeau la această metodă de distrugere în 
cazurile în care victima poseda capacităţi oculte remarcabile. Tepafonul era, 
de  asemenea,  frecvent  utilizat  pentru  execuţiile  în  cadrul  lojei.  Aparatul 
servise  de  multe  ori  în  acest  scop.  Diagnosticul  medical  era  întotdeauna 
„infarct”.
Frabato  era  încă  cu  prietenul  său  şi  conversaţia  lor  însufleţită  nu  luase 
sfârşit.  Amândoi  erau  absorbiţi  în  discuţia  lor  aşa  că,  la  început,  nici  nu 
sesizară  atacul  Lojei  FOGC.  Doar  când  începu  brusc  să  transpire,  Frabato 
remarcă starea sa neobişnuită. Se plimbă prin cameră neliniştit, încercând să 
afle  cauza  acestei  călduri  anormale.  Niciodată  nu  i  se  întâmplase  ceva 
asemănător.
Temperatura creştea chiar şi-n cameră, astfel încât îl afecta şi pe prietenul său. Frabato îşi dădu seama că în corpul său se afla cauza acestei călduri. Ceasul său de mână şi inelul îi ardeau pielea. Nu mai era nici un dubiu acum că o forţă străină încerca să-l distrugă. Îşi dorea să-i ţină piept, dar căldura deja îi penetrase organismul în aşa măsură, încât nu se mai putea concentra. Se lăsă neputincios într-un scaun.

Şi prietenul său era neputincios. Ce ar putea ajuta în acest caz? Un ajutor medical  ar  fi  fost  zadarnic,  pentru  că  ce-ar  putea  face  medicii  împotriva efectelor magice?
Sângele aproape îi fierbea în vine şi, deşi el încerca să reziste, nu putea să-
şi influenţeze organismul cu ajutorul spiritului. în această situaţie disperată, 
Frabato îl rugă pe Dumnezeu să-l ajute şi să-l inspire. Era convins că va fi 
ajutat, doar dacă nu era destinat să-şi sfârşească încarnarea chiar atunci.
Prietenul lui Frabato încercă să-l magnetizeze, dar trebui să se abţină de la aceasta, întrucât căldura în cameră devenise insuportabilă.
Deodată, Frabato auzi o voce în timpul invocaţiei sale, „Apă!” Buzele sale murmurară: „Apă, multă apă!” Prietenul său ieşi năvalnic din cameră, aduse o găleată şi o umplu cu apă. l-o aduse repede lui Frabato, care îşi cufundă în ea, fără  vlagă,  mâna  stângă.  în  acelaşi  moment  se  simţi  uşurat  şi  în  câteva minute claritatea şi forţa gândurilor îi reveniră.
Pentru că apa se încălzea din ce în ce mai tare, prietenul lui mai aduse o găleată.  Astfel,  căldura  era condusă înspre apă  timp îndelungat,  pentru  că atacul  Lojei  FOGC  era  continuu.  Dar,  pentru  că  razele  distructive  treceau acum prin corp fără a avea vreun efect, Frabato, curând, se simţi din nou în stare să-şi utilizeze capacitatea clarvizionară. Urmări cu spiritul razele magice şi află că ele veneau de la Loja FOGC.
„O să vă pară rău curând că m-aţi atacat în acest fel”, gândi el; „atât cât 
legile  spirituale  o  permit,  voi  încerca  să  vă  distrug  toate  planurile  voastre 
viitoare.”
Cât timp a emis raze tepafonul, Frabato continua să le devieze în apă. Aşa 
că el urmări neîncetat întâlnirea fraţilor lojei prin clarviziune, până când, după 
încă o oră, ei desfăcură, în sfârşit, cercul magic, mutând fotografia din focar şi 
stingând  flacăra.  Secretarul  închise  această  armă  periculoasă  în  camera 
specială.
După  aceasta,  fraţii  mai  discutară  puţin,  exprimându-şi  satisfacţia  că 
Frabato nu va mai fi în stare să le facă nici un rău. Aşteptau deja cu nerăbdare 
ştirile  de  a  doua  zi,  care  să  informeze  oamenii  despre  moartea  subită  a 
binecunoscutului magician şi anularea reprezentaţiilor sale. Apoi şedinţa se 
încheie.
Frabato îşi încheie şi el observaţiile.
Pentru că nu avea cunoştinţe în hotel, el accepta invitaţia prietenului său şi rămase cu el peste noapte. înainte de a merge la culcare el ceru o placă lungă de cupru sau o sârmă şi un cuţit de bucătărie ascuţit.
Prietenul  său  îi  aduse  un  cuţit  şi  o bobină  de  sârmă  de  cupru.  Frabato 
întinse sârma împrejurul patului, conecta ambele capete cu cuţitul şi îl înfipse-

în podea. Concentrându-se puternic pentru scurt timp, el încarcă sârma cu sugestia (ideea) de protecţie în toate cele trei lumi.
Făcând asta, se izola oarecum împotriva oricărei influenţe spirituale. Apoi merseră la culcare. Frabato mulţumi lui Dumnezeu pentru minunatul său gest de salvare şi curând adormi profund.

C a p ito lu l  IV
Marele  Maestru  al  Lojei  FOGC  stătea  într-o  cafenea  elegantă  din  strada Prager, sorbind dintr-o ceaşcă de cafea” şi parcurgând atent paginile uneia din publicaţiile din Dresda.  „Nimic despre moartea lui Frabato? E imposibil! Tepafonul  n-a  dat-greş  niciodată.  Pentru  ce am făcut  acest  pact  cu  prinţul demonilor?” erau gândurile ce-i treceau cu repeziciune prin cap.
Nervii  îi  erau  încordaţi  de  furie  şi  dezamăgire.  Fraţii  Lojei  voiau  să sărbătorească succesul în această seară, iar acum...! Acest eşec va zdruncina, fără îndoială, încrederea multora dintre membri în puterea lojei. Pe deasupra, şi-a dat seama că însăşi autoritatea sa era grav compromisă.
A contramandat telefonic întâlnirea plănuită pentru acea seară, apoi merse spre casa Lojei. Ajunse şi intră chiar în sala folosită pentru operaţiuni magice speciale, executate numai şi numai de Marele Maestru.
încăperea  nu  avea  decât  o  fereastră,  care  putea  fi  automat  blocată.  în 
aripa  de  est  a  ei  era  un  altar  constând  dintr-o  coloană  tetragonală, 
ornamentată cu însemne magice. Pe altar, pregătite, erau câteva instrumente 
magice. Deasupra lor,  un  portret  al celui  mai mare reprezentant  al magiei 
negre, pe nume Bafomet (Baphomet). Pereţii erau îmbrăcaţi în catifea de un 
albastru închis, iar tavanul era bleu. Din mijloc atârna un candelabru mare. Pe 
altar mai era o  lampă  mică  care îţi  atrăgea atenţia,  fiindcă  lumina  în  cele 
şapte  culori  ale  curcubeului  corespunzătoare  celor  cu  cele  şapte  sfere  ale 
planetelor. Aceasta a fost denumită de ocultişti „lanterna magică”. în fiecare 
colţ al încăperii erau aşezate câte două lumânări mari în suporturi de argint. 
Deşi camera putea fi iluminată electric, numai lumânările sau lămpile erau 
folosite pentru operaţiuni magice.
Marele Maestru îşi luă dintr-un dulap o haină de mătase albastru-închis şi o eşarfă de aceeaşi culoare. După ce închise bine uşa, se dezbrăcă şi îşi puse noua îmbrăcăminte. Eşarfa avea în partea de sus, care se aşeza pe frunte, o pentagramă brodată cu fir de argint. Era încălţat cu o pereche de pantofi din mătase violetă.  Deschise apoi un seif construit  în  perete şi luă de acolo o carpetă albă pe care o întinse pe jos. Carpeta avea brodat pe ea, cu multe culori, un cerc magic, subţire ca un şarpe, ornamentat cu multe nume. In faţa cercului magic se afla un triunghi, iar înlăuntrul lui era o pentagramă brodată în culori purpurii. Fiecare colţ al pentagramei era ornamentat cu câte o literă; citite spre dreapta acestea formau cuvântul „Satan”.
El puse o cădelniţă în spatele triunghiului şi, de asemenea, cinci lumânări împrejurul  cercului.  Apoi,  examina  încă  o  dată  totul,  astfel  încât  să  nu intervină nimic pe parcursul evocării. In ciuda protecţiei pe care o avea prin forţa pactului său, orice neatenţie putea avea consecinţe grave.

După  ce  aprinse  cărbunele  din  cădelniţă,  un  miros  puternic  umplu încăperea. Apoi aprinse lumânările şi închise lumina electrică. Lumina zilei nu pătrundea deloc, din pricina draperiei.
Marele Maestru păşi maiestuos în interiorul cercului magic ţinând în mâna 
stângă  sabia  magică,  iar  în  dreapta  sceptrul  magic.  Gâtul  acestuia  era 
ornamentat  cu  un  sigiliu  magic,  având  pe  el semnul  fiinţei  ce  urma  să  fie 
evocată.
Se întoarse cu faţa spre est recitând entuziast formula evocatoare: „Sunt în legătură cu voi, salamandră şi spirite de foc ale infernului. Mediul vostru îmi este supus în toate cele trei lumi. Te invoc şi te conjur, prinţ al spiritelor de foc din  infern!  Te  invoc  în  numele  lui  Satan,  al  Atotstăpânitorului,  care  este domnul şi conducătorul! Fiind supus al stăpânului tău, îţi ordon în numele lui să te supui voinţei mele, iar elementele tale să servească scopului meu. îţi cer ca spiritele tale de foc să mi se supună şi să mă ajute' tot timpul în planurile mele. în numele celui mai înalt domn şi conducător, căruia îi sunt obligat prin jurământ, îţi cer persecutarea şi distrugerea lui Frabato. Prinţ al spiritelor de foc ale infernului! Apari acum, aici, fă-te văzut în faţa cercului meu ca să-mi confirmi recepţionarea ordinelor!”
După ce Marele Maestru a recitat patetic evocarea sa, flăcările lumânărilor s-au înălţat şi podeaua s-a cutremurat. O rază strălucitoare apăru în triunghiul magic, iar o voce stridentă se făcu auzită:
„Ţi-am  auzit  rugămintea,  mare  magician!  Trebuie  să  ne  supunem  ţie, 
fiindcă mai marele nostru îţi este obligat. Deci îl voi persecuta pe Frabato cu 
ajutorul supuşilor mei, atâta timp cât influenţa mediului vostru este posibilă. 
Totuşi nu pot garanta un succes deplin, deoarece Frabato are de îndeplinit o 
misiune  deosebită  în  această  lume.  Destinul  său  nu  este  ca  destinul 
muritorilor obişnuiţi!” Conturul fiinţei deveni din ce în ce mai vizibil şi limbi de 
foc dansau în jurul ei. O căldură insuportabilă se răspândea în jurul acestei 
apariţii a cărei putere era atât de pătrunzătoare, încât Marele Maestru simţi că 
se află în primejdie. îşi ridică sabia şi îi îndreptă vârful înspre aceasta. Se auzi 
un bubuit de tunet care zgâlţâi pământul şi fiinţa de foc dispăru.
După  câteva  momente  de  relaxare  şi concentrare,  magicianul  negru  se întoarse spre sud.
„Voi,  forţe  ale  aerului,  întreaga  mea  personalitate  este  în  contact  cu mediul vostru! Rege al fiinţelor demonice ale aerului, ascultă chemarea mea şi supune-te voinţei mele! Fiind aliat cu mai marele vostru, vă evoc în numele lui. Voi şi spiritele uraganelor care trec în viteză prin atmosferă, trebuie să-mi ascultaţi  ordinele!  Te  invoc,  rege  al  spiritelor  demonice  ale  aerului!  Fă-te văzut aici, în faţa cercului meu şi confirmă recepţionarea rugăminţii mele! Nu ezita,  altfel  te  voi  tortura  şi  chinui  în  numele  Stăpânului  tău!  Rege  al demonilor aerului, apari!”.

Cu un vuiet cumplit îşi făcu apariţia în triunghiul magic, iar vocea sa era zbierată, ca şi când ar vorbi de foarte departe:
„Tu, vierme al pământului, dacă nu erai aliat al Stăpânului meu, te-aş fi rupt în bucăţele, fiindcă ai îndrăznit să mă ameninţi în felul acesta! Numai datorită pactului îţi sunt obligat. Acum, spune ce vrei!”
„Cer distrugerea lui Frabato!” ordonă Marele Maestru. „Spiritele aerului săl  prigonească  tot  timpul  şi  să-i  zădărnicească  toate  acţiunile  şi  planurile. Trebuie să se simtă complet lipsit de putere.”
„Voi face ceea ce pot face, dar nu pot garanta nici un succes, deoarece Fraţii  Luminii  îl  sprijină  pe  Frabato”,  replică  dispreţuitor  regele  demonilor aerului şi dispăru.
Indiciile poziţiei deosebite a lui Frabato, puterea şi protecţia de care se bucura  făcură  ca  furia  şi  ura  să  crească  o  dată  în  plus  în  sufletul  Marelui Maestru. în această stare de spirit, el se întoarse spre vest:
„Voi, forţe ale apei, vă conjur! Ascultaţi ordinul meu, voi, fiinţe ale acestui 
mediu!  Demon  prinţ  al  apelor,  te  invoc!  Sunt  în  legătură  cu  mediul  tău  şi 
vorbesc limba ta. Te chem în numele lui Satan, stăpânul tău, eu, aliat al lui. 
Supune-te  imediat,  ieşi  din  oceanul  tumultuos  şi  fă-te  văzut  aici,  în  faţa 
cercului meu, ca să confirmi recepţionarea rugăminţilor mele! Nu refuza să vii, 
căci  te  voi  persecuta  în  numele  Stăpânitorului  infernului!  Prinţ  al  apelor, 
apari!”
Cu un vuiet, apăru în triunghiul magic o fiinţă neobişnuită, jumătate om, jumătate peşte, adresându-se magicianului cu o voce răguşită: „M-ai chematdin  mediul  meu,  deşi  ştii  că  detest  marile  oraşe.  Te-aş  fi  prigonit  pentru ameninţările tale, dacă nu erai aliat al Stăpânului meu. Spune ce doreşti şi făo mai repede!”
Cu o voce plină de ură şi furie, Marele Maestru a ţipat: „Nu te-am chemat din  adâncul  mării  pentru  nimic.  în  numele  Stăpânitorului  tău  îţi  cer  să-l persecuţi  şi  să-l  distrugi  pe  Frabato!  Este  primul  om  care  a  rezistat  Lojei noastre, aşa că doresc să nu mai existe!”
„Voi încerca să îndeplinesc dorinţa ta. Ce este în puterea mea voi face, dar nu pot garanta succesul. Va depinde mult de cum îl vom surprinde pe Frabato într-un moment greu al lui.”
Magicianul alungă apariţia cu un gest al sceptrului.
Era extrem de contrariat că prinţii demoni nu i-au promis succes deplin şi avu o presimţire a marilor greutăţi ce avea să le întâmpine.
Ca să desăvârşească pătratul magic, avea să evoce şi prinţul elementelor demonice ale pământului, aşa că se întoarse spre nord:
„Prinţ  al  forţelor  demonice  ale  pământului,  aliatul  Stăpânului  tău  te 
cheamă în numele lui! în numele lui Satan, fă-te văzut în faţa cercului meu să-

mi spui dacă îmi accepţi cererea! Fă imediat ce îţi ordon, altfel te voi tortura în numele Stăpânului tău! Prinţ al pământului, apari!”
Pământul de sub picioarele Marelui Maestru se zgudui şi un omuleţ cu păr alb şi o bărbie prelungă apăru în triunghiul magic, făcând o zarvă cumplită. Ochii săi mari, întunecaţi şi adânci fixau aprins pe magician. în mâna dreaptă ţinea o lanternă care răspândea o lumină difuză. Spiritul pământului îl penetra pe magician cu privirea sa:
„Am  plecat  împotriva  voinţei  mele  din  împărăţia  mea  ca  să  mă  supun dorinţelor tale. Prin legea spiritului îţi sunt obligat, în virtutea pactului pe care l-ai făcut până când vei muri. Ce doreşti să fac?” Vocea dură, ca şi fixitatea penetrantă a privirii celui ce i-a vorbit, l-au făcut pe magician să simtă un fior de gheaţă prin şira spinării. Deodată îi veni în minte ideea că după ce va muri va fi servitor al acestei fiinţe.
Prinţul   gnomilor   aştepta   liniştit   în   triunghiul   magic.   Gândurile   şi 
simţămintele magicianului erau transparente pentru el şi acest fapt părea că-l 
umple  de  o  mare  plăcere,  de  vreme  ce,  în  viitor,  acest  om  puternic  va  fi 
supusul său.
Deşi aproape paralizat, Marele Maestru se reculese şi spuse:
„Ştiu  ce  mă  aşteaptă,  dar  nu  pot  rămâne  inactiv,  privind  cum  un  altul ridiculizează Loja noastră. Aşa că, îţi cer să-l prigoneşti pe Frabato, utilizânduţi  întreaga  forţă  şi  să-l  distrugi.  Aruncă-l  pe  tărâmul  tău  şi  învăluie-l  în întuneric, să nu mai scape! Aceasta îţi cer! Exterminarea lui Frabato va servi imaginii Stăpânului tău şi frăţiei noastre.”
„Voi face ceea ce stă în puterea mea”, răspunse spiritul pământului, „dar nu pot garanta succes deplin în ceea ce priveşte un om ca Frabato.”
Spiritul  pământului  dispăru  şi  casa  deveni  liniştită  ca  un  mormânt. Evocarea elementelor demonice îl vlăguise pe Marele Maestru într-atât, încât rămase în cercul magic obosit mort. Respira greu şi avea sentimentul că i se goleşte complet capul.
Vedea pe spiritul demonilor ce-l servea zi de zi, într-un colţ al încăperii. Acesta fusese lângă el timp de mulţi ani, ajutându-l să-şi împlinească multe din dorinţe, aşa că devenise complet dependent de acesta. Fusese prevenit că nu  va  avea  puterea  să  scape  din  lanţurile  acestea.  Legile  spiritului  nu-i dădeau puterea să anuleze acest pact cu forţele demonice. Puterea pe care o câştigase prin acest pact nu putea dura la infinit şi aşa cum astăzi era stăpân, mâine putea fi sclav.
Dorinţa sa pentru putere şi averi în lumea spirituală n-ar fi fost satisfăcută 
de  propriile  sale  capacităţi  oculte,  aşa  că  cedase  tentaţiei  pactului  magic. 
Acest sentiment  al dependenţei îl  cuprindea  ca  un coşmar mai  ales acum, 
chinuindu-l aşa cum nu i se mai întâmplase niciodată în viaţă. Ura faţă de

Frabato era imensă şi încă mai creştea datorită faptului că prinţii celor patru elemente nu-i garantaseră nici un succes.
„Ce  putere  îl  sprijinea  pe  acest  Frabato?”  era  unul  din  gândurile  sale. „Vreau să-l distrug chiar cu preţul vieţii mele!” Incitat de astfel de gânduri, Marele Maestru hotărî să-l evoce pe Stăpânul forţelor demonice însuşi, să-l roage să-i îndeplinească dorinţa.
Magicianul puse sabia pe podea în cerc şi puse piciorul stâng pe ea. Ridică 
sceptrul magic, cu mâna dreaptă, desenând în aer semnul întunericului, cel cu 
care îl putea evoca pe Stăpânul Demonilor. Nici nu terminase bine de descris 
semnul, când o rază puternică apăru din podea, luminând întreaga cameră. 
Marele Maestru stătea în picioare acolo, ca străfulgerat de lumină şi se lupta 
să-şi  conserve  conştienta,  deoarece  în  încăpere  se  răspândise  o  radiaţie 
paralizantă.  Nici  un  muritor  obişnuit  n-ar  fi  fost  capabil  să  reziste  unei 
asemenea teribile tensiuni şi numai pactul l-a salvat pe acest om de o moarte 
instantanee.
O  apariţie  extrem  de  stranie  se  contura  în  triunghiul  magic  din  faţa cercului. Capul unui ţap cu coarne şi cu corp uman acoperit de păr se făcu văzut. Mâinile aveau degete cu gheare, iar picioarele copite ca ale unui bivol. O coadă lungă, subţire completa această apariţie.
După ce înfăţişarea sa deveni vizibilă în întregime, raza luminoasă dispăru 
în pământ. Foarte rar văzuse magicianul acest spirit. Era Bafomet, Stăpânul 
Demonilor!  Cu  o  voce  răguşită,  Bafomet  se  adresă  Marelui  Maestru,  care 
tremura:
„Mare Magician,  din  câte văd, vrei să-l  distrugi  pe Frabato.  Este o idee bună, pe care te voi ajuta s-o împlineşti cu tot ce-mi stă în putere. Totuşi, nu va fi uşor, fiindcă acest Frabato este o fiinţă cu o misiune specială. Trebuie să facem faţă unei sarcini dificile, de vreme ce metodele voastre au dat greş. Poate vrei să-ţi petreci viaţă bucurându-te de alte plăceri ale ei.” în sufletul Marelui Maestru se dădea o luptă între rămăşiţa de conştiinţă, teamă şi ură. în cele din urmă, ura sa a învins şi explodă într-un acces de furie:
„Pentru ce am încheiat un pact? Eşti obligat să mă ajuţi până la sfârşitul vieţii. Poate vei triumfa după moartea mea, dar acum îţi cer să mă ajuţi să-l exterminăm pe Frabato, altfel nu voi mai avea nici o plăcere în viaţă. în veci, fii blestemat!”
După  ce  magicianul  rosti  acestea,  vizitatorul  dispăru  în  pământ  fără  să spună un cuvânt.
Încordarea  aceea  paralizantă  dispăru  pe  dată.  Complet  epuizat,  Marele Magician  rosti  formula  de  eliberare  faţă  de  toate  elementele  evocate, adăugând şi câteva formule de protecţie. închise rapid toate instrumentele la locul lor şi părăsi templul magic.

Se lăsă pe o canapea din apropiere şi nu fu în stare să gândească nimic clar pentru mult timp.
După ce bău o ceaşcă zdravănă de cafea, se simţi întrucâtva mai bine, dar 
nu putea să se descotorosească de evenimentele dramatice petrecute în ziua 
aceea.
Marele Maestru plecă din sediul Lojei spre casă într-o stare depresivă, deşi soarele strălucea pe cerul limpede.

C a p ito lu l  V
În seara aceleiaşi zile, amfiteatrul Clubului Excentric era supraaglomerat. Frabato  avea  o  conferinţă  particulară  cu  reporteri  şi  oameni  de  ştiinţă  şi numai cei invitaţi aveau dreptul să participe. Cu toate acestea, de când Loja FOGC avea reprezentanţi la nivelul fiecărei clase sociale, printre cei prezenţi erau şi câţiva membri ai acesteia.
Când  conferinţa  a  luat  sfârşit,  reporterii  îl  înconjurară  pe  Frabato, atacându-l   cu   întrebări.   Primele   răspunsuri   fură   menite   să   satisfacă curiozitatea celor prezenţi, aşa că Frabato se retrase împreună cu cei rămaşi într-o încăpere separată, pentru discuţii într-un cerc restrâns.
Printre  cele  discutate  s-a  ridicat  problema  hipnotismului,  iar  Frabato  a 
explicat că în viitor nu va mai putea realiza experimente folosind hipnoza, în 
public. Un inspector de poliţie a atras atenţia asupra unor noi dispoziţii legale 
referitoare la această chestiune, iar Frabato promise să ţină seama de ele.
Pe neaşteptate, ideea prohibiţiei hipnozei îi stârni pe cei prezenţi şi făcu ca unul dintre reporteri să se adreseze lui Frabato:
„Fac  prinsoare  pe 	500  DM  că  nu  veţi  avea  curajul  să  realizaţi  un
experiment folosind hipnoza în spectacolul dumneavoastră următor.”
Frabato se simţi oarecum încolţit. Nu era în firea lui să încalce legea. Pe de altă parte, gândea că a fi privit ca un laş îi leza demnitatea, mai ales că era insistent provocat de persoane dornice de senzaţional. Convins fiind că în cele din urmă va avea vreo idee salvatoare, Frabato făcu pariul.
Imediat după” aceea, părăsi clubul şi se întoarse cu maşina sa la hotel.

În dimineaţa următoare se mai gândi o dată la cele petrecute cu o zi în urmă. îi încolţi ideea că pariul fusese o cursă a Lojei FOGC.
Deodată, îi veni ideea cum să scape din capcană fără însă să piardă pariul. 
Se îmbrăcă în grabă şi plecă să se plimbe, timp în care puse la punct toate 
detaliile planului său. După micul dejun îşi desfăcu corespondenţa şi plecă în 
oraş.
Intră într-un magazin de muzică din Wilhelmstrase şi întrebă pe unul dintre vânzători dacă ar fi posibil să-şi imprime vocea pe un disc pe care să-l poată lua imediat. Vânzătorul răspunse afirmativ şi îl conduse pe Frabato în studioul de înregistrări.  Era deja după-amiază, când Frabato părăsi magazinul.  Bine dispus, se întoarse la hotel, încărcat cu o mulţime de discuri.

Sala mare a galeriei de artă era foarte însufleţită. Reporteri ai multor ziare 
din Dresda s-au grăbit să nu piardă această seară. Din ce în ce mai mulţi 
oameni se înghesuiau în sală spre a lua parte la experimentele misteriosului 
Frabato.
Sala era mai mult decât supraaglomerată, când Frabato urcă pe scenă, întâmpinându-şi publicul cu un zâmbet.
Când aplauzele se mai domoliră, el se adresă mulţimii:
„Doamnelor şi domnilor, vă mulţumesc foarte mult pentru această primire şi pentru interesul pe care îl acordaţi reprezentaţiilor mele.
Intr-una  din  primele  mele  conferinţe,  am  subliniat  faptul  că  există  în 
spaţiul dintre cer şi pământ o mulţime de lucruri pe care fiinţele umane pot cu 
greu să le înţeleagă şi să le stăpânească. Am reuşit să vă dau câteva dovezi 
legate  de  forţa  magnetismului,  de  influenţa  sugestiei  la  distanţă,  de 
clarviziune şi telepatie. La fel ca şi în spectacolele anterioare, aş vrea să vă 
rog din nou să mă ajutaţi astăzi în realizarea experimentelor propuse. Chiar 
de la început aş dori să vă fac cunoscută lumea celor ce nu mai sunt şi să vă 
demonstrez că, din punctul, pe care noi îl numim moarte, existenţa omului nu 
numai că nu se sfârşeşte, dar, dimpotrivă, de acolo începe viaţa adevărată şi 
că viaţa spirituală trebuie văzută ca un fel de pregătire pentru aceasta.
Nu voi face spiritisme sau altele de genul acesta, deoarece destui şarlatani îşi fac din acestea un refugiu şi sper să vă conving cu adevărat prin aducerea aici, pe această scenă, a spiritelor unor oameni care au decedat.”
Această  declaraţie  incredibilă  stârni  în  sală  murmure  şi  ele  nu  încetară decât în momentul când un domn se ridică de la locul său şi urcă pe scenă.
„Mă numesc Schneider”, se prezentă el. „Sunt profesor de chimie. Vorbiţi 
foarte  convingător  despre  forţele  spiritului  a  căror  existenţă  a  fost  negată 
atâta vreme de către ştiinţă. V-aş fi recunoscător dacă îmi veţi putea da o

dovadă  a  existenţei  acestor  forţe  despre  care  vorbiţi.  Ca  om  de  ştiinţă  şi sceptic cum sunt, nu voi fi uşor de convins.”
Frabato se adresă auditoriului, cerând permisiunea de a oferi un răspuns profesorului,  printr-o  dovadă  relevantă.  Răspunsul  la  această  cerere  l-a constituit un „da” general, însoţit de aplauze susţinute. Toţi cei prezenţi erau curioşi şi nerăbdători să vadă cu ce fel de experiment va convinge Frabato pe profesorul cel sceptic.
Frabato  oferi  profesorului  un  loc  la  marginea  scenei  şi  îl  rugă  să  aibă răbdare încă câteva minute, timp în care el va spune câteva cuvinte despre ştiinţa comunicării cu morţii.
în  urma  celor  câteva  propoziţii  rostite,  deodată,  profesorul  se  schimbă vizibil.
într-un mod straniu el începu să pălească şi ochii îi deveniră sticloşi. Apoi se clătină pe scaun, se prăbuşi şi rămase întins acolo, în nemişcare.
Câţiva din sală ţipară, alţii se ridicară de la locurile lor, întinzându-şi gâtul să vadă mai bine ce se întâmplase.
în  tot  acest  timp,  Frabato  nu  aruncase  nici  măcar  o  privire  asupra profesorului. El ridică o mână cerând linişte şi spuse:
„Doamnelor  şi  domnilor,  vă  rog  să  păstraţi  linişte!  Profesorului  nu  i  s-a întâmplat nimic rău. Spre surprinderea dvs., vă voi spune că, în timpul acesta, m-am desprins de propria-mi personalitate şi l-am golit pe profesor de cea mai mare parte a vitalităţii sale. Făcând aceasta, l-am adus în starea pe care cu toţii o numim moarte. Nu mai respiră, bătăile inimii au încetat. Diagnosticul medical ar putea fi, probabil, «infarct».”
Spunând  aceasta,  Frabato  se  gândea  la  cei  din  Loja  FOGC,  care  -  cu siguranţă - erau de faţă. Probabil fierbeau în sinea lor pentru că dădea aici, în public,  cea mai clară dovadă că un atac de cord ar putea fi provocat  prin practici oculte.
Apoi, Frabato se întoarse către profesor, îi apropie picioarele şi îl aşeză ca pe  o  figurină  rigidă,  de  ceară.  Doi  asistenţi  îl  întinseră  pe  două  scaune, susţinându-i doar gâtul şi călcâiele.
După ce îl acoperi cu o pătură, Frabato se aşeză pe abdomenul acestuia. In cele  din  urmă,  el  îi  rugă  pe  asistenţii  săi  să-l  urmeze  şi  erau  acum  trei persoane susţinute de corpul profesorului. Acesta susţinu nemişcat întreaga povară, de parcă ar fi fost din oţel.
Aplauzele  umplură  sala.  Asistenţii  îl  aşezară  pe  profesor  din  nou  în picioare, susţinându-l încă.
Magicianul solicită linişte deplină şi îşi fixă privirea într-unui din colţurile 
îndepărtate ale scenei. Aproape insesizabil, aspectul profesorului se schimbă

din nou complet. Masca rigidă a feţei dispăru, respiraţia îi reveni şi obrajii se colorară.
Frabato stătea acum în faţa profesorului.
li fixă cu privirea pentru scurt timp şi acesta începu să respire normal şi să clipească.
Ca  trezit  dintr-un  somn  foarte  adânc,  se  adună  şi  privi  în  jurul  său  cu 
uimire. îşi reveni repede în deplinătatea facultăţilor sale. Frabato îi zâmbi şi îi 
spuse:
„Dragă  profesore,  acum  puteţi  relata  auditoriului  o  poveste  foarte interesantă despre experienţa trăită.”
Pentru că era încă nesigur pe picioare, el se aşeză pe un scaun, ajutat de 
unul  dintre  asistenţi.  Frabato  îl  fixă  din  nou  cu  privirea  timp  de  câteva 
secunde, pentru a-l face să reintre în starea în care era când urcase pe scenă. 
Profesorul se ridică, împinse scaunul deoparte şi dădu mâna cu Frabato.
„Nu m-am aşteptat să se întâmple una ca asta! Nu voi uita câte zile voi 
avea.  Dar tot  nu-mi dau  seama  cum  aţi putut  avea  atâta  influenţă  asupra 
mea.”
Frabato răspunse râzând: „Această capacitate este rezultatul multor ani de 
experienţă şi meditaţie, l-aţi testat eficacitatea pe pielea dumneavoastră. Dar 
n-ar trebui să lăsaţi auditoriul să aştepte atât ceea ce aveţi să le povestiţi.”
Profesorul începu relatarea:
„Ascultam foarte atent cuvintele lui Frabato, dar n-am băgat de seamă că eram sub influenţa cuiva. Dar deodată am simţit că mi se goleşte capul şi nu mai sunt în stare să mă mişc. Am remarcat apoi, cu un şoc groaznic, că trupul meu zăcea pe podea, pe scenă, în faţa mea. Senzaţia de răceală m-a părăsit repede, fiind înlocuită de un sentiment plenar de linişte, libertate şi uşurinţă, sentiment pe care nu l-am mai încercat niciodată. Mă puteam mişca în voie pe scenă, fiind legat de corpul meu doar printr-un fir argintiu.
Apoi, am urmărit ce au făcut Frabato şi asistenţii săi cu trupul meu, fiind foarte uşurat când am realizat că acesta suporta experimentul fără să i se întâmple nimic rău. In timpul experienţei, unul dintre asistenţi m-a cercetat într-un mod aparte şi atunci am observat că nu am umbră pe scenă, în ciuda faptului că mă simţeam ca o fiinţă cu trup.
După  ce  asistenţii  mi-au  pus  trupul  jos  din  nou,  Frabato  m-a  privit penetrant şi, ca atras de un magnet puternic, am început să mă deplasez în direcţia corpului meu. Deşi am încercat să rezist acestei forţe, lupta mea a fost în zadar şi mi-am pierdut luciditatea. Când m-am trezit, m-am regăsit în corpul meu fizic. Nu mai am îndoieli asupra faptului că spiritul supravieţuieşte morţii trupului şi că acesta se poate deplasa în felul în care Frabato l-a descris în cele ce a spus.”

După ce mulţumi plin de entuziasm lui Frabato, profesorul se întoarse la locul său, însoţit de aplauzele publicului încântat.
Tăcerea plină de aşteptare se spulberase din nou şi Frabato continuă:
„Doamnelor şi domnilor, sunt încântat că profesorul, ca persoană neutră, confirmă că spiritul uman există independent de corpul fizic.
Aş vrea să menţionez că o fiinţă umană lipsită de elemente magice nu va putea percepe nici o senzaţie din lumea fizică după moartea sa.
Mai mult decât atât, aş dori să accentuez că experimente ca acesta nu pot fi  realizate  de  către  neştiutori.  Pentru  că,  dacă  cineva  nu  deţine  controlul perfect asupra elementelor, se poate întâmpla ca armonia dintre spirit, suflet şi corp să se deregleze şi subiectul sfârşeşte la azilul de nebuni. Fie ca aceste cuvinte să constituie un avertisment!
Dar acum să ne întoarcem atenţia către experienţa următoare. Cine dintre dumneavoastră  doreşte  să  intre  în  legătură  cu  vreo  cunoştinţă  sau  rudă decedată?”
Sala era tensionată la maximum şi nimeni nu părea îndeajuns de curajos să  răspundă  acestei  cereri.  In  cele  din  urmă,  un  domn  se  oferi  pentru experiment şi publicul aplaudă cu însufleţire.
Ajuns  pe  scenă,  se  recomandă  cu  numele  de  Muller  şi  spuse  că  este directorul unei bănci. Cu vocea vibrând de emoţie, el spuse că dorea să-şi revadă sora decedată şi să înveţe câte ceva din destinul său actual.
Ca să-l mai liniştească, Frabato îl rugă să ia loc pe un scaun zicând:  „Vă rog să-mi spuneţi numele doamnei . decedate şi data când a murit”.
„Elisabeth Muller a murit pe 16 mai 1929, într-un sanatoriu din localitate.” 
	Frabato întrebă publicul dacă era cineva care o cunoscuse pe decedată şi, 
 imediat, din loja domnului Muller se ridică o doamnă mai în vârstă, spunând că era mama decedatei. Doi bărbaţi din aceeaşi lojă spuseră că erau rude ale doamnei Elisabeth Muller, iar o altă doamnă din sală spuse că a fost prietena şi colega ei de şcoală.
„De ajuns”, spuse Frabato. „Cel mai mult îmi place că persoana pe care o voi chema va putea fi identificată de cât mai mulţi. Acum vă rog să fiţi foarte atenţi!”
Într-o linişte deplină de aşteptare, Frabato se aşeză într-un colţ al scenei, astfel încât să poată fi văzut de întregul public. După câteva secunde deveni livid şi rigid, apoi culoarea îi reveni în obraji, dar faţa îi era extraordinar de schimbată, nu mai semăna deloc cu Frabato.
Doamna de lângă lojă ţipă: „Liese!” Frabato se ridică
„graţios şi datorită pasului uşor şi a schimbării complete a
fizionomiei dădea impresia unei tinere doamne. Fără îndoială,

el îşi împrumutase propriul corp spiritului celei decedate, ca să-i mijlocească un dialog cu fratele ei.
Directorul Muller, care o recunoscuse pe sora sa după trăsături, tremura din tot corpul. El dădea continuu din cap, ca şi când nu şi-ar fi putut crede ochilor,  până  când,  din  trupul  lui  Frabato  o  voce  caldă,  binecunoscută,  a surorii sale se făcu auzită.
„Will, nu m-aş fi gândit niciodată că aş mai putea sta de vorbă cu tine. Ce fac cei de acasă? Ştiu că tata a murit, cu el mă întâlnesc foarte des.”
Ca vrăjit, directorul îl privea pe Frabato, prin care sora sa îi vorbea. Ea se duse  să  aducă  un  scaun  şi  se  aşeză  lângă  el.  Au  purtat  o  scurtă  discuţie personală, după care a cerut o bucată de hârtie şi creion să scrie lui Robert, fostul ei logodnic.
Ea dădu biletul fratelui ei, îşi luă rămas bun şi îi strânse mâna. In cele din 
urmă, ea transmise toate cele bune rudelor sale, se aşeză din nou pe scaunul 
din  colţul  scenei  şi  corpul  suferi  aceleaşi  transformări  ca  la  începutul 
reprezentaţiei. în câteva secunde, rigiditatea corpului dispăru şi reveniră pe 
chip  trăsăturile  binecunoscute ale lui Frabato. Acesta se ridică, se întoarse 
către director care, cu lacrimi în ochi, privea bileţelul din mâna sa.
„Imposibil şi totuşi adevărat!”, a murmurat el, „Este chiar scrisul Liesei!”
„Cred că sunteţi convins acum că sora dumneavoastră încă trăieşte. Sau vă îndoiţi de faptul că ea tocmai v-a vorbit, prin intermediul meu?”
„Nu,  nu  mă  îndoiesc”,  răspunse  directorul, 	„şi  vă  mulţumesc  din  tot
sufletul pentru această mediere!”
Se întoarse spre loja sa, dar emoţia unei atât de fascinante întâmplări mai stăruia pe chipul său.
Frabato anunţă că prima parte a reprezentaţiei se terminase şi promise 
câteva momente de destindere în partea a doua, care urma să înceapă după 
pauză.
Însoţit de aplauze, Frabato reapăru pe scenă.
„Doamnelor  şi  domnilor”,  începu  el, 	„în  ultimul  meu  spectacol  vă
promisesem  un  număr  de  demonstraţii  bazate  pe  sugestii  şi  hipnoză.  Din păcate, poliţia a interzis folosirea hipnozei. E cam nepotrivit, dar eu am făcut câteva pregătiri ca să vă amuz într-un fel sau altul.
Voi părăsi sala cam pentru o jumătate de oră. Aş dori ca două persoane dintre dumneavoastră să mă însoţească la bufet, aşa că voi avea mai târziu doi martori autentici. Până ne vom revedea, distracţie plăcută tuturor!”
Un  ofiţer  de  poliţie  şi  un  alt  domn  din  public  s-au  oferit  să  meargă împreună cu Frabato la bufetul din incinta clădirii.

Toţi cei din sală îşi îndreptară ochii către scenă, fiind convinşi că Frabato lăsase în urma sa ceva interesant. Şi nu greşeau, pentru că vocea lui se făcu auzită prin staţie.
„Doamnelor  şi  domnilor,  deşi  eu  nu  sunt  în  sală,  spiritul  meu  este  cu dumneavoastră. Vă rog să-mi ascultaţi comenzile.
Priviţi fără întrerupere spre mijlocul scenei ca şi cum m-aş afla chiar acolo. 
Cei  care  o  vor  face  vor  putea  să-şi  imagineze  că  mă  văd.  Acum  împrăştii 
asupra tuturor celor prezenţi un fluid invizibil, aducător de linişte şi armonie.
Sunteţi aşa de tăcuţi şi liniştiţi acum, că asta chiar vă oboseşte. Oboseala 
creşte constant, ca şi cum aţi fi muncit din greu. Cu fiecare respiraţie deveniţi 
din  ce  în  ce  mai  obosiţi.  Dorinţa  de  a  dormi  este  complet  dominantă  în 
gândurile dumneavoastră. Pleoapele vi se închid şi dormiţi un somn adânc, 
fără vise. Somnul vă este atât de profund, că nimic nu vă poate trezi. Nici un 
zgomot nu vă poate deranja sau trezi. Vă veţi trezi numai la comanda mea.
Acei domni şi acele doamne care n-au adormit vor bate tare din palme, vor fluiera  sau  striga,  încercând  să-şi  trezească  vecinii  adormiţi.  Cu  toate eforturile nu vor reuşi!”
Un număr mare din cei aflaţi în sală căzură într-un somn adânc şi cei care încercau să-i trezească pe aceştia, prin toate mijloacele, făceau o larmă de nedescris. Cu toate acestea se dovedi imposibil de realizat.
Câteva minute mai târziu, vocea lui Frabato se auzi din nou: „Chiar dacă aţi trage cu puşca, nu veţi reuşi să-i treziţi pe cei care dorm, fiindcă sunt în transă şi nu reacţionează decât la ordinul meu distinct. După ce voi număra până la trei, toţi se vor trezi. Se vor simţi odihniţi şi plini de sănătate şi nu vor putea să-şi amintească ceea ce li s-a întâmplat.
Unu! Oboseala şi moleşeala vor dispărea, mulţumirea şi fericirea vă vor umple întreaga existenţă.
Doi!  Sănătatea  este  fortificată.  Vă  simţiţi  foarte  bine  şi  nu  aveţi  nici  o nemulţumire.
Trei! Treziţi-vă cu toţii!”
Cei ce se treziseră din transă priveau cu uimire la veselia generală iscată, neputând să creadă că fuseseră atât de repede adormiţi.
întrerupând şirul unor lungi explicaţii, vocea din staţie rugă zece doamne şi zece domni să se aşeze pe scaunele pregătite pe scenă. Urmau să se aşeze pe perechi, câte un bărbat lângă fiecare femeie.
După  o  scurtă  stare  de  consternare,  pe  scenă  se  instaura  ordinea  şi Frabato dădu comenzile următoare:
„Doamnelor  şi  domnilor  de  pe  scenă,  acum  veţi  asculta  muzică!  Se  va 
cânta pentru dumneavoastră un vals. Veţi dori să dansaţi. Fiecare domn de pe 
scenă  va  dansa  cu  doamna  de  lângă  el.  Nimic  nu  vă  va  distrage  atenţia,

pentru că vă desparte de public un zid invizibil, care vă împiedică să vedeţi spectatorii.”
Deşi nu se auzea nici o muzică, câteva perechi s-au ridicat să danseze şi se învârteau  în ritm  de vals. Unele dintre  perechi  erau  foarte amuzante şi publicul  râdea în  hohote.  Dar se pare că aceasta nu deranja în  nici  un fel perechile dansatoare.
„Stop!” spuse vocea din staţie, „dansul s-a terminat.
Doamnele şi domnii de pe scenă să servească câte ceva înainte de a-şi lua 
la revedere unii de la alţii. La marginea scenei este un coş cu mere, pere şi 
piersici şi vă puteţi servi. Vă veţi trezi imediat după prima muşcătură şi vă veţi 
întoarce la locurile dumneavoastră din sală cu un sentiment de fericire.”
Cei hipnotizaţi de pe scenă se întinseră imediat după fructele imaginare. Dar imediat ce luau o gură se trezeau şi bombăneau, cuprinşi de silă:
„La naiba, asta nu-i o piersică, e o ceapă!” spuse unul dintre ei cu o figură chinuită, cu lacrimi în ochi. Altcineva zise: „Fir-ar să fie, ăsta e un cartof crud!” şi aşa continuară lucrurile pe scenă. După ce şi ultima persoană părăsi scena, un spectator merse la bufet după Frabato şi escortele sale.
întâmpinat  cu  aplauze,  Frabato  intră  în  scenă  şi  se  adresă  publicului râzând:
„După chipurile dumneavoastră, se pare că v-aţi distrat bine. îmi face, de asemenea, plăcere că v-a plăcut această parte a spectacolului, deşi nu am fost prezent în sală, lucru pe care îl pot confirma şi cei doi martori ai mei extraordinari, cărora le sunt foarte îndatorat.
Acesta era sfârşitul reprezentaţiei din această seară şi vă invit cu multă plăcere la următorul spectacol, pe care îl voi susţine poimâine. Noapte bună tuturor!”
în timp ce lumea ieşea din sală, Frabato se duse spre cabina sa. Abia îşi schimbase hainele când doi domni intrară fără să fie anunţaţi.
„Dumneata  eşti  Frabato,  nu-i  aşa?”  întrebă  unul  dintre  domni.  Cum Frabato încuviinţă din cap, acesta îşi scoase legitimaţia:
„Departamentul Investigaţiilor Criminalistice, sunteţi arestat! Vă rog să ne urmaţi!” O maşină îi transportă la poliţie, unde Frabato fu preluat.
În  dimineaţa  următoare,  toate  ziarele  scriau  articole,  în  detaliu,  despre experimentele senzaţionale ale lui Frabato şi despre arestarea sa.
Foarte devreme, Frabato fu dus în faţa poliţistului şef, care, vădit indignat, îl atacă imediat:
„Ai  încălcat  legea  şi  ai  făcut  experimente  folosind  hipnoza,  în  ciuda 
prohibiţiei!  Martorii  declară  că  mai  mult  de  o  sută  de  persoane  au  fost

hipnotizate.  Vei  plăti  din  greu  pentru  aceasta!  Şi  nu  îţi  va  fi  uşor  în  faţa Curţii!”
Poliţistul  şef  era  furios  şi  se  plimba  de  colo-colo  prin  încăpere.  „Aşa  o ruşine!”, ţipă el.  „De ce tocmai aici? Cum mai apar eu în ochii oamenilor?” Frabato  stătea  pe  un  scaun  fără  să  spună  vreun  cuvânt,  ascultându-l  pe poliţist cu mult calm. îl lăsă să-şi descarce primul val de furie şi, numai când acesta se mai domoli, începu să vorbească:
„Cu siguranţă că aţi fost informat greşit, pentru că eu nu am hipnotizat pe 
nimeni ieri”, replică Frabato. „Chiar unul dintre ofiţerii poliţiei îmi este martor 
că  eu  eram  la  bufet  în  tot  timpul  despre  care  vorbiţi.  Publicul  urma  să 
petreacă o jumătate de oră în  compania discurilor  mele şi nu puteţi să-mi 
reproşaţi asta. Nimic nu i-a oprit pe oamenii dumneavoastră să închidă pic-up-
ul de pe scenă. Cum eu nu eram prezent în sală, nu mă fac vinovat de nimic.”
Poliţistul şef îl privi suspicios pe Frabato, dar îl chemă apoi pe poliţistul care petrecuse acea jumătate de oră la bufet, împreună cu Frabato. Acesta confirmă spusele lui Frabato.
Cu aceasta, poliţistul şef păru împăcat, dădu mâna cu Frabato, spunându-i: „Ar fi trebuit să deveniţi diplomat, nu magician. Ştiţi foarte bine să întoarceţi lucrurile  în  favoarea  dumneavoastră.  Sunteţi  liber  acum  şi  îmi  cer  scuze pentru excesul de zel al oamenilor mei.”
Frabato salută şi se întoarse imediat la hotel. înainte de toate, trebuia să se odihnească bine, pentru că o noapte în arestul poliţiei nu fusese tocmai confortabilă.
A doua zi, ziarele scriau despre eliberarea lui Frabato şi publicau anunţul următorului spectacol ce urma să aibă loc în seara aceleiaşi zile.

C a p ito lu l  V I
Marele Maestru al Lojei FOGC era proprietarul unei ^ încântătoare într-unui din cele mai elegante cartiere ale oraşului. Splendid mobilată, era înconjurată de o grădină foarte bine întreţinută. în cercurile de afaceri, el era o persoană foarte  bine  văzută,  un  om  foarte  capabil  în  profesiunea  sa,  cu  un  venit financiar enorm.
Astăzi stătea acasă, privind mohorât spre biroul său şi frământând în mâini stiloul  său  cu  peniţă  de  aur.  Era  atât  de  iritat,  încât  nici  măcar  armonia împrejurimilor nu l-ar fi putut consola.
Se ridică şi începu să se plimbe prin cameră îngândurat. Servitorilor li se spusese insistent să nu-l deranjeze şi să nu primească pe nimeni.
Pentru prima oară, în atâţia ani, lanţul succeselor fusese întrerupt. Până 
acum, fiecare plan întreprins s-a realizat cu succes, numai acest caz al lui 
Frabato îi stătea cu îndărătnicie şi foarte greu pe suflet. Avea un presentiment 
sigur, că în spatele acestui ins misterios era mai multă putere decât în spatele 
propriei sale Loje, ai cărei membrii puteau să-şi realizeze planurile numai cu 
ajutorul forţelor negative. Un om care era mult mai puternic decât el! Acesta 
părea un fapt care îi întuneca inexorabil ura şi îl îndemna fără încetare să-l 
persecute şi să-l distrugă pe Frabato, prin orice mijloace posibile.
Deşi îi era greu, el trebui să recunoască că Frabato îi contracarase toate atacurile.  Nici  unul  dintre  cei  care  violaseră  legile  stricte  ale  Lojei,  şi  care fuseseră pedepsiţi pentru asta, nu reuşiseră niciodată să scape.
Fără  nici  o  excepţie,  toate  victimele  sale  anterioare  care  fuseseră condamnate la moarte de către tepafon fuseseră exterminate.
Fiecare om are un punct slab în care poate fi uşor lovit. De când Marele Maestru căutase în zadar un astfel de punct slab la Frabato, el se umpluse de mânie şi dorinţă de răzbunare.
El fusese deja informat de faptul că acţiunea poliţiei împotriva lui Frabato, datorată încălcării prohibiţiei hipnozei, a fost ineficace.
Acest eşec l-a marcat profund şi în mintea sa stăruiau potop gândurile de răzbunare. Deşi, în general, el se putea controla perfect, nervii săi au avut mult de suferit de pe urma ultimelor evenimente, aşa că oricine îi putea citi starea pe chip.
Chiar şi tic-tac-ul superbei pendule îl irita din  ce în ce mai mult, iritare amestecată cu o senzaţie de teamă şi cu un tremur pe care nu-l mai simţise până acum.
Marele Maestru rămăsese cufundat multă vreme în gândurile sale negre, până când îi veni o idee. Se aşeză la birou şi scrise o scrisoare unei oficialităţi guvernamentale, care era, de asemenea, membră a Lojei FOGC:

„Dragă prietene şi susţinător,
După cum ştii, Frabato a contracarat multe dintre planurile noastre. Am încercat zadarnic să-l facem membru al Lojei noastre şi să-l convingem de bunele noastre intenţii. Graţie capacităţilor sale magice, el a descoperit toate secretele  Lojei  noastre.  Nu  ştie  doar  ritualurile  noastre  de  iniţiere,  ci  ştie foarte bine chiar şi planurile cele mai secrete ale Lojei.
Acestea demonstrează clar că acest om este un pericol permanent pentru Loja  noastră.  Din  păcate,  încă  nu  am  reuşit  să scăpăm  de  el,  precum  ştii. Tepafonul n-a avut nici un efect asupra lui şi nici chiar regele demonilor, aliat nouă, n-a putut să ne garanteze succesul.
Prin capacităţile sale magice, acest Frabato are, fireşte, acces la cele mai secrete planuri ale guvernului şi armatei. Dacă vreun guvern ostil reuşeşte săl  facă  să  lucreze  ca  spion,  aceasta  ţi-ar face  un  rău  incomensurabil  şi  ţie, dragă frate, şi întregii naţiuni.
Cum  mijloacele  mele  s-au  epuizat,  te  rog  pe  tine  să  găseşti  o  soluţie 
pentru exterminarea acestui om periculos. Aranjamentul în această chestiune 
este  de  foarte  mare  interes  pentru  frăţia  noastră  şi  sper  că  nu  mă  vei 
dezamăgi.
Cu gândul la o viitoare întâlnire, cu toată stima, S...”.
Marele  Maestru  puse  scrisoarea  într-un  plic  pe  care  îl  sigila  presând simbolul Lojei peste ceara roşie de sigiliu. îşi chemă servitorul şi îi spuse să ducă scrisoarea la poştă imediat.
înfăţişarea sa era acum radioasă şi îşi frecă mâinile mulţumit. Era convins că acest plan urma să reuşească: în acele timpuri se expedia rapid problema suspecţilor poliţiei. Poliţia secretă va fi interesată în această chestiune.
Evenimentele  recente  afectaseră  puternic  sănătatea  Marelui  Maestru.  El 
pierduse  mult  în  greutate  şi  mâinile  îi  tremurau.  Din  cauza  problemelor 
nerezolvate, era într-o stare de permanentă încordare şi se simţea mai bătrân.
Fără să vrea, el păşi în faţa unei oglinzi foarte mari. Cum privea lipsit de 
orice  gând  la  imaginea  sa  reflectată,  remarcă,  deodată,  cu  o  spaimă 
crescândă,  o  rază  fosforescentă  între  sprâncene.  Cu  ochii  măriţi  el  îşi  fixa 
imaginea tremurândă, pentru că ştia foarte bine ce însemna această lumină. 
Era cunoscut în Lojă ca semn al morţii. Paralizat de frică, Marele Maestru nu fu 
în stare să-şi întoarcă privirile de la flacăra care devenea din ce în ce mai 
mare, ca, în cele din urmă, să cuprindă întreaga suprafaţă a oglinzii. în spatele 
ei se întrezărea o figură demonică, cu ochi penetranţi şi o voce venind ca din 
străfunduri se auzi: „Frate, ultima ta oră de viaţă va veni curând!”
Sudoarea  trecu  prin  fiecare  por  din  trupul  Marelui  Maestru  şi  simţi  o 
răceală de gheaţă. încet, figura demonului dispăru şi flacăra se stinse; în cele

din  urmă,  oglinda  nu  mai  arăta  decât  faţa  de  o  paloare  cadaverică  a magicianului negru.
Cu toate că se simţea de parcă era paralizat, se trase din faţa oglinzii, căzu într-un scaun şi stătu acolo câteva minute, în totală nemişcare, disperat, cu capul în mâini.
„Acest blestemat Frabato!”, murmură el. „Trebuie să nu mă mai gândesc la el, altfel înnebunesc!”
Marele  Maestru  se  eliberă  cu  o  încordare  de  voinţă  de  gândurile  sale negre, îşi aprinse o ţigară şi îşi reluă plimbarea prin cameră, ca să se calmeze. Devenea conştient de faptul că a făcut faţă la numeroase emoţii în acea zi. Soarele aflat sus pe cer îi aminti că trebuia să plece curând. Era 23 iunie, ziua adunării generale a Lojei FOGC şi, fiind preşedinte, voia să apară, cu orice preţ, calm, ca unul ce trebuia să fie idolul celorlalţi fraţi.
Ceru  servitorului  să-i  pregătească  masa,  bău  o  cafea  tare,  îşi  schimbă hainele şi chemă şoferul să-l ducă la sediul Lojei.
23 iunie, în fiecare an, este o zi deosebită pentru mulţi oameni din toată lumea, pentru că soarele atinge punctul cel mai înalt şi zilei celei mai lungi a anului i se opune cea mai scurtă noapte.
Multă lume, ca să sărbătorească solstiţiul de vară, aprinde focul Sfântului Ion sau focul solstiţiului.
Frăţia Luminii, mai ales cei de grad mai mic, în această noapte  .fac aşa-
numitele „evocări ale Sf. Ion”. în timpul acestui ritual, până la trei dorinţe sunt 
adresate lumii astrale invizibile. Aceste dorinţe sunt apoi îndeplinite în cursul 
anului ce urmează cu condiţia ca ele să nu încalce legile Karmei. Acest ritual 
al misterului Sf. Ion este păstrat în foarte mare secret printre fraţii Luminii.
Deşi 23 iunie era o zi specială şi pentru Loja FOGC, era fără îndoială o zi norocoasă  pentru  fraţi.  Dar  tocmai invers:  era  ziua  din  fiecare  an  cea  mai nenorocoasă, fiindcă în această zi unul dintre fraţii Lojei trebuia să-şi sacrifice viaţa pentru demonul căruia îi erau aserviţi. Toţi membrii, indiferent de rang sau grad, respectau această lege.
Loja  avea  99  de  membri.  Al  100-lea  membru  era  demonul  căruia  i  se 
substituia Loja şi care, pe de altă parte, punea la dispoziţia fiecărui frate din 
Lojă  câte  un  demon  subordonat.  Fiecare  demon  avea  numele  său  special, 
semne de evocare distincte cunoscute doar de acel frate din Lojă căruia îi 
aparţinea şi care nu putea fi trădat fără a primi pedeapsa cu moartea.
Victima pentru demon era cunoscută prin tragere la sorţi. Pentru a înlocui candidatul ce urmaşă moară, trebuia admis un nou membru, căruia, de obicei, i se atribuia demonul predecesorului.
Cum candidatul la moarte era desemnat prin tragere la sorţi, un membru, 
în circumstanţe nefavorabile, poate fi sortit morţii chiar după un an de zile. Cu

acest risc în minte, nu era deloc surprinzător că toţi membri umblau după interese materiale concrete şi erau persoane influente şi cu mulţi bani. Cineva dintr-o clasă mai joasă, mai săracă putea deveni membru numai dacă putea dovedi talente deosebite şi capacităţi care ar fi servit scopurilor Lojei. Unui astfel de membru îi erau date apoi sume mari de bani, până când, cu ajutorul demonului său, el învăţa să stea pe propriile picioare.
Era o vreme de vară splendidă pe 23 iunie al acelui an. Aerul cald şi liniştit stăruia peste tot locul, dar, ca un nor invizibil, teama umplea minţile fraţilor din Loja FOGC. Numai la sfârşitul fiecărui an realizau faptul că această loterie stătea deasupra capetelor lor ca sabia lui Damocles.
Sala mare a clădirii Lojei era luminată solemn. în jurul unei mici platforme, 
unde  se  afla  locul  Marelui  Maestru,  erau  aşezate  în  cerc 98  de  scaune
numerotate. Fiecare membru al Lojei primise un număr şi trebuia să se aşeze pe locul său.
Nimeni nu putea lipsi de la această adunare generală, cea mai importantă a anului. Fiecare frate trebuia să-şi aranjeze afacerile în aşa fel încât să poată fi prezent.
Deşi şedinţa urma să înceapă la 8.00 p.m., majoritatea membrilor erau deja adunaţi la 7.30 şi discutau emoţionaţi în mici grupuri.
Cum minutarul ceasului se mişca inexorabil spre ora opt, fraţii Lojei şi-au ocupat locurile pe scaunele numerotate. Vicepreşedintele, care era în acelaşi timp şi secretarul Lojei, s-a aşezat, de asemenea.
Fix la opt, Marele Maestru intră în sală. Cei prezenţi se ridicară să salute din cap în tăcere. Marele Maestru, încă şocat de evenimentele din acea dupăamiază, se adună şi deschise şedinţa. El bătu de trei ori într-un gong mare cu un ciocan pregătit acolo, care făcu să răsune întreaga sală cu putere. Apoi se adresă fraţilor, spunând:
„Dragii mei fraţi, vă mulţumesc pentru primirea bună şi vă rog să luaţi din nou loc! Sunt foarte fericit să remarc că toţi membri noştri se află aici. După cum ştiţi, astăzi este o zi istorică şi tradiţională pentru loja noastră, pentru că un nou membru va fi admis, în timp ce altul va părăsi cercul nostru. Care membru ne va părăsi, vom afla numai după tragerea la sorţi.
îmi  dau  seama  că  o  aşteptaţi  cu  teamă.  Cu  toate  acestea,  conform regulamentului  Lojei  noastre,  procedura  este  obligatorie  şi  a  fost  anunţată fiecăruia dintre voi cu ocazia admiterii în Lojă.
Ordinul nostru există de multe secole şi este reprezentat peste tot în lume, cu aderarea la aceleaşi reguli peste tot. Nouăzeci şi nouă este un număr sfânt pentru noi şi are o semnificaţie specială, deoarece există nouăzeci şi nouă de Loje în întreaga lume şi fiecare dintre ele are exact câte nouăzeci şi nouă de membri. Toate aceste Loje aderă la aceleaşi reguli ca ale noastre.

Stăpânul Întunericului, Dumnezeul nostru, căruia ne plecăm şi pe care îl adorăm,  a  pus  o  fiinţă  demonică  de  rang  înalt  la  dispoziţia  fiecărei  Loje. Această fiinţă este, pe de altă parte, obligată să asigure fiecărui frate al Lojei câte un demon servitor.
întrucât Marele Maestru al fiecărei Loje trebuie să poarte cea mai mare 
responsabilitate, acea fiinţă de rangul cel mai înalt îi este atribuită lui şi în 
acelaşi timp a fost numit şeful Lojei relevante prin Dumnezeul nostru cel mai 
mare.
În această zi istorică aş dori să vă reamintesc fiecăruia dintre voi enormele avantaje pe care le aveţi ca membru al Lojei noastre. Sunt sigur că nici unul dintre voi nu poate să numească un ordin prin care bogăţia şi puterea pot fi mai  lesne  dobândite.  Cine  îşi  poate  distruge  duşmanii mai  repede  decât  o facem  noi?  Ce  fiinţă  umană  are  o  protecţie  mai  bună  împotriva  tuturor primejdiilor vieţii decât fraţii Lojei noastre? Nimeni!
Aceste avantaje pot fi obţinute numai cu ajutorul acestor forţe spirituale 
despre  care  tocmai  vă  vorbeam.  Noi  toţi  am  ales  aceste  avantaje  pentru 
vieţile noastre şi avem, pe de altă parte, obligaţia de a sprijini răul şi de a 
lupta împotriva binelui, ori de câte ori avem ocazia. Sigur, niciunul dintre voi 
n-a  găsit  aceasta  ca  fiind  o  treabă  foarte  dificilă.  Numai  această  seară 
prezintă totdeauna riscul principal, dar şansele de a rămâne în Lojă sunt cu 
adevărat foarte mari.
Deci, sunt pe deplin convins, dragi fraţi, că niciunul dintre voi nu regretă acest pas, pentru că fiecare este bogat din punct de vedere financiar şi v-aţi putut realiza planurile cu ajutorul servitorilor voştri spirituali.”
Marele  Maestru  bău  dintr-un  pahar  cu  apă  şi  era  cât  pe  ce  să  reia enumerarea  avantajelor  Lojei  când,  îşi  aduse  aminte  dintr-o  dată  de  lupta ineficace împotriva lui Frabato. Roşu ca focul de mânie şi stăpânindu-se cu greu, el continuă spunând:
„Dragii mei fraţi, după cum ştiţi, un inamic puternic a încercat să se opună 
ţelurilor Lojei noastre. Este magicianul numit Frabato. Din păcate, atacurile 
împotriva lui au fost pe departe nereuşite, ba chiar a fost capabil să se apere 
împotriva tepafonului. De aceea, vă rog, să ne sprijinim unii pe alţii în această 
chestiune. Acest om poate fi o ameninţare pentru fiecare dintre noi. De aceea, 
în  acest caz,  trebuie  să aderăm la sloganul  «Toţi  pentru unul,  unul  pentru 
toţi!»„
Marele Maestru exclamă aceste cuvinte într-o stare apropiată extazului. în ciuda  acestui  fapt,  câţiva  fraţi  au  stat  deoparte,  deoarece  nu  doreau  să susţină răzbunarea personală a Marelui Maestru. Alţii se înfiorară, feţele lor reflectând teamă.

Cu toţii realizau că se aflau în faţa unui om a cărui putere era mai mare decât a Lojei. Nimeni nu se putuse împotrivi tepafonului, care putea aduce moarte oricui, indiferent în care loc de pe pământ ar fi fost.
Trebuie să fi existat un motiv special pentru că Marele Maestru se ocupa de  această  problemă  personal,  ba  chiar  discuta  dificultăţile  cu  fraţii  săi. Gândul Ia un inamic atât de puternic a provocat o extremă nelinişte între fraţi şi aceasta n-a putut fi ascunsă Marelui Maestru.
Cu un hohot triumfător şi batjocoritor el continuă:
„După cum văd, mulţi dintre voi sunteţi deja teribil de înfricoşaţi, numai la gândul despre Frabato. Nu poate rămâne un secret faptul că acest om mi-a adus  multă  nefericire.  Dar  Loja  noastră  cunoaşte  multe  mijloace  de  a  ne distruge inamicii.
Ştiţi cu toţii că Stăpânul Întunericului este la dispoziţia mea de câte ori am nevoie de ajutor sau de vreun sfat. Puteţi de aceea să aveţi încredere, dragii mei fraţi: graţie relaţiilor mele, l-am raportat pe Frabato ca suspect politic. Deşi ştiu că nu este angajat politic în nici un fel, nu va trece mai mult de o săptămână, până când va fi închis. Din acel moment numai un singur pas va mai fi necesar pentru a-i determina moartea, pentru că vom putea găsi destui gata să facă asta pentru un preţ bun. în orice caz, vă pot promite că Frabato nu va mai fi peste câteva zile.”
Ultimele cuvinte ale Marelui Maestru au adus un suspin de uşurare printre cei prezenţi, deoarece „cazul Frabato” devenise deja pentru mulţi un coşmar. Marele Maestru băgă de seamă că unitatea Lojei fusese restabilită. Întrucâtva liniştit, el dădu cuvântul Secretarului şi se aşeză. Secretarul mulţumi Marelui Maestru pentru ceea ce spusese şi apoi se adresă tuturor:
„Dragii mei fraţi, aşa cum ştiţi, astăzi sunteţi obligaţi să predaţi rapoartele scrise în cod secret. Ele trebuie să acopere activitatea depusă în timpul anului trecut cu ajutorul demonului servitor şi trebuie să ne înlesnească verificarea respectării condiţiilor înţelegerii făcute cu forţele demonice.
Aceia dintre fraţi care au avut şi au probleme deosebite sau dificultăţi cu spiritele  aservite  pot  discuta  cu  Marele  Maestru  la  sfârşitul  şedinţei.  El  va lămuri atunci chestiunea cu fiinţa spirituală relevată. Acum, dragii mei fraţi, vă rog  să-mi  predaţi  rapoartele  şi  vă  reamintesc  că  acestea  trebuie  să  fie însemnate cu numărul fiecăruia dintre voi.”
Doi membri au fost rugaţi să strângă toate rapoartele şi să le înmâneze Secretarului, care Ie-a numărat şi s-a uitat peste ele cu atenţie să se asigure că sunt toate.
In spatele locului ocupat de Marele Maestru să afla un scrin foarte bogat ornamentat.  Cu  mişcări  lente,  ca  şi  când  ar  fi  vrut  să  oprească  timpul, Secretarul a închis rapoartele în scrin. Apoi, deschise alt scrin, scoase din el o cutie de lemn şi o aşeză pe masa alăturată scrinului.

Cu o înfăţişare gravă Secretarul se întoarse spre adunare şi deschise cutia 
fatală,  în  care  se  aflau  99 de  mici  plicuri  pentru  tragerea  la  sorţi.  Plicurile 
conţineau numerele membrilor Lojei, numere care nu puteau fi văzute  (prin 
plic) din afară.
O  tăcere  apăsătoare  cuprinse  sala,  fiindcă  această  oră  era  cea  mai întunecată şi mai teribilă oră a anului pentru fiecare dintre membri.
Secretarul se duse după o urnă  în camera adiacentă.  Această urnă  era 
montată pe un cadru, în aşa fel încât se putea roti în jurul axei sale manual cu 
o  manivelă.  Fu  plasată  în  mijlocul  sălii  de  către  Secretar,  care  deschise  o 
clapă, cu care urna era prevăzută. Apoi se duse după cutia cu cele  99 de 
plicuri  şi,  după  ce  puse  deoparte  plicul  cu  numărul  fratelui  Silesius  care 
decedase, el le aruncă unul după altul în urnă sub ochii fraţilor, apoi închise la 
loc clapa.
Unul dintre fraţii Lojei o aduse în încăpere pe Eli, fiica îngrijitorului. Ştia ce 
trebuie  să  facă,  pentru  că  o  foloseau  de  mulţi  ani  special  pentru  aceasta. 
Totuşi, ea nu cunoştea gravitatea acestui moment. Ideea că prin tragerea la 
sorţi  urma  să  fie  găsit  un  alt  membru  pentru  o  misiune  specială  fusese 
întotdeauna  de  ajuns  pentru  ea.  Plata  generoasă  pe  care  o  primea  pentru 
micul serviciu pe care îl făcea o determina să nu mai fie curioasă. Ştia foarte 
bine că prea multă curiozitate ar putea să provoace mult rău poziţiei tatălui 
său.
Secretarul  o  legă  pe  fată  la  ochi  şi  o  conduse  la  urnă.  Apoi,  a  apucat 
manivela şi făcu ca urna să se rotească, de zece ori spre stânga şi de zece ori 
spre dreapta. Deschise clapa, luă mâna Elisei şi o duse deasupra ei, apoi o 
rugă pe fată să scoată un plic. Fără nici o ezitare, Eli introduse mâna în urnă, 
scoase un plic pe care Secretarul îl luă şi îl puse pe masă să-l poată vedea 
toată lumea.
Stăpânindu-se cu greu, Secretarul scoase banderola de la ochii lui Eli, îi dădu bacşişul şi o conduse afară din clădire, cu cuvinte prietenoase.
Când  se  întoarse  în  sală,  fraţii  îl  aşteptau  cu  feţele  împietrite.  El  ridică plicul fatal şi citi numărul cu voce tare, tremurătoare:
„Este numărul Unu, numărul Marelui nostru Maestru!”
Tensiunea fraţilor Lojei se eliberă în cele mai variate reacţii. în timp ce unii comentau  şi  discutau  emoţionaţi  rezultatul,  alţii  stăteau  calmi  cu  feţele proptite în mâini.
Marele Maestru, care se ridicase în  picioare în timpul  tragerii la sorţi şi 
urmărise  totul  foarte  atent,  căzu  în  scaun,  pălind  de  moarte  după  anunţul 
rezultatului. Privirea îi rămăsese fixată în tavan şi murmura ceva de neînţeles. 
în faţa ochiului său interior figura distorsionată a unui demon începu să prindă 
contur. Sudoarea agoniei îi udă fruntea şi strigă în disperare: „Frabato!”

Acest incident umplu de oroare nefirească pe toţi membri, fiindcă în ultimii 
ani nimeni nu şi-a primit moartea cu atâta laşitate, câtă demonstra Marele 
Maestru însuşi. Deşi candidaţii la moarte anterior fuseseră loviţi de aceeaşi 
soartă, au putut  - măcar  - salva aparenţele. Dar Marele Maestru, care ar fi 
trebuit  să  fie  un  exemplu  pentru  toţi  fraţii  Lojei,  era  în  acest  moment  o 
imagine a mizeriei. îi luă ceva timp până îşi recâştigă calmul. în cele din urmă, 
cu muşchii feţei tremurând vizibil, se adresă tuturor cu o voce spartă:
„Dragii mei fraţi, ştiţi cu toţii că în ultima vreme am avut de purtat un război cu Frabato. Am încercat să-l ucid de mai multe ori, dar n-am reuşit. Aşa cum v-am spus, el rezistă chiar şi tepafonului, care este arma noastră cea mai puternică. Din asta rezultă că Frabato este aliat cu cele mai puternice forţe. De vreme ce sunt cel mai mare duşman al lui, n-am nici o îndoială că Frabato a  influenţat  tragerea  la  sorţi  cu  puterile  sale  magice,  aşa  încât  să  iasă, eventual, numărul meu.
Mulţi dintre voi aţi fost prezenţi la demonstraţiile prin care dovedea public că poate influenţa fiinţele umane prin puterea voinţei sale la orice distanţă şi că poate să şi le aducă la picioare.”
Marele Maestru se opri şi privi de jur împrejur, în aşteptare. Mulţi aprobau ceea ce a spus dând din cap, pentru că fuseseră la demonstraţiile la care se referea. Când Marele Maestru văzu că ei arată simpatie pentru el, prinse curaj şi continuă:
„Dragii  mei  fraţi,  vă  rog  să  consideraţi  că  sunt  singurul  care  încerc insistent să-l distrug. De aceea, eu sunt sigur că a influenţat-o azi pe Eli să scoată numărul meu din urnă! Pentru acest motiv întemeiat nu pot accepta alegerea.”
După   aceste   cuvinte,   tăcerea   a   fost   împrăştiată   de   murmure   de nemulţumire;  cu  excepţia  Marelui  Maestru,  fiecare  din  sală  ar  fi  renunţat bucuros la altă tragere la sorţi.
Fraţii Lojei au realizat, fără îndoială, că doar laşitatea şi agonia l-au împins 
pe Marele Maestru la un astfel de pas. Contradicţie deschisă, oricum, nu era 
posibilă,  pentru  că  în  regulamentele  Lojei  era  prevăzut  că  Marele  Maestru 
putea cere ca tragerea la sorţi să se repete de trei ori. Aceasta era ceva care 
rar se întâmpla şi a avut loc numai de două ori în cele două secole în toate 
cele 99 de Loje. Marele Maestru a rămas credincios speranţei că el ar putea să 
evite soarta încă o dată. Oricum, fiind un candidat la moarte a pierdut dreptul 
de a conduce Loja. Potrivit statutului, Secretarul a fost promovat în funcţia de 
Mare Maestru şi preşedinte. De aceea, acesta din urmă s-a adresat adunării:
„Dragii mei fraţi, spre regretul nostru, Marele Maestru a fost afectat de 
această tragere la sorţi.  El a condus Loja noastră mulţi ani şi şi-a câştigat 
stima noastră. Aşa cum ştiţi, el are dreptul să ceară ca tragerea la sorţi să 
aibă loc de trei ori. Explicaţia sa că Frabato a transferat sentinţa la moarte

asupra persoanei sale prin puterea magiei este destul de clară pentru noi. Vă 
sugerez  că  la  a  doua  tragere  la  sorţi  trebuie  luate  anumite  precauţiuni, 
deoarece avem la dispoziţia noastră forţele cu ajutorul cărora orice influenţă a 
lui  Frabato  să  poată  fi  eliminată.  Este  hotărât  ca  înainte  de  tragerea' 
următoare fiecare membru să rotească urna de trei ori. Cine este pentru, să 
ridice mânai”
Toţi membri au răspuns la această cerere şi chiar Marele Maestru, speriat de moarte, a ridicat mâna dreaptă. Această a doua tragere la sorţi apăsa greu pe sufletele tuturor fraţilor Lojei; chiar dacă Marele Maestru avea dreptate, oricare dintre ei putea fi afectat.
„Propunerea a fost acceptată în unanimitate”, a continuat secretarul. „Vă 
mulţumesc  pentru  înţelegerea  pe  care  aţi  arătat-o  faţă  de  Marele  nostru 
Maestru.  Urmează  acum  să  găsim,  cu  ajutorul  mediumului  nostru,  dacă 
Frabato exercită vreo influenţă asupra Lojei noastre în acest moment. Frate
H.,  mergi  din  nou  la  custodele  Soreil”.  Fratele  care  a  fost  desemnat  să îndeplinească această sarcină a părăsit sala şi, după scurt timp, s-a reîntors cu fata. Secretarul, care nu era numai un magician netru, ci şi un diplomat foarte iscusit, a urat bun venit fetei, spunând:
„Dragă Eli, trebuie să-ţi cer scuze pentru că te deranjăm la această oră târzie, dar avem nevoie încă o dată, urgent, de ajutorul tău. Au apărut câteva probleme pe care trebuie să le rezolvăm cu ajutorul tău. Noi îţi vom compensa deranjul tău printr-un onorariu dublu.”
Deşi Eli era familiarizată cu ce o înconjura, i se păru că o stare sufletească rău prevestitoare, ciudată a umplut sala.
în ciuda acesteia ea a răspuns în felul ei natural:  „Nu mă supăr pentru faptul  că  este  deja  foarte  târziu.  Primind  o  astfel  de  răsplată  bună  sunt bucuroasă, natural, să vă ajut.”
O canapea a fost adusă repede în mijlocul sălii şi Eli s-a întins bucuroasă pe ea, deoarece ea era familiarizată cu astfel de proceduri.
Acum,  cei  21  de  fraţi  au  format  un  cerc  în  jurul  lui  Eli  şi  Secretarul  a 
adormit-o pe fată într-un somn hipnotic adânc, prin puterile sale magice. Apoi, 
el a trezit starea clarviziunii în ea şi i-a dat următorul ordin: „Acum, spiritul tău 
să-l viziteze pe Frabato şi apoi să-mi spună ce face el în acest moment.”
După  o  scurtă  ezitare,  Eli  a  descris  în  puţine  cuvinte,  că  Frabato  făcea 
anumite experimente. Ea a negat fără doar şi poate întrebarea Secretarului 
dacă Frabato a exercitat vreo influenţă asupra sa. Aceste informaţii fiind date, 
emoţia în sală a crescut, pentru că fraţii au crezut acum că afirmaţiile Marelui 
Maestru  au  fost  astfel  infirmate.  Secretarul  Ie-a  spus  să  fie  calmi.  Marele 
Maestru a luat loc în scaunul său, arătând foarte palid, cunoscând destul de 
bine că valurile emoţiei au fost direcţionate către el. Deodată, s-a ridicat şi a 
ţipat în sală:

„Frabato vă influenţează pe toţi! Şi dacă nu face aceasta el însuşi, a trimis această fiinţă, din care are mii la dispoziţia sa!”
Afirmaţia că Frabato are mii de fiinţe spirituale la dispoziţia sa, pe când 
fiecare membru al Lojei FOGC avea numai un singur spirit servitor, nu numai 
că a surprins pe cei prezenţi-în mod considerabil, dar a crescut mult neliniştea 
în sală.
Marele  Maestru  a  devenit  conştient  de  faptul  că  a  făcut  o  greşeală.  In schimb, în loc să-l umilească pe Frabato, s-a umilit pe el însuşi, în propria sa Lojă. Epuizat, şi-a rezemat capul în mâini, murmurând în disperare:  „Nervii mei sunt toţi loviţi, nu pot continua prea mult.”
Secretarul  i-a  admonestat  tare  şi  energic,  cerându-le  să  fie  liniştiţi  şi  a reuşit să calmeze adunarea. Cei  21 de fraţi erau încă în cerc, în jurul fetei adormite, când Secretarul s-a adresat din nou cu o voce pătrunzătoare:
„Când te vei trezi, vei fi liberă de orice influenţă. Nici o putere din lume nu va fi capabilă să te influenţeze, nici conştient, nici subconştient. Nici o fiinţă străină nu va putea să-ţi mişte mâinile, tu vei putea să execuţi totul potrivit voinţei tale proprii.”
In gândurile  sale el a citat apoi patru  forţe  negative ale elementelor în colţurile  sălii,  ca  suporteri  ai  lor,  prin  care  s-a  dat  o  mai  mare  protecţie împotriva  oricărei  influenţe.  Vizibili  numai  ochiului  spiritual,  aceşti  prinţi negativi ai elementelor priveau ceremonia. Formulele de evocare a prinţilor elementelor erau cunoscute numai de Marele Maestru şi de Secretar. După ce s-a  terminat  evocarea,  el  era  sigur  că  Loja  fraţilor  era  complet  protejată împotriva  oricărei  influenţe  străine  şi  că  numai  cea  mai  înaltă  Providenţă Divină ar putea acum revendica influenţa LUI.
Numărul Marelui Maestru a fost pus într-un plic nou şi plasat înapoi în urnă. Fraţii formând cercul au repetat formula magică în minţile lor, formulă care era  necesară  pentru  eficacitatea  cercului  magic.  Secretarul  a  trezit  apoi mediumul  prin  formula  corespunzătoare  şi  fata,  părând  uluită  de  feţele stoarse  ale  fraţilor  care  o  înconjurau,  a  devenit  conştientă  că  în  timpul somnului său ceva neobişnuit s-a petrecut.
Secretarul a legat acum personal mediumul la ochi, a condus-o spre urnă şi a rugat-o să scoată un alt plic. Eli, calmă, a ajuns la urnă şi a scos un plic. O linişte mormântală s-a lăsat în sală şi fiecare privea fix plicul fermecat.
Secretarul  a  luat  plicul  şi l-a  pus  pe  masă.  Apoi  a  dezlegat-o  pe  Eli  de bandajul care-i acoperea ochii şi a condus-o afară din sală. l-a oferit un loc într-o cameră adiacentă şi a rugat-o să aştepte liniştită acolo un sfert de oră, deoarece este posibil ca ajutorul ei să fie necesar încă o dată.
întorcându-se în sală, a deschis repede plicul fatal cu mâinile tremurânde 
şi a scos afară din el numărul. A fost numărul unu, din nou. Un geamăt de 
durere  a  ieşit  din  pieptul  Marelui  Maestru,  pentru  că  acum  se  considera

irevocabil pierdut, în timp ce un alt frate a avut un oftat de uşurare. Toate dubiile au fost şterse, sentinţa la moarte a fost în realitate dată cuiva care a fost  ales.  Influenţaţi  de  aceste  evenimente,  unii  dintre  fraţi  erau  plini  de remuşcare.  Fraţii  au  privit  expectativ  la  Marele  Maestru  care  trebuia  să accepte sentinţa.
Acesta, însă, a ţipat în agonie:  „Imposibil! Nu cred că această pedeapsă este  reală!  Ceva  este  orientat  aici  împotriva  mea  personal,  pentru  a  mă distruge!”
„Chiar dacă Frabato nu face aceasta el însuşi, el are forţele la dispoziţia sa, care au început totul! Îmi cer dreptul pentru o a treia tragere la sorţi. Numai după aceea voi dispare eu însumi!”
Cea de a treia tragere la sorţi trebuia aprobată de majoritatea fraţilor Lojei. 
Secretarul s-a ridicat să vorbească: „Este dreptul comandantului să ceară o a 
treia  tragere.  Oricum,  aceasta,  ar  putea  fi  prevenită,  dacă  nu  există 
majoritatea simplă a voturilor. Vă rog să aveţi în consideraţie că o respingere 
va  cauza  un  dubiu  sever  în  adevărul  unei  asemenea  trageri,  în  adevărul 
statutelor Lojei noastre. Cei care sunt de acord cu cea de a treia tragere să 
ridice mâna.”
Evenimentele dramatice ale după-amiezii au răscolit sufletele multor fraţi. 
Teama pierderii capului propriu şi speranţa că pedeapsa va fi confirmată şi a 
treia  oară  au  provocat  fiecăruia  o  luptă  violentă.  După  câteva  minute,  60 
dintre fraţi au ridicat mâinile pentru a treia tragere la sorţi şi soarta şi-a spus 
cuvântul.
în timpul pregătirilor pentru a treia tragere, Marele Maestru s-a ridicat în picioare brusc şi a ţipat în sală, ca şi când ar fi fost în afara simţurilor sale: „De această dată voi trage la sorţi propria mea soartă, pentru că nici Frabato, nici o altă forţă din lume nu mă poate influenţa!”
După aceste cuvinte spuse, Secretarul s-a grăbit să plătească lui Eli şi s-o scoată din încăpere, pentru că prezenţa ei viitoare nu mai era necesară.
După ce s-a întors în sală, Secretarul - încă o data - a pregătit urna pentru ultima tragere. Deşi toţi membri Lojei s-au grăbit să învârtească de trei ori urna, mulţi din ei păreau să aştepte sfârşitul procedurii.
Când urna a fost gata, Secretarul a legat la ochi pe Marele Maestru cu acelaşi bandaj cu care fusese legat mai devreme mediumul. Din nou, liniştea fără suflare a cuprins sala. Marele Maestru, înfierbântat, a scormonit plicurile. Apoi  a  apucat  un  plic  şi  l-a  scos  afară  din  urnă.  Cu  mâna  tremurând,  a desfăcut plicul şi a scos din el numărul.
Era din nou numărul un.

Ca hipnotizat, el privea fix la număr; din nou, faţa deformată a demonului a răsărit în faţa sa şi un râs batjocoritor i-a umplut urechile. Inconştient, s-a prăbuşit pe podea.
Fraţii l-au luat pe Marele Maestru şi l-au dus în camera adiacentă, lăsându-l să se odihnească pe canapea fără a lua cu el ceva. In final, el şi-a pierdut poziţia de Mare Maestru şi preşedinte al Lojei şi acum nu era nimic altceva decât un candidat la moarte.
În una din viitoarele sesiuni, Secretarul urma să fie numit oficial Marele Maestru al Lojei, în timp ce, cel mai apt frate, avea să devină Secretar.
Ultimele ore, cu evenimentele lor tragice şi dramatice, au produs o mare impresie asupra tuturor membrilor, pe care nu vor trebui să ie uite toată viaţa lor. Un asemenea eveniment nu-şi amintea nimeni dintre fraţi, deşi unii dintre ei erau de mulţi ani în Lojă.
Noul Mare Maestru a anunţat o pauză de o jumătate de oră, timp în care sala s-a golit. Mulţi membri au dorit să respire aer curat şi au mers în parc pentru  a  discuta  evenimentele  în  grupuri  mici.  Alţii  au  încercat  să  se liniştească la bufet.
în   vremurile   preistorice   multe   fiinţe   umane   au  fost   sacrificate   lui 
Dumnezeu. Acesta era, de asemenea, cazul şi în acest incident, cu excepţia 
faptului că mijloacele prin care a fost făcut erau adaptate zilelor noastre. Era 
prevăzut în statutul Lojei că un membru trebuie să fie sacrificat de demonul 
şef în fiecare an. Deoarece sentinţa la moarte nu depindea de durata de când 
erai membru, putea să afecteze pe oricare dintre fraţi, indiferent dacă acesta 
abia devenise membru sau dacă el era membru de mai mulţi ani. Gongul a 
sunat, anunţându-i pe fraţi să se întoarcă în sală. După ce fiecare şi-a ocupat 
locul, noul preşedinte s-a ridicat şi s-a adresat adunării, spunând:
„Dragii mei fraţi, astă-seară a trebuit să decidem asupra victimei pentru 
Dumnezeul Lojei noastre. A fost o mare victimă, pentru că noi am pierdut pe 
Marele  nostru  Maestru  în  persoană.  în  ciuda  acestui  fapt,  eu  cred  că  toţi 
putem  merge  acasă  în  această  după-amiază  cu  convingerea  că  nu  este 
posibilă nici o fraudă când tragem la sorţi victima noastră anuală. Chiar dacă 
toate activităţile Lojei noastre se sprijină pe înşelăciune şi minciună, nu există 
nici  o  înşelătorie  posibilă  la  această  tragere  la  sorţi.  Tragerea  de  azi  ne-a 
arătat că regulamentele Lojei sunt supervizate de marile, nemiloasele forţe 
ale soartei. Meritele fostului nostru Mare Maestru nu vor fi însă diminuate de 
purtarea lui şi numele lui va rămâne printre membri onorabili din istoria Lojei 
noastre.
Potrivit statutului Lojei, fraţii care părăsesc loja trebuie înlocuiţi cu alţii noi. 
Astăzi noi vom completa numai numărul meu. Fratele F. a pledat pentru unul 
din  prietenii  săi  şi  ne-a  asigurat  că  garantează  loialitatea  şi  discreţia 
candidatului cu propria lui viaţă. Un nou membru va fi adus în locul fratelui

Silesius  în  una  din  întrunirile  noastre  viitoare.	«Vă  rog,  frate  F.,  aduceţi-l
înăuntru pe prietenul dvs.!»„
Un  membru  din  cerc  s-a  ridicat  şi  a  plecat  din  sală,  pentru  ca  să  se reîntoarcă, după câteva minute, cu un bărbat tânăr pe care l-a prezentat ca fiind prietenul său.
Noul Mare Maestru a dat mâna cu el şi i-a urat bun venit în numele Lojei. S-a  scuzat  pentru  perioada  lungă,  cât  a  trebuit  să  aştepte  arătând  că neprevăzute   complicaţii,   cu   anumite   ritualuri,   au   determinat   această întârziere.
Străinul deja fusese de acord cu condiţiile de admitere amintite înainte, în aceeaşi zi, aşa că el, simplu, a fost pus să depună jurământul, apoi i s-a dat un nume  şi  un  număr.  Deoarece  Marele  Maestru  a  luat  numărul  unu,  noului membru i s-a dat numărul doi şi numele „C”...
După  ce  „C...  a  depus  jurământul  prin  promisiunea  convingătoare  a 
respectării statutelor Lojei, o fiinţă demonică i-a fost desemnată, în vederea 
realizării  dorinţelor  sale.  El  a  fost  instruit  asupra  metodelor  de  lucru  cu 
această fiinţă şi a selecţiei cărţii lui de activităţi. I-a fost dezvăluită o formulă 
pe care putea s-o folosească în combaterea telepatiei şi a practicilor magiei 
negre. El a fost, de asemenea, informat despre numele de Lojă al altor fraţi, 
însă nu şi despre cel civil al lor. în interiorul Lojei erau folosite numai numele 
speciale.
După ceremonia de admitere a noului frate  „C”, Marele Maestru a închis 
sesiunea. Era trecut de miezul nopţii, de aceea cercul s-a împrăştiat repede, 
lăsând în urmă numai pe Marele Maestru care trebuia să facă rapoartele Lojei. 
Când şi-a terminat activitatea, acesta a mers în camera în care fusese dus 
fostul Mare Maestru după condamnare. Spre marea lui surprindere, acesta era 
încă întins pe canapea, jumătate inconştient şi incapabil să plece fără ajutor. 
Deoarece noul Mare Maestru era de profesie medic, a rezolvat problema în 
felul său. El a mers repede după geanta sa cu echipamente medicale şi i-a 
făcut o injecţie puternică, pentru circulaţia sângelui, care I-a pus pe picioare în 
câteva minute. Marele Maestru a însoţit victima complet deprimată la maşina 
sa. Şoferul a tresărit la vederea celor doi, căci adormise ca urmare a perioadei 
lungi de aşteptare. A deschis repede uşa maşinii pentru şeful său. Membrii 
Lojei şi-au spus „la revedere” unul altuia şi fostul preşedinte al Lojei, s-a lăsat 
să cadă pe perna de sprijin din spate. Apoi uşa a fost închisă şi maşina a 
pornit în noapte. Noul Mare Maestru a urmărit tot timpul maşina cu ochii. în 
cele din urmă s-a întors acasă, a închis cu atenţie toate uşile şi s-a culcat.
După o oră de călătorie, Marele Maestru deposedat al Lojei FOGC a sosit la 
vila  sa.  A  fost  condus  în  casă  de  către  şofer,  care  a  trebuit  să-l  susţină, 
deoarece îi era rău şi avea o stare apatică. Întrebărilor şoferului pentru aceste 
dispoziţii,  el  i-a  răspuns  printr-o  mişcare  defensivă  a  mâinii,  după  care

servitorul  a dispărut  repede  şi în  linişte.  Slăbit  şi obosit,  Marele Maestru  a 
mers  în  camera  sa  de  lucru  şi  s-a  întins  pe  canapea.  Nu  putea  să  se 
gândească la somn, ochii lui erau permanent fixaţi, fără expresie, pe tavan. 
Ca într-un film, cele mai importante evenimente din vată îi treceau prin faţa 
ochilor. Imagini de defăimare, fraudă, minciună şi crimă. Durerile usturătoare 
ale simţului etic au fost necunoscute lui pentru o lungă perioadă. Chiar viitorul 
său necunoscut ca servitor al demonilor nu a fost suficient să dea gândirii sale 
o direcţie pozitivă. Din contră: furia şi ura pentru orice fel de forţă pozitivă l-au 
ţinut prizonier şi l-au condus într-un mod care era posibil numai magicienilor 
negri.
Cu  ce  blesteme  s-a  împovărat  singur,  numai  pentru  a  aduna  bunuri 
pământeşti!  Acum,  trebuie  să  lase  totul  în  urmă,  pentru  că  el  ştie  legile 
spirituale,  ştie  că  nu  există  salvare  în  această  situaţie:  nu  există  şansa 
scăpării de demoni. Distrat, s-a sculat, şi-a turnat puţin vin în pahar, a luat 
puţină pulbere dintr-un mic dulap şi a aruncat-o în vin. Apoi, a ridicat paharul 
cu mâna tremurând, pentru că un râs batjocoritor părea să umple camera. S-a 
simţit zăpăcit şi a-golit paharul dintr-o înghiţitură. A stat acolo, înspăimântat, 
privind  în gol.  Apoi,  paharul  i-a căzut din  mână şi s-a spart  pe podea. S-a 
bălăbănit şi apoi s-a prăbuşit pe podea, nemişcat. Otrava îşi făcuse efectul.
Astfel,  viaţa  magicianului  negru  S...  s-a  sfârşit,  executat  de  propriile-i mâini.

C a p ito lu l  V II
Din nou  un spectacol  emoţionat. Publicul  fusese martorul  misterioaselor 
experimente magice. Apoi,, timp de două ore, Frabato răspunsese întrebărilor 
reporterilor şi ale celor interesaţi. Era bucuros că agitaţia se terminase şi că, 
în sfârşit, se putea întoarce la hotel. Era trecut de miezul nopţii când intră în 
camera  sade  la  hotel.  Nu  mult  după  aceasta,  se  trânti  pe  pat,  obosit  şi 
extenuat, să profite de odihnă pentru tot restul nopţii. Lucru neobişnuit, nu 
putu adormi, în ciuda oboselii. De câteva ori îşi schimbă poziţia, dar fără nici 
un  rezultat.  Chiar  când  încercă  încă  o  dată  să  se  relaxeze,  voind  să  se 
desprindă de gândurile sale, simţi în cameră o forţă stranie. Un nor cenuşiu 
căpătă  contur  în  mijlocul  camerei,  devenind  din  ce  în  ce  mai  luminos  în 
centrul său, răspândind în jur scântei de lumină. Aceste raze formau multe şi 
diferite  cercuri  în  cameră  şi  străluceau  în  toate  culorile  curcubeului,  un 
amestec  al  tuturor  culorilor,  ca  un  caleidoscop.  Pe  măsură  ce  lumina  din 
interiorul norului devenea mai puternică, se distingea şi un murmur. Frabato, 
fiind  iniţiat  în  toate  practicile  magice  posibile,  îşi  îndreptă  ochiul  său 
clarvăzător spre apariţie şi îşi dădu seama că o fiinţă foarte importantă din 
lumea spiritelor, binecunoscută lui, îşi anunţa vizita. Avu un presentiment că 
această vizită are un motiv deosebit, căci altfel nici un spirit nu s-ar fi arătat ia 
acea oră fără a fi evocat de el. în afară de aceasta, spiritul s-a conturat singur 
folosind puterea proprie, când, în mod normal, o astfel de materializare are 
loc numai cu ajutorul unei fiinţe umane.
Înaintea ochilor lui Frabato norul luminos luă forma unei fiinţe spirituale. Aceasta îşi îndreptă privirea strălucitoare către el, adresându-i-se cu o voce gravă”:
„Frabato, eşti în pericol! Trebuie să părăseşti această ţară, mâine, înainte de  prânz.  Prin  minciună  şi  defăimare,  duşmanii  tăi  te  acuză  de  trădare. Această  suspiciune  politică  îţi  pune  viaţa  în  pericol.  De  aceea,  trebuie  să acţionezi rapid. Un ordin de arestare a fost deja emis pentru tine. Nu ai altă şansă de scăpare, o luptă deschisă este fără sens. Lasă tot ce îţi aparţine şi grăbeşte-te să scapi. Te avertizez!”
Ultimul cuvânt a sunat ca spus de la mare distanţă. Fiinţa se topi ca într-o 
ceaţă de lumină, care, apoi, se împrăştie încet. în cameră se făcu din nou 
întuneric,  numai  un  miros  plăcut  rămase  în  urma  vizitatorului  neobişnuit. 
Frabato era complet  treaz  şi conştient.  îşi dădea  bine  seama  ce  însemnau 
toate acestea şi, fără nici o îndoială, cuvintele de avertizare se bazau pe purul 
adevăr.
înainte de a-şi face planurile de evadare, nu uită să se înconjoare complet 
cu Akasha, astfel că gândurile şi planurile sale să rămână invizibile în lumea 
spirituală. în caz contrar, duşmanii săi ar fi putut citi planurile sale cu ajutorul 
unui medium sau al vreunei alte fiinţe. Secretul completei izolări şi al ştergerii

oricărei scrieri în principiul Akasha nu era cunoscut de duşmanii săi. Numai câţiva oameni de pe pământ, aparţinând  „Frăţiei Luminii”, ca Frabato, ştiau aceste secrete şi aplicarea lor practică. Apoi, Frabato îşi plănui scăparea. Nu era uşor pentru el să lase tot ce construise în ultima vreme în această ţară. Situaţia necesita salvarea vieţii sale şi, de aceea, toate bunurile şi avantajele trebuiau uitate. Era absolut necesar să-şi ia măsuri de precauţie, deoarece ştia metodele pe care le foloseau duşmanii săi.
Trebuia să fie cu un pas înaintea lor şi să acţioneze înainte de a fi prea 
târziu. în mintea sa planul era gata înainte de revărsatul zorilor. Se întinse în 
pat să se odihnească puţin, gândindu-se în ce mod ar putea recupera somnul 
pierdut.
Frabato se trezi la ora şapte, se spălă cu apă rece ca să pară proaspăt şi odihnit. în timp ce se îmbrăca, observă că arăta, într-adevăr, ca şi cum ar fi dormit bine toată noaptea, îşi împărţi banii şi documentele prin buzunarele costumului. Apoi plecă spre restaurantul hotelului pentru masa de dimineaţă. Se  aşeză  la  o  masă  şi  comandă  micul  dejun.  îşi  propuse  să  facă  o  vizită directorului hotelului, în biroul acestuia, însă n-a mai fost nevoie, deoarece, condus de soarta bună, directorul intră chiar atunci în restaurant. Frabato îl salută din cap şi îl invită să ia Ioc la masa lui. Directorul, care era un domn prietenos şi îndatoritor, încântat, dădu mâna cu el:
„Bună dimineaţa! Aţi dormit bine, domnule? Cum vă place hotelul nostru? Pot face ceva pentru dumneavoastră?” Cum directorul luase loc în faţa sa, Frabato răspunse liniştit, fără nici o tresărire:
„Sunt  foarte  mulţumit  de  ospitalitatea  dumneavoastră,  de  mâncarea  şi personalul hotelului. Puteţi fi sigur că voi recomanda hotelul dumneavoastră de  câte  ori  mi  se  va  ivi  prilejul.  După  cum  ştiţi,  intenţionez  să  stau  la dumneavoastră încă o noapte şi vă rog, cu amabilitate, să primiţi ceva bani în avans, ca să nu am prea mare datorie la dumneavoastră.”
Spunând aceasta, scoase portmoneul din buzunarul de la piept şi îi dădu 
directorului banii. Când acesta îi spuse că nu trebuia să se grăbească, Frabato 
îl convinse iscusit să accepte. La scurt timp, directorul se întoarse din biroul 
său  cu o chitanţă şi i-o dădu  lui Frabato.  Era  obişnuit  cu cele mai ciudate 
obiceiuri ale oaspeţilor săi, aşa că nu i s-a părut nimic deosebit. De când se 
întâmplse  ca  unii  să  plece  din  hotel  fără  să  plătească  nu-i  displăcea  să 
primească plata în avans. In afară de asta, prezenţa unui artist, care devenise 
renumit în aşa scurt timp, fusese astfel asigurată. Şi se simţea foarte onorat 
de acest fapt.
Luând chitanţa, Frabato spuse:
„Dumneavoastră ştiţi că sunt întotdeauna asediat de reporteri şi fel de fel 
de oameni. Am aranjat o întâlnire cu prietenul meu şi va trebui să ajung la

cafeneaua de lângă turnul oraşului. Voi fi înapoi în aproximativ două ore. Dacă cineva doreşte să mă vadă între timp, vă rog spuneţi-i unde sunt.”
Directorul nu avu nici o bănuială şi îl asigură de tot sprijinul. Frabato plecă şi, imediat după aceea, dispăru în aglomeraţia oraşului.  îmbrăcat numai în costum, fără pălărie şi pardesiu, hoinări câtva timp pe nişte străduţe, înainte ca,  în  final,  să-şi îndrepte  paşii  către  o staţie  de  taximetre,  unde  era  bine cunoscut. Câteva taxiuri aşteptau, şoferii lor fumau şi discutau cu însufleţire. Frabato spuse destinaţia călătoriei sale şi unul dintre şoferi îl pofti în maşină şi plecară. Ajunseră la destinaţie după aproximativ trei kilometri. Frabato plăti cursa  şi  se  amestecă  din  nou  în  mulţime.  Ştia  o  altă  staţie  de  taximetre aproape de strada pe unde o luase şi se îndreptă spre ea.
Era  o singură  maşină  staţionată  şi  el îi  ceru  şoferului  să-l ducă  la  gara principală, unde dispăru în sala de aşteptare, de unde privea taximetrele din piaţa din faţa gării. Nu văzu pe nimeni bănuitor aşa că alese un taxi particular, o  maşină  mare  cu  motor  cu  şase  cilindri.  După  ce  se  instala,  scoase  o bancnotă de 100 mărci din buzunar şi o dădu şoferului, spunându-i:
Trebuie să ajung repede la frontieră. Am primit o telegramă că tatăl meu 
este  pe  moarte,  aşa  încât  doresc  să  ajung  cât  mai  grabnic  acasă.  Pentru 
fiecare kilometru pe care îl parcurgi mai repede decât ţi se permite, plătesc 
dublu.”
Faţa aspră a clientului său şi bancnota l-au convins pe şofer imediat. In cel mai scurt timp ei porniră către frontieră. Şoferului nici prin cap nu-i trecea că ar fi vorba de o fugă. în timp ce Frabato se îndrepta spre frontieră, doi domni intrară în hotelul din Dresda, unde se ştia că locuieşte şi întrebară la recepţie dacă l-a văzut cineva pe Frabato. Au fost informaţi că Frabato va fi înapoi aproximativ  la  10.30  a.m.  Cei  doi  domni  n-au  intrat  în  restaurant,  ci  s-au plimbat prin faţa hotelului până s-a făcut ora să vină Frabato. Cei doi vizitatori deveniră  foarte  neliniştiţi.  Ei  spuseră  că  doresc  să-l  vadă  pe  directorul hotelului, şi-au scos legitimaţiile, prezentându-se:
„Departamentul Investigaţiilor  Criminalistice!  Ne  puteţi da vreo  sugestie despre locul unde ar putea fi Frabato?”
Directorul, care la început fu şocat, se simţi oarecum uşurat când auzi că îl caută pe Frabato.
„Domnilor”,  spuse  el,  „Frabato  nici  nu  bănuieşte  că  dumneavoastră  îl 
căutaţi.  în  această  dimineaţă  şi-a  plătit  camera,  în  avans,  pentru  încă  o 
noapte, maşina sa este în garaj, hainele şi costumele, în camera sa. A spus că 
va merge la cafeneaua de lângă turnul oraşului. Cu siguranţă întârzie, va fi 
aici dintr-un moment într-altul. Cei doi domni mulţumiră directorului şi îi lăsară 
un număr de telefon, rugându-l să-i sune imediat ce Frabato se va întoarce. 
Apoi părăsiră în grabă hotelul. Cei doi ofiţeri de poliţie încercară apoi să afle 
de  la  personalul  cafenelei  de  lângă  turnul  oraşului  dacă  Frabato  a  fost  pe

acolo. Suspectându-l de fugă peste graniţă, ofiţerii informară biroul poliţiei şi, 
în scurt timp, un număr mare de ofiţeri a fost trimis să cerceteze în diferite 
staţii  de  taxi  eventualele  urme  lăsate  de  Frabato.  Curând  ei  au  obţinut  o 
informaţie  despre  Frabato  cu  ajutorul  fotografiilor  şi  a descrierilor.  Această 
informaţie nu i-a putut însă conduce pe urmele persoanei pe care o căutau. 
Posibilitatea ca suspectul să scape deveni astfel evidentă pentru poliţie.
Era 11.30 a.m., când Frabato ajunse la graniţă, după o cursă primejdioasă. îi  mulţumi  călduros  şoferului,  îi  plăti  dublu  costul  călătoriei  şi  o  porni  spre staţia de frontieră, oarecum liniştit.
Trecu graniţa fără întârziere. Fiindcă nu avea bagaje, nu fuseseră necesare formalităţi deosebite. Şoferul taxiului lăsă motorul maşinii să se răcească şi se întoarse  mulţumit  pe  scaunul  său  şi  îşi  aprinse  o  ţigară.  Ar  trebui  să  aibă pasageri ca acesta în fiecare zi, reflectă el.
Frabato tocmai plecă de la punctul de frontieră a ţării natale, când o voce se auzi în difuzorul din partea germană a frontierei:
„Atenţie! Atenţie! Către toate punctele de frontieră ale REICH-ului german. 
Artistul Frabato, care încearcă să scape de autorităţile germane trebuie să fie 
arestat  imediat.  Se  presupune  că  foloseşte  un  taxi  pentru  a  fugi  peste 
graniţă”.
După aceste cuvinte a urmat o descriere amănunţită a lui Frabato.
Cu un oftat de uşurare, Frabato porni spre oraşul de la frontieră. A scăpat ca prin urechile acului, dar a reuşit. Viaţa sa era salvată, fiindcă în ţara lui natală era în siguranţă. El a avut încă o dată de contracarat un plan pus la cale de Loja FOGC. în orice caz, a pierdut tot ce avea şi trebuia să se adapteze la schimbările din viaţa sa. Nu avea bani suficienţi, dar spera să se descurce câtva timp. în timp ce servea masa de prânz într-un restaurant al oraşului mic de  la frontieră,  el derula  încă  o dată  filmul  a tot  ce  se  întâmplase  în  cele câteva ore care trecuseră, în timpul cărora el a scăpat de la moarte sigură. Frabato mulţumi Providenţei Divine pentru salvare. O oră mai târziu un tren expres l-a adus în capitala ţării sale.

C a p ito lu l  V III
De cum se trezi în camera sa de la hotel, pe Frabato îl cuprinse îngrijorarea pentru momentele istorice cu care omenirea se confrunta.
Neputinţa oamenilor de a gândi binele şi de a acţiona în virtutea lui era o 
trăsătură generală. Persecuţia politică, tortura şi crima erau la ordinea zilei şi 
generau  numai  distrugere.  Ochii  săi  spirituali  au  întrevăzut  prin  Akasha 
evenimentele ce aveau să urmeze, dar legile stricte ale tăcerii nu-i permiteau 
să facă cunoscute lucrurile în public. Chiar şi destinul său urma să ia un curs 
tragic,  dar  nu-i  era  permis  să-l  influenţeze  prin  forţa  sa  magică,  deoarece 
legea Karmei era obligatoriu de respectat pentru orice fiinţă din univers.
Se  consola  cu  faptul  că  Providenţa  Divină  va  asista  la  tot  ce  i  se  va întâmpla rău. Ştia că este protejat de „Fraţii Luminii” pentru a-şi îndeplini cu succes misiunea sa pe pământ. Pentru a se elibera de gândurile sale negre, el se refugie pentru câteva minute într-o meditaţie adâncă. Apoi făcu o baie şi în scurt timp părăsi hotelul destul de înviorat.
Locuitorii acestei metropole păreau să-şi fi făcut din „agitaţie” şi „grabă” sloganurile lor, pentru că, pe multe străzi ale oraşului era deja, la acea oră, o agitaţie cumplită.
Frabato alese un restaurant de pe o străduţă liniştită unde îşi servi micul 
dejun. La o masă alăturată, trei domni purtau o conversaţie animată. Contrar 
obiceiurilor  sale,  luă  un  ziar  din  care  să  afle  date  despre  locurile  pe  unde 
ajunsese.
Nu se grăbea fiindcă nu-şi făcuse nici un plan de viitor. în timp ce citea 
ziarul a auzit ceva din conversaţia vecinilor săi de la masa alăturată, în special 
pentru  că  unul  dintre  ei  îşi  susţinea  punctele  de  vedere  destul  de  tare  şi 
entuziast.
Deodată, atenţia sa fu reţinută de faptul că cei trei domni discutau despre 
metafizică şi spiritism. Ii privi mai atent, fără a fi însă observat şi fără să-şi 
folosească clarviziunea. Presupuse că unul dintre domni era om de ştiinţă, iar 
ceilalţi doi păreau a fi oameni de afaceri. După ce ascultă câtva timp părerile 
celor  trei  domni,  Frabato  nu-şi  putu  reţine  un  zâmbet,  deoarece,  în  tot  ce 
spuneau erau o mulţime de confuzii şi idei greşite. întâmplător, unul dintre 
domni se uita la Frabato şi îi observă zâmbetul reţinut. Pentru moment, el nu 
putu să-şi dea seama ce însemna zâmbetul său, dar presupuse că ori domnul 
acela ştia mai mult despre subiectul respectiv decât el, ori acesta gândea că 
imaginaţia Ie-o luase razna. în final decise că prima supoziţie era mai aproape 
de adevăr, înfăţişarea lui Frabato nu îngăduia nici o concluzie referitoare la 
persoana sa, fiindcă părea un om cât se poate de obişnuit.
Când  se  făcu  o  mică  pauză  în  conversaţie,  domnul  care  îl  privise  pe 
Frabato  şopti  ceva  la  urechea  celui  de  lângă  el.  Drept  urmare,  privirile
60




acestuia se îndreptară spre Frabato şi apoi dădu aprobator din cap. Primul domn se ridică imediat de la masa sa şi se apropie de Frabato, spunând:
„Scuzaţi-mă  că  vă  deranjez,  domnule,  se  pare  că  sunteţi  expert  în ocultism. Daţi-mi voie să vă invit să participaţi la conversaţia noastră. Numele meu este K..., fabricant de instrumente optice.”
Frabato, din fire prietenos, acceptă invitaţia cu plăcere. Se prezentă şi luă loc la masa celor trei domni. Domnul K... îi prezentă şi pe ceilalţi parteneri ai săi: domnul P..., director de bancă şi domnul G..., doctor în chimie.
Profesorul nu putu să-şi stăpânească curiozitatea:
„Domnule Frabato, nu sunteţi cumva ocultistul şi clarvăzătorul despre care multe  ziare  au  scris  în  ultimul  timp?  Dacă  aşa  stau  lucrurile,  trebuie  să recunosc că este un mare noroc să vă întâlnesc aici.”
Frabato care ştia că nu va putea rămâne neobservat în acest oraş, dădu din cap aprobator spre profesor, zicând:
„Da, sunt cel despre care aţi citit în ziare. Sunteţi într-adevăr norocos să mă întâlniţi pentru că, sincer vorbind, prezenţa mea aici e pur întâmplătoare. Nu am avut în intenţie să mă amuz pe seama dvs., dar unele din punctele dvs. de vedere metafizice nu sunt deloc corecte.”
Desigur,  domnii  au  dorit  să  ştie  de  ce  Frabato  ajunsese  întâmplător  în 
acest oraş. Acesta le spuse întreaga poveste şi, puţin şocaţi, ei îi promiseră să 
îl ajute dacă ar fi fost necesar. Fu invitat de fiecare din ei şi pentru că nu avea 
nici un program stabilit se decise să dedice următoarele trei seri noilor sale 
cunoştinţe.  Una  dintre  seri  trebuia  petrecută  la  un  mic  festival,  la  care 
prietenii şi noile sale cunoştinţe fuseseră invitate. Frabato fu de acord, luând-o 
ca pe o şansă oferită de destin. Chiar găsi mai târziu atât de mult sprijin în 
acest cerc, încât reuşi să depăşească situaţia sa materială precară.
Întâi,  domnii  îi  puseră  multe  întrebări  despre  fenomenul  ocult,  la  care Frabato  încercă  să  răspundă  cât  se  poate  de  clar.  Oricum,  el  scoase  în evidenţă faptul că multe cunoştinţe în acest domeniu pot fi explicate numai practic. In orice caz, ei realizară repede că multe lucruri le vedeau în mod greşit.  După  două  ore,  începură  să  discute  problema  destinului.  Profesorul susţinea  că  nu  există  un  destin  predeterminat  şi  că  omul  este  arhitectul propriei sale vieţi. Deşi profesorul îşi susţinu punctul de vedere cu argumente plauzibile, Frabato râse zgomotos.
„Profesore”,  spuse  el,  „acela  care  poate  să-şi  determine  propriul  destin 
trebuie să străbată o cale lungă în plan spiritual şi să ajungă la o maturitate 
certă în dezvoltarea sa spirituală, trebuie să capete un echilibru mental, psihic 
şi fizic, dacă doreşte să-şi ia în stăpânire destinul său. Dacă apreciaţi că aveţi 
această maturitate şi că vă puteţi determina propriul dvs. destin, eu vă voi 
oferi o mică demonstraţie despre influenţa destinului asupra omului.”

Se făcu o pauză şl cei trei domni îl priviră pe Frabato fermecaţi. Se putea observa  pe  chipul  profesorului  că  a  fost  deranjat,  întrucât  el  fusese întotdeauna liderul grupului şi se simţi întrucâtva lezat. Lui Frabato nu-i scăpă aceasta şi de aceea spuse binevoitor:
„Nu doresc să neg că ştiţi multe din punct de vedere teoretic. Aţi citit mult, chiar în limbi străine, aveţi o bibliotecă bogată şi aţi publicat articole' despre metafizică în diferite reviste străine care au impus numele dvs. Dar în ştiinţa ocultă există o mare diferenţă între teorie şi practică.”
Profesorul fu complet surprins de cunoştinţele lui Frabato despre persoana sa şi, devenind curios, replică:
„Domnule Frabato, dacă ce spuneţi este adevărat, ar trebui să fiu foarte bucuros dacă ne-aţi demonstra influenţa destinului.”
Adâncit în gânduri, Frabato privea ţintă înainte. Ochii săi păreau pierduţi în 
neant  şi  căpătară  un  aspect  deosebit.  Evident  nu  era  concentrat  asupra 
discuţiei sale din acel moment. Aceasta dură foarte puţin, apoi Frabato clipi 
din ochi ca şi cum s-ar fi trezit dintr-un somn profund, zâmbi profesorului şi îi 
spuse:
„In acest răstimp, am privit viitorul dvs. cu ajutorul ochilor minţii. Printr-o 
mică întâmplare vă voi dovedi influenţa destinului.  Dacă dvs. reuşiţi să nu 
ajungeţi  în  apropiere  de  turnul  oraşului  la 12  p.m.,  în  această  noapte,
demonstraţi că
puteţi să vă conduceţi destinul. Să aşteptăm şi să vedem
dacă sunteţi destul de puternic pentru a vă opune destinului dvs.”
Chipul profesorului exprima ironie şi aroganţă. El replică: „O să iau otravă şi tot n-o să fiu la turn la miezul acestei
nopţi.”
Frabato se făcu că nu aude aceste cuvinte şi schimbă
subiectul discuţiei. Se reînnoiseră celelalte invitaţii, cu toţii mai băură un pahar de vin şi se despărţiră.
Profesorul G... părăsise restaurantul într-o stare neobişnuită. Luă un taxi 
spre casă. Fiind ce era, cerea mult de la viaţă, locuia într-o vilă somptuoasă şi 
avea o mulţime de servitori. Munca sa de cercetare era unul dintre motivele 
pentru care era singur, altul fiind acela că nu era foarte interesat de femei. 
Avea  încă,  când  şi  când,  afaceri  amoroase,  dar  dorea  să  fie  liber  şi 
nestingherit.
Ajungând acasă, găsi un teanc de corespondenţă, dar răsfoi numai câteva 
scrisori. Trecu câteva adnotări pe câteva plicuri, dar amână răspunsurile. Nu 
se putea  elibera de proasta dispoziţie  care îl copleşise cu puţin  înainte  de

sfârşitul conversaţiei lor. N-ar fi admis niciodată că orgoliul său ofensat era cauza acestei stări rele. Ce fel de om era acest Frabato, gândi el, care era capabil să-i ofere atâtea detalii despre casa sa, fără ca acesta s-o fi vizitat vreodată?
„Acest Frabato nu va avea niciodată dreptate”, îşi zise el, „îi voi dovedi că 
eu pot să-mi conduc destinul. Voi face orice să nu plec de acasă la noapte.”
Se decise să stea în pat toată noaptea, orice s-ar întâmpla. Ce satisfacţie ar avea să reuşească, să demonstreze că Frabato greşea. Stima sa ar creşte şi,  în  afară  de  aceasta,  s-ar  verifica  corectitudinea  şi  incontestabilitatea concepţiei sale filozofice. Aruncă o privire-pe ceas şi văzu că era ora  3 p.m. Aşa se explica faptul că stomacul său era atât de energic revoltat, fiindcă nici nu-şi luase prânzul. După ce mancă ceva, voi să se concentreze asupra unui eseu pe care trebuia să-l trimită la o revistă străină. Cu toate acestea, nu putu să o facă; ceea ce spusese Frabato îl rodea ca un vierme şi îl făcea să se teamă că Frabato ar putea să aibă dreptate în final.
Era deja 5 p.m. şi gândurile profesorului erau încă dominate de spusele lui Frabato. Pentru a sfârşi cu această tortură psihică, se urcă în pat cu gândul să doarmă până a doua zi dimineaţa. Dar starea sa nu-i dădu pac6. Se răsuci nervos şi se zvârcoli în pat, în zadar, pentru că nu putea să adoarmă.
Deodată, un servitor bătu la uşă, anunţându-l că un grup de binecunoscuţi 
artişti veniseră să-l viziteze şi că aşteptau în hol. Profesorul G... avea prieteni 
şi printre artişti, fiindcă, în afară de activitatea sa academică, era şi critic de 
teatru.
Vizitatorii păreau să fi băut câteva pahare de vin înainte de vizită, pentru că toţi erau într-o stare de totală bună dispoziţie.
Când servitorul s-a întors la ei spunând că profesorul nu se simte bine şi de aceea se culcase mai devreme, ei nu se putură abţine şi năvăliră ca o furtună în camera lui G...
„Ce s-a întâmplat cu tine, bătrâne, că te-ai urcat în pat la această oră din 
zi? Nu eşti bolnav şi ai nevoie de o schimbare”, exclamă unul dintre vizitatori. 
Era unul cunoscut pentru glumele sale, niciodată nu făcea economie de vorbe.
Artiştii vorbiră insistent profesorului, până când reuşiră să-l convingă să se 
dea jos din pat. în timp ce se îmbrăca, vizitatorii săi se instalară confortabil în 
sufragerie. Astfel că profesorul nu putu să nu sacrifice câteva sticle de vin, 
întrucât se cunoştea cu acest grup de mulţi ani şi astfel fu obligat să-i trateze 
pe prieteni.
Glumeţul grupului, care era de fapt un bun actor pe marile scene, povesti ultimele noutăţi cu atâta farmec, că îl făcu pe profesor să uite de profeţia lui Frabato.
Actorul îşi termină poveştile şi, îndreptându-se către profesor, spuse:

„Dragă prietene, trebuie să vii la teatru cu noi astăzi pentru că este prima seară când se joacă o piesă, în care eu am rolul principal. Fiind critic de teatru nu  poţi  pierde  acest  spectacol.”  Aproape  ameţit  de  cele  două  pahare, profesorul acceptă invitaţia prin înclinarea capului. El pregăti ceva pentru o gustare, fapt care încântă nespus pe oaspeţii săi. Veni apoi timpul să plece la teatru cu toţii. Două taxiuri mari au fost chemate să-i ducă la teatru, unde profesorul avea o lojă rezervată.
Spectacolul a fost un mare succes. Profesorul şi prietenii săi îl aşteptară pe actorul  principal  în  culise.  Când  acesta  sosi,  îl  felicitară  entuziast,  iar profesorul promise să scrie o cronică teatrală foarte bună.
După  ce  li  s-au  alăturat  şi  alţi  actori,  tot  grupul  plecă  la  cârciumă  să sărbătorească succesul.
întrucât  artiştii  aveau  un  alt  spectacol  a  doua  zi,  grupul  se  destramă 
treptat,  în  jurul  orei 11.30  p.m.  Actorul  principal  îşi  luă  rămas  bun  de  la
profesor  în faţa cârciumii,  adăugând:  „Noapte bună, bătrâne,  ia un taxi să ajungi repede acasă!”
Dar cum era sâmbătă noaptea, cluburile erau încă pline şi taxiuri nu se 
vedeau nicăieri. Profesorul G... îşi simţea capul greu după atâta băutură şi de 
aceea decise să meargă pe jos o bucată de drum, pentru a lua o gură de aer 
proaspăt. Cum strada principală era destul de aglomerată, o luă în jos pe o 
altă  stradă  mai  liniştită,  să  scape  de  agitaţia  pe  care  a  avut-o  toată  ziua. 
Mergea  de-a  lungul  străzii  complet  absorbit  de  gânduri,  în  timp  ce  muzica 
răzbătea prin ferestrele tavernelor şi cluburilor de noapte. Deodată, lângă cea 
mai  apropiată  cârciumă  se  iscă  o  zarvă  mare.  Un  număr  relativ  mare  de 
bărbaţi şi femei formau un grup compact. Din pură curiozitate, profesorul se 
apropie de ei şi văzu că doi tineri, evident sub influenţa alcoolului, se insultau 
reciproc şi începură chiar să se lovească. Din nefericire, profesorul interveni, 
spunându-le celor doi tineri să meargă mai bine acasă decât să se bată în 
stradă. Situaţia se schimbă pe dată, cei doi beţivi oprindu-se din luptă. Unul 
dintre  ei  începu  să-l insulte  pe  profesor,  care  la  rându-i,  replică  în  cuvinte 
grele,  după  care,  cei  doi  beţivi  începură  să  se  apropie  încet  de  el, 
ameninţător.  G... îi  dădu o palmă  unuia dintre  ei, când acesta încercă să-l 
lovească. Cu aceasta scandalul izbucni: oamenii din jur s-au năpustit spre el, 
cel de-al doilea scandalagiu la fel şi începură să strige la profesor.
G... observă că nu are nici cea mai mică şansă, aşa că ieşi repede din 
mulţime  şi  plecă  de  acolo  aproape  fugind.  Beţivul  care  fusese  lovit  de 
profesor, scoţând un cuţit din buzunar, o luă la fugă după el. Gâfâind, G... 
intră pe o stradă aglomerată sperând să întâlnească vreun poliţist, însă nu 
avu noroc.

De asemenea, G... era îngrijorat pentru viaţa sa, deoarece scandalagiul se apropia tot mai mult de el. Ajuns la capătul puterilor, profesorul dădu colţul străzii spre turnul oraşului când, deodată, Frabato îi apăru în cale.
„Ajută-mă!” strigă profesorul cu ochii însăpimântaţi, „vor să mă omoare!” Frabato îl trase deoparte, adresându-i-se calm:
„Opreşte-te  şi  nu-ţi  fie  teamă!”  Apoi,   liniştit,   ieşi  în  întâmpinarea 
scandalagiului care venea spre ei. Cu cuţitul încă în mână scandalagiul părea 
dintr-o dată paralizat. Apoi se întoarse şi dispăru la următorul colţ de stradă.
Frabato  întorsese  lucrurile  în  favoarea  profesorului  prin  utilizarea  unui 
cuvânt kabalistic. Se îndreptă apoi către profesor, care între timp îşi limpezise 
mintea, deşi încă mai tremura de spaimă. Bâlbâi ceva şi îi spuse lui Frabato:
„Dacă nu apăreai, acum eram un om mort!”
Frabato îşi îndreptă umerii, şi uitându-se la ceas, spuse:
„Dragă profesore, tu încă nu-ţi dai seama că nu poţi să-ţi conduci destinul, 
altfel nu ar fi trebuit să fii aici la această oră. Lucrurile s-au petrecut aşa cum 
am  prezis  eu.  Sper  că  acum  eşti  convins  că  cineva  nu  poate  fi  dirijorul 
propriului destin şi nici să ia totul sub control. Vei înţelege acum că înainte de 
a fi capabil să faci asta trebuie să capeţi aşa-numitul „echilibru magic”.
G...  realiză  înfrângerea  şi  spuse  că  îi  pare  rău  că  a  avut  o  astfel  de comportare, blamându-şi propria aroganţă.
Frabato îl conduse pe o stradă aglomerată şi îl invită să bea o cafea sau un ceai pentru a-şi calma nervii.
Intrară într-un restaurant unde cânta o orchestră de ţigani şi unde Frabato alese o masă liniştită, într-un colţ al localului.
înfăţişarea încrezătoare a lui Frabato îl linişti pe G... şi curând îşi regăsi stăpânirea de sine. Acum dorea să afle detalii şi, în timp ce serveau cafeaua, Frabato îi spuse că el prevăzuse acest eveniment în Akasha. Ar fi fost posibil pentru el să oprească încăierarea înainte de momentul luptei, însă aceasta ar fi fost mai puţin convingător.
„Cât timp ai aşteptat la turn?” întrebă G...
„Aproximativ cinci minute, răspunse Frabato,  „pentru că am putut să te urmăresc cu ochii minţii şi să ştiu când vei ajunge acolo.”
Profesorul G... era plin de admiraţie şi uimire şi continuă să-i pună multe 
întrebări lui Frabato, la care acesta putu să răspundă detaliat. în final, cei doi 
au părăsit restaurantul, promiţându-şi unul altuia să se întâlnească din nou la
K..., seara următoare şi chemă un taxi să-i conducă acasă. Se înserase şi toate 
pregătirile  pentru  petrecerea  cea  mare  fuseseră  făcute  la  vila  lui  K..” 
proprietarul unei mari fabrici. Un număr mare de prieteni şi cunoştinţe ale lui
K..., toţi interesaţi de ştiinţele oculte, se adunaseră mai devreme. Frabato era

cunoscut  multor  oaspeţi  din  ştirile  din  ziare  şi  erau  foarte  curioşi  şi nerăbdători să-l cunoască personal.
K... telefonase lui G... în timpul zilei pentru a discuta despre evenimentele 
din noaptea precedentă. Profesorul fusese scurt la telefon, promiţând să ofere 
detalii în acea seară. Maşini, unele după altele, aduceau invitaţii la vila lui K... 
Gazda  era  foarte  bucuroasă  întotdeauna  să  fie  centrul  unui  asemenea 
eveniment monden. Un grup mixt de industriaşi, scriitori, artişti şi reporteri se 
strânsese. La ora  7.30, K  ... ură bun venit oaspeţilor săi, anunţă că domnul 
Frabato va sosi la ora 8.00 şi îl rugă pe prietenul său G... să expună câte ceva 
din propria experienţă din noaptea trecută. G... povesti întâmplarea cu lux de 
amănunte.  Această  relatare  mări  considerabil  starea  de  emoţie  înainte  de 
sosirea lui Frabato, pentru că mulţi din cei prezenţi aveau de gând să-l roage 
pe Frabato să-i sfătuiască în unele probleme personale. Când, în fine, sosirea 
lui Frabato fu anunţată gazdei, se făcu dintr-odată linişte.
K...  îl  conduse  pe  Frabato  înăuntru,  îl  prezentă  în  câteva  cuvinte  şi  se aşezară la masă pentru a destinde atmosfera. Gazda nu intenţionase să facă economie: la dispoziţia oaspeţilor săi el pusese cele mai alese mâncăruri şi cele mai fine băuturi.
Frabato  ocupase  locul  de  onoare,  în  capul  mesei  şi  folosi  această oportunitate pentru a privi neobservat pe fiecare dintre oaspeţi.
Când masa se termină, el îşi făcuse o idee despre cele mai multe dintre gândurile secrete ale fiecăruia, el însă lăsă impresia că nu a fost interesat de nici unul dintre ei.
Acum, când cea mai interesantă parte a serii trebuia să înceapă, K... nu îndrăznea să vorbească. Frabato se hotărî să-l salveze, se ridică mulţumind pentru invitaţie, lăudând excelenta ospitalitate şi exprimându-şi plăcerea de a remarca că mulţi prieteni ai casei erau interesaţi de ştiinţele oculte.
K... fu plăcut impresionat de aceste aprecieri şi avu curajul să povestească cum îl cunoscuse pe Frabato,
Apoi,  aproximativ  o  jumătate  de  oră,  a  trecut  în  conversaţii  banale,  iar unora dintre invitaţi deja le era teamă că nu vor putea sa schimbe nici măcar un  cuvânt  cu  Frabato  în  acea  seară.  în  afară  de  aceasta,  mulţi  din  ei aşteptaseră un fenomen ocult.
Frabato tocmai comandase o cafea şi, în timp ce amesteca zahărul, începu să vorbească:
„Doamnelor şi domnilor, cei mai mulţi dintre dvs., deja au auzit de oglinzi magice şi globuri  de cristal.  In afară de aceasta, un iniţiat  este capabil să folosească  orice  lichid  ca  pe  o  oglindă  magică,  chiar  dacă  aceasta  este  o ceaşcă  de  cafea  neagră.”  O  actriţă  tocmai  voi  să  pună  o  întrebare,  când Frabato îi făcu semn cu mâna să tacă încă puţin.

„Ştiu că doriţi să mă întrebaţi dacă reprezentaţia de mâine va fi un succes 
fiindcă veţi juca un rol nou şi la repetiţia generală aţi făcut câteva greşeli.”
Privi în ceaşca sa de cafea foarte concentrat de parcă ar fi citit totul acolo. De fapt, suprafaţa neagră îi facilita o privire în viitor cu ochii minţii.
„Puteţi fi convinsă”, continuă el,  „că va fi un mare succes, şi veţi primi multe aplauze.”
Actriţa fu surprinsă vădit şi realizând că Frabato putea să-i citească şi cele mai ascunse gânduri, nu fu în stare să mai scoată un cuvânt. în orice caz fu foarte mulţumită de ceea ce auzise.
„Niciunul dintre dvs. nu trebuie să-mi spună un cuvânt”, continuă Frabato, „eu vă voi spune fiecăruia ce vă frământă cel mai mult.”
Apoi se adresă foarte serios unui comerciant ce era prezent acolo:
„Pentru dumneavoastră, lucrurile nu stau bine deloc deoarece…
Era adevărat că domnul căruia i se adresase semnase acel contract şi fu şocat de această profeţie. Din nefericire, ceea ce Frabato spusese în acest caz, s-a adeverit mai târziu.
După  ce  trecuse  rândul  fiecăruia,  o  tânără  era  pe  cale  să  mai  pună  o întrebare,  dar  Frabato  îşi  duse  degetul  arătător  la  buze,  rugând  astfel asistenţa să păstreze linişte. într-o clipă toţi făcură o linişte deplină şi-l priviră pe Frabato plini de interes.
Acesta din urmă fixa cu privirea un colţ al camerei ca şi când ar fi aflat ceva excepţional acolo. Pentru câteva secunde el păru absent, apoi, respiră adânc şi, întorcându-se către K..., spuse:
„Dragă  prietene,  n-a  fost  cinstit  din  partea  ta  să-ţi  laşi  singură  sora  în camera de sus. l-ai spus despre mine astăzi şi ea aşteaptă cu nerăbdare să-mi vorbească. N-ar fi trebuit să-ţi fie jenă să-ţi aduci sora alături de noi, boala nu este o ruşine. O văd pe sora ta plângând amarnic.”
Aceste cuvinte, evident, îl surprinseră pe K... foarte mult şi îl puseră în mare încurcătură. El admise că n-a vrut ca sora sa suferindă să fie printre musafiri  pentru  a  nu  crea  situaţii  neplăcute.  Acesta  fusese  singurul  motiv pentru această decizie şi mărturisi că era destul de afectat, lucru care nu-i scăpă lui Frabato.
Cum nici unul dintre cei prezenţi nu a avut de obiectat, a putut merge să-şi aducă sora chiar atunci.
Toată lumea fu de acord şi două doamne se oferiră voluntar să o ajute să se îmbrace.
Astfel, K... se duse la sora sa împreună cu cele două doamne şi au găsit-o culcată în pat şi cu ochii plini de lacrimi.

Elen, sora lui K...( suferise o hemoragie cerebrală cu o jumătate de an în urmă  şi  de  atunci  i-au  rămas  paralizate  membrele  de  pe  partea  dreaptă pentru totdeauna. Cei mai buni doctori au încercat să o trateze, dar nu s-a putut, deşi avea numai douăzeci şi trei de ani.
K... spuse surorii sale ce se întâmplase şi o rugă să petreacă restul serii cu Frabato şi ceilalţi oaspeţi. Amintind starea neajutorată în care se afla, Helen, prima  dată,  refuză.  Dar  când  doamnele  îşi  oferiră  ajutorul,  curiozitatea  şi neprevăzutul o convinseră şi acceptă să li se alăture.
Cum  ieşi  K...  din  cameră,  doamnele  începură  să  o  îmbrace.  Apoi  fu transportată  cu  un  cărucior  în  camera  de  jos  şi  toată  lumea  o  salută  cu cordialitate.
Era extrem de încântată când văzu că i s-a oferit locul de onoare, alături de Frabato.
Pentru a menţine petrecerea în formă, Frabato începu să povestească şi să comenteze  câteva  evenimente  interesante  pe  care  Ie-a  experimentat  în numeroasele  sale  călătorii.  Oaspeţii  ascultau  cu  atenţie,  dar,  în  sinea  lor aşteptau plini de speranţă că vor urma şi alte dovezi ale facultăţilor magice ale maestrului. Frabato nu putu să nu observe aceasta, devreme ce gândurile tuturor acelor oameni erau atât de transparente pentru ochii minţii sale. Fără a lăsa să se vadă, el intrase deja în legătură cu destinul Helenei K... Spiritul său  rugă  Providenţa  Divină  să-i  permită  vindecarea  acestei  femei.  Ca  de foarte departe, el primi răspunsul: „O poţi ajuta. Vindec-o\”
Frabato îşi întrerupse meditaţia. In timp ce toată lumea îl fixa cu privirea, 
el luă mâinile lui Helen şi o privi timp de câteva secunde. Ea adormi imediat. 
Se făcu o linişte mormântală în cameră. După aproximativ două minute, Helen 
începu să respire adânc, pleoapele începură să se zbată convulsiv, ca apoi să 
se trezească din nou. Frabato încă îi mai ţinea mâinile şi îi spuse calm:
„Eşti iar sănătoasă. Cum te simţi?”
Tânăra femeie privi împrejur, apoi, nehotărâtă, şovăind, îşi ridică, braţul drept şi mişcă degetele. Îşi îndoi şi întinse piciorul drept; nu putu să înţeleagă ce se întâmplase, dar ce fericită era!
„îţi poţi folosi din nou ambele picioare”, spuse Frabato zâmbind. Când ea se ridică, încă nesigură în mişcări, Frabato o susţinu de braţ şi o ajută să facă primul pas. Apoi, ea păşi singură, cu grijă, temându-se ca nu cumva să revină la starea anterioară. După ce făcu câţiva metri fără ajutorul cuiva, se convinse de vindecarea sa. Lacrimi de fericire îi licăriră în ochi şi toţi cei prezenţi se repeziră s-o felicite pentru vindecarea sa neaşteptată.
în  timp  ce  oaspeţii  împărtăşeau  bucuria  Helenei,  Frabato  se  retrase  în tăcere la bar. în acest fel evita laudele şi cuvintele de recunoştinţă, fiindcă nui plăcea să poarte aură de sfânt.

Cei mai mulţi dintre oaspeţi au privit această vindecare cu cel mai mare respect, în timp ce alţii aveau un sentiment straniu, gândindu-se că Frabato avea o astfel de putere asupra sănătăţii şi bolilor oamenilor.
Helen se alătură lui Frabato la bar şi, luându-l de braţ, îi spuse:
„Sunt foarte, foarte, foarte fericită. Mi-ai redat viaţa şi pentru asta nu ştiu cum să-ţi mulţumesc.”
Frabato îi luă mâna şi replică:
„A fost o plăcere pentru mine, însă eu nu am fost decât un instrument. Mulţumirile tale nu trebuie adresate altcuiva decât Providenţei Divine, care a făcut posibilă această vindecare.” Eliberată de greutatea deprimantă a bolii, Helen se amestecă din nou, fericită, printre invitaţi.
Petrecerea atinse punctul său culminant şi evenimentele serii erau aprins comentate în grupuri-grupuri. Era trecut de miezul nopţii şi oaspeţii începură să plece unul câte unul.
După ce ultimii invitaţi plecară, numai K..., sora sa, Helen şi Frabato mai rămăseseră. K... îl invită pe Frabato să stea la ei peste noapte. Acesta acceptă recunoscător  această  ofertă,  pentru  că  se  simţea  foarte  obosit.  Nu  trecură decât câteva minute şi micul grup se destramă şi el, iar Frabato se1 retrase în camera pusă la dispoziţie.

Razele soarelui îşi croiră drum prin perdea, luminând cald faţa lui Frabato, trezindu-l. El se bucură din plin de toaleta de dimineaţă, apoi se îmbrăcă şi se pregăti să iasă, când cineva bătu la uşa camerei sale. Erau K... şi sora sa, care îi spuneau „bună dimineaţa” şi îl invitau la micul dejun.
Ambii  dormiseră  foarte  puţin  din  cauza  evenimentelor  emoţionante  din seara precedentă, care îi marcaseră foarte mult. Totuşi, prezenţa lui Frabato i-
a determinat să se scoale mai devreme.
Se  aşezară  şi  îşi  serviră  liniştiţi  micul  dejun,  pe  care  Helen  îl  pregătise pentru ei.
Deodată, K... se adresă lui Frabato:
„Maestre, am dori să vă facem o propunere. Noi avem o leasă la ţară, întro suburbie, care este momentan goală. Puteţi locui în această casă cât timp doriţi.  în  afară  de  asta,  am  fi  foarte  bucuroşi  dacă  am  putea  profita  de sfaturile dumneavoastră amicale, pe viitor.”
După o scurtă meditaţie, Frabato răspunse:
„Mulţumesc  foarte  mult  pentru  această  propunere  şi  voi  fi  bucuros  să accept,  deoarece  camerele  de  la  hotel  sunt,  Indiscutabil,  prea  costisitoare. Puteţi conta, de asemenea, pe sfaturile şi ajutorul meu.”

După micul dejun, ei merseră împreună la hotel pentru a lua bagajele lui Frabato şi să le ducă cu un taxi la casa de la tară a lui K...

Casa  era  complet  mobilată  şi  era  situată  într-un  loc  retras,  încântător. După ce K... şi sora sa se asigurară că Frabato avea tot ce-i era necesar, îşi luară rămas bun.
Frabato fu mulţumit de cursul destinului său. Avea acum la dispoziţie o casă în care putea lucra nestingherit. Devenise cunoscut celor mai importanţi oameni din oraş, care, fără îndoială, l-ar fi putut ajuta la nevoie. Soarta îi era favorabilă de astă dată.

C a p ito lu l IX
Nu peste mult timp, Frabato deveni foarte ocupat în noua sa reşedinţă. A scris  o  mulţime  de  articole  ştiinţifice  şi  comentarii  pentru  diferite  reviste. Veneau să-l viziteze reporteri, din ce în ce mai des şi era solicitat de diferite persoane care aveau nevoie de ajutorul său, numărul acestora fiind din ce în ce mai mare. Devenise, de asemenea, un medic expert şi tratase multe cazuri cu succes, ţinând seama de circumstanţele fiecărei Karme.
Era o după-amiază târzie a unei astfel de zile aglomerate. Plecase chiar şi ultimul  vizitator,  iar  Frabato  făcea  câteva  pregătiri  pentru  a  doua  zi,  când clopoţelul anunţă un alt vizitator. în camera de primire intră profesorul G..., pe care îl salută cordial. G... era de acum un vizitator constant, ei obişnuind să discute pe larg un subiect sau altul din ştiinţele oculte.
Frabato dădu mâna cu G..., spunând:
„Au fost la mine astăzi mulţi oameni şi n-am avut nici un pic de timp să mă relaxez. Aş dori să ne plimbăm puţin. Vremea ţine cu noi şi un strop de aer curat nu ne-ar face rău Ce crezi?”
G...  fu  de  acord.  Plecară  împreună,  îndreptându-se  către  o  pădurice  nu prea îndepărtată, înconjurată de câmpuri şi livezi.
Deşi soarele cobora spre asfinţit şi îşi pierduse din puterea sa dogoritoare, totuşi căldura se ridica din pământ, iar natura era aproape uscată.

Aşa  cum  obişnuia,  G...  pregătise  o  grămadă  de  întrebări  pe  probleme oculte, la care Frabato îi răspundea, de obicei, pe larg. Astăzi el avea de pus întrebări în legătură cu spiritele elementelor şi spiritele naturii.
Frabato îi dădu profesorului explicaţii detaliate despre diferitele forme ale spiritelor elementelor, metodele lor de acţiune în natură şi în fiinţa umană. Astfel,  el  punctă  faptul  că  spiritele  naturii  aveau  o  predilecţie  pentru  acei oameni care aveau legături strânse cu natura.
Apoi, ei merseră în tăcere un timp, cufundaţi în gânduri şi ascultând vocile naturii.
Deşi soarele dispărea încet la orizont, era încă foarte cald şi nici un nor nu se zărea pe cerul albastru.
„Ştiu”,  începu  Frabato să vorbească,  „că  eşti un  mare  sceptic.  Fiind  un 
teoretician  e  greu  să-ţi  formezi  o  părere  clară  despre  forţa  magiei.  Dacă 
observi bine, momentan nu e nici o speranţă să plouă. în ciuda acestui fapt, 
prin  folosirea  magiei  naturale  kabbalistice  voi  provoca  o  ploaie  de  scurtă 
durată. Aceasta pentru a te convinge de eficacitatea acestei ştiinţe.”



71




„Sună incredibil”, replică G... „se pare că nimic nu-ţi poate fi ascuns. Sunt într-adevăr  recunoscător  pentru  intenţia'  ta  de  a-mi  demonstra  o  astfel  de putere a magiei naturale.”
Frabato zâmbi, pentru că ştia că una din forţele evidente ale unui magician o constituie controlul asupra magiei naturale.
„Vezi”, îi spuse lui G..., „nimic nu este imposibil pentru o fiinţă umană, care este în legătură cu Providenţa Divină. Oricum, un adept adevărat va acţiona totdeauna conform ordinii divine, dacă este în întregime responsabil pentru ceea ce face. Cu cât este mai completă dezvoltarea unui iniţiat, cu atât mai mare va fi respectul lui faţă de nenumăratele secrete ale cosmosului. Nu voi face să plouă numai ca să te conving pe tine, ci şi pentru a da naturii apa de care are nevoie. Te rog să păstrezi linişte până când voi începe să vorbesc din nou şi priveşte cerul cu atenţie.”
Cei  doi  se  aşezară  pe  iarbă,  iar  privirea  lor  ţintea  undeva,  deasupra câmpurilor  întinse.  Nu  era  nimeni  prin  apropiere,  aşa  că  erau  complet neobservaţi şi nestingheriţi.
Frabato adoptă o Asana, încrucişându-şi picioarele şi ţinând spatele drept. Ochii săi se închiseră şi apoi păru complet paralizat.
G... privea atent în jur şi, din când în când, arunca câte o privire sfioasă către Frabato.
Nu trecură decât vreo cinci minute, după care, figura lui Frabato reveni la viaţă.
Deschise ochii, se aşeză alături de G... într-o poziţie relaxată şi îl întrebă: „Ei, ai descoperit ceva extraordinar sau nu?”
într-adevăr,  G...  sesizase  deja  o  tensiune  crescândă  în  aer,  care  se amplifica din ce în ce mai mult şi care indica apropierea unei furtuni. Când Frabato începuse să vorbească, primii nori apăruseră pe cer şi G... privea în zare, total uimit:
„Priveşte cât de repede se apropie norii. Este fenomenal, într-adevăr, să ai o astfel de putere la dispoziţie şi nimeni să nu poată ghici de ce eşti în stare când te vede.”
Frabato replică:
„Magicianul adevărat nu are nevoie să-şi arate cunoştinţele şi forţele pe care le posedă. Fără a se băga de seamă, el se poate adapta singur la orice situaţie.  Această  adaptabilitate  este  un  aspect  al  tăcerii  şi,  din  punct  de vedere  hermetic,  este  una  din  trăsăturile  elementare  ale  puterii  divine. Tăcerea, liniştea în sens magic, nu înseamnă că cineva trebuie să se abţină de la a vorbi, ci că acel cineva trebuie să ştie să ascundă de lume forţele sale spirituale.  Numai  când  acest  principiu  este  respectat,  Providenţa  Divină  va înzestra o fiinţă umană cu o putere mai înaltă.

Când  m-ai  întâlnit  prima  oară  nu  ţi-ai  dat  seama  că  sunt  un  iniţiat  în ştiinţele hermetice şi spirituale. Chiar dacă m-ai fi cunoscut de mulţi ani, ai fi putut vedea prin mine numai până acolo unde ai învăţat, datorită stadiului de dezvoltare pe care l-ai atins. în orice caz, un expert adevărat nu va alerga niciodată după glorie.”
în timpul acestei scurte conversaţii, cerul se acoperise de nori şi atmosfera era  atât  de  tensionată,  încât  furtuna  ar  fi  putut  izbucni  în  orice  moment. Primele fulgere brăzdară cerul şi se auzi primul tunet.
Profesorul G... privea spre cer neliniştit şi nu părea să fie încântat să stea pe câmp în acel moment. Pentru a-l linişti, Frabato îi puse mâna pe umăr, spunând:  „Nu  trebuie  să-ţi  fie  teamă  când  sunt  eu  aici.  Este  chiar  cald  şi câteva picături de ploaie nu ne vor face nici un rău. în plus, e în apropiere un castan foarte des sub care ne putem adăposti. Totuşi, dacă vrei să ajungem acasă înainte de furtună, te voi însoţi.”
G...  păru  mai  liniştit  şi  fu  de  acord  să  se  adăpostească  de  ploaie  sub 
castan. Aveau de făcut doar vreo douăzeci de paşi până acolo, aşa că erau în 
drum spre castan când începură să cadă primele picături de ploaie. în câteva 
secunde începu să plouă de-a binelea şi ei, alergând, ajunseră la adăpost sub 
copac.  începură  să  bată  rafale  puternice  de  vânt  printre  copaci,  rupând 
crengile neîndurător. începu potopul şi, în scurt timp, apărură peste tot bălţi, 
fiindcă  pământul  nu  putea  absorbi  apa  atât  de  repede.  Se  dezlănţuise  o 
furtună cum nu mai văzuseră de mult timp prin această parte a ţării. Datorită 
vântului puternic, castanul nu putu oferi adăpostul dorit. Cei doi erau uzi până 
la  piele.  Lui  Frabato  nu  îi  era  frig,  însă  G...,  care  era  mai  puţin  rezistent, 
începu să tremure din tot corpul.
„Din nefericire, sunt foarte sensibil”, spuse el încercând să se scuze”, cu hainele astea ude sigur voi răci.”
„Nu-ţi  fie  teamă”,  zise  Frabato,  punându-şi  mâna  dreaptă  pe  umerii profesorului. După câteva secunde acesta se uită la Frabato cu admiraţie:
„Ce căldură mi-a fost transferată de la mâna ta? Deja îmi este cald ca întro baie de aburi. Acum înţeleg cum prin această putere excepţională tu poţi vindeca oamenii bolnavi.”
Tăcu pentru o clipă şi apoi, respirând adânc, continuă:
„Dacă aş avea numai o mică parte din puterea ta, ce fericit aş fi!”
Cerul  parcă  se  desfăcuse,  iar  pământul  era  inundat  de  ploaia  deasă. Şanţurile erau deja pline şi apa se revărsa şi pe drumuri.
Şovăielnic, G... întrebă:
„Cât timp o să mai plouă? Nu putem pleca spre casă pe această furtună.” Frabato îl privi cu un zâmbet pe faţă şi îi răspunse

„Aşa cum am provocat spiritele vremii să aducă ploaia, aşa le voi ruga să o oprească.”
„Asta este imposibil”, exclamă profesorul. „Cerul este tot acoperit de nori negri şi nu putem pleca.”
Frabato râse şi spuse:
„De ce nu? De îndată ce vom pleca din acest loc, nu va mai cădea nici o picătură de ploaie. Te îndoieşti că ar putea fi aşa? Iţi voi dovedi că totul cu Dumnezeu  este  posibil.  De  ce  am  crede  că  un  lucru  atât  de  mic  nu  ar  fi posibil? Acum priveşte atent!”

Frabato îşi ridică mâna în direcţia în care voiau să meargă. Apoi murmură 
câteva  cuvinte,  făcu  în  aer  un  gest  cu  mâna  şi  ploaia  chiar  se  opri,  deşi 
culoarea  cerului  nu  se  schimbase  deloc.  Frabato  îi  făcu  semn  lui  G...  să-l 
urmeze.
Profesorul se alătură în grabă lui Frabato şi deşi era leoarcă, părea foarte bine  dispus.  Miracolele  acestea  depăşeau  puterea  lui  de  înţelegere.  Cu  o admiraţie  nemărginită/observă  brusc  că  nu  mai  ploua  pe  unde  mergea  cu Frabato, în timp ce ploaia cădea încă în împrejurimi.
Privind  în sus, observă că norii  se despicaseră exact deasupra lor şi se uneau după ce treceau ei. Niciodată nu mai fusese martorul unui astfel de fenomen.
Fără să spună un cuvânt, Frabato mergea alături de profesor, remarcând cu plăcere surpriza lui. Pe întregul traseu către casă pe cei doi nu-i stropi nici măcar o picătură de ploaie, în timp ce ploaia continua dezlănţuită peste tot în preajmă. Când ajunseră la reşedinţa lui Frabato, cerul mai era încă întunecat, încât fu nevoie să aprindă lumina în încăpere. G... vru să plece acasă, însă Frabato îl convinse să rămână, îi dădu nişte haine uscate să se schimbe, iar pe  ale  lui  le  dădu  servitorului  să  le  usuce  şi  să  le  calce.  Apoi  se  aşezară confortabil în sufragerie la o ceaşcă de ceai cu biscuiţi.
„Eşti un om remarcabil”, îi spuse G... lui Frabato. „Poţi face să plouă, poţi să opreşti ploaia, vindeci bolnavi, eşti un expert în toate ştiinţele de pe lume şi le faci pe toate ca şi când asta ar fi ceva natural. O asemenea bogăţie de cunoştinţe şi putere este ceva ce cu greu pot înţelege.”
Frabato se uită grav către profesor şi replică:
„Orice fiinţă umană poate căpăta cunoştinţe şi putere de acest fel atâta 
timp cât poate să-şi adune energia să urmărească calea magică până la cel 
mai adânc nivel. Această putere nu mi-a fost dată. Eu îmi pot folosi energia şi 
forţa liber, dar trebuie să pot justifica faptele mele înaintea Providenţei Divine. 
De vreme ce fiecare iniţiat este eliberat de Karma, el va evita folosirea puterii 
sale magice pentru bunăstarea sa personală. Normal, i se permite să aplice

acele  capacităţi  numai  în  timpul  unei  încarnări  fizice,  pe  care  şi  alte  fiinţe 
umane o au la dispoziţie. Aceasta este o lege a dezvoltării, care nu trebuie 
violată, poate doar din motive deosebite. Adevăratul magician ştie că el este 
întotdeauna în legătură cu Providenţa Divină, într-un mod în care un magician 
negru nu-l poate vedea. Magicianul negru se autocondamnă la singurătate în 
cosmos,  dacă  nu  are  o  simpatie  sau  o  prietenie  cu  fiinţele  diavoleşti. 
Osândirea  fatală  a  unui  magician  negru  este  ceva  pe  care  o  fiinţă  umană 
comună  nu  o va  înţelege  niciodată,  pentru  că  sentimentul  unei  singurătăţi 
depline  poate  fi  înţeles  numai  de  către  un  iniţiat.  Deoarece,  noi,  iniţiaţii, 
urmărim legile spirituale pozitive până la consecinţele lor finale, ni se permite 
să contribuim la puterea Providenţei Divine. Această respectare fidelă a legilor 
spirituale  nu  apare  din  teama  unei  posibile  pedepse  din  partea  forţelor 
Karmei, ci derivă din adoraţia profundă, absolută şi din cea mai mare umilinţă, 
faţă de puterea şi înţelepciunea Providenţei Divine. Adoraţia şi umilinţa devin 
cele mai importante caracteristici ale drumului în magie. Destinul unui iniţiat 
nu poate fi înţeles, de obicei, nici de neiniţiaţi, nici de imaturi. Aceasta numai 
datorită lipsei de cunoaştere în profunzime a legilor spirituale. Nu toată lumea 
are norocul  pe care îl ai tu ca să asişti la cele câteva exemple ale puterii 
magice. In fapt, mai mare avantaj ar avea cineva să-şi formeze convingerile 
despre puterea şi influenţa spiritului şi legilor prin studiu, deoarece această 
cunoaştere pe care o capeţi pe cont propriu este cea care conduce la credinţa 
adevărată. Credinţa magică este înlocuită treptat de cunoaştere. La început, 
discipolul trebuie să accepte instrucţiunile iniţiatului în credinţa sa, apoi, prin 
propriile fapte se va convinge de adevărul credinţei sale. Acest fel de credinţă 
realizată prin cunoaştere este denumită „credinţă dovedită” şi aceasta a fost 
propovăduită  de  Cristos  când  a spus  că  prin  credinţa  adevărată  poţi  muta 
munţii.”
Un fulger ilumina încăperea şi fu urmat de un tunet puternic, fapt care îi făcu pe cei doi să privească, involuntar, afară.
„Vezi”, continuă Frabato, „în ciuda faptului că barometrul atinsese cel mai 
înalt nivel, spiritele elementelor au executat ordinul meu şi au adus ploaia şi 
tunetul. Dacă ţi-ai putea folosi ochii minţii ai putea vedea cum elementele 
sunt aşezate liber de spirite pentru a aduce o astfel de furtună. Ai vedea cum 
spiritele direcţionează circuitele electrice, astfel ca efectele pe care le ştii să 
aibă  loc.  Pentru  noi,  oamenii  clarvăzători,  este  destul  de  limpede  ce  se 
întâmplă în astfel de cazuri, pe când, în ochii tăi, acesta pare mai degrabă un 
miracol.
Dezlănţuirea  elementelor  face  parte  dintre  cele  mai  mici  secrete  ale magiei  naturale.  Acum,  ceea  ce  mi-a  mai  rămas  de  făcut  este  să  liniştesc elementele din nou, altfel furtuna va continua până mâine de dimineaţă şi va provoca mari pagube.”

Frabato  stătea  în  picioare,  lângă  fereastră.  Cu  ochii  în  depărtare,  el murmură  câteva  formule  pe  care  profesorul  nu  le  înţelese.  După  câteva minute  ploaia  se  opri,  norii  se  destrămară  încet,  stelele  apărură  pe  cer  şi natura părea că începe să respire din nou, înviorată.
Profesorul  G...,  mai  liniştit,  putu  să-şi  îmbrace  hainele,  care  între  timp fuseseră uscate.
Spuse  cordial 	„la  revedere”  lui  Frabato.  Evenimentele  acelei  zile  îl
impresionaseră foarte mult, ocupându-i gândurile încă multă vreme.

În  săptămânile  şi  lunile  care  au  urmat,  Frabato  a  fost  foarte  activ. 
Articolele  pe  care  Ie-a  publicat,  în  diferite  reviste,  sub  pseudonim,  au  fost 
foarte apreciate. îşi făcu multe cunoştinţe şi activitatea sa ştiinţifică îi aduse o 
poziţie profesională autoritară. Desigur, existau şi oameni care îl invidiau sau 
îl urau. Avea tot felul de duşmani, dar Frabato îi ignora, lăsându-i complet în 
mâinile Karmei.
în  acest  timp,  el  a  făcut  multe  călătorii  peste  graniţă,  care  i-au  adus 
nenumărate  invitaţii  pe  toate  continentele  pământului.  De  aceea,  într-o  zi, 
Frabato se decise să părăsească casa de la ţară a lui K... pentru o perioadă 
nedefinită de timp şi să înceapă o călătorie în jurul lumii. Pregătirile au fost 
făcute  repede  şi  curând  el  plecă.  A  călătorit  în  cele  mai  mari  şi  mai 
interesante oraşe, unde, în funcţie de situaţie, se prezenta fie ca iniţiat, fie ca 
profesor în ştiinţe.
Au  trecut  mulţi  ani  până  să  se  întoarcă  Frabato.  în  absenţa  sa  se 
petrecuseră  multe  schimbări.  K...,  proprietarul  de  fabricase  căsătorise.  E! 
contractase  un  mariaj  cu  un  spirit  al  elementului  Apă  care  nu  avusese  un 
sfârşit fericit. Prin evocare magică, el menţionase o UNDINE. Dar, fiindcă nu a 
putut  să  transforme  complet  echilibrul  său  magic  în  realitate,  vrăjitoare  şi 
frumoasă cum era, fiinţa spirituală a apei s-a încarnat în trupul unei tinere fete 
frumoase pe patul morţii, a vindecat corpul prin arta sa magică şi s-a căsătorit 
cu K...
Frabato îl avertizase pe acesta, într-una din discuţiile lor anterioare, asupra unui astfel de pact, deoarece el putuse să-i vadă viitorul prin clarviziune, deci şi pericolul la care avea să se expună. Din nefericire, K... nu luase această atenţionare  în  serios  şi,  de  aceea,  devenise  victima  artei  de  seducţie  a Undinei (nimfă a apelor).
Helen,  sora  mai  mică  a  lui  K...,  se  căsătorise  cu  un  industriaş  din străinătate şi devenise mamă a doi copii. Casa de la ţară, din suburbie, avea acum alţi proprietari.
Frabato simţi că vechile legături nu mai existau şi de aceea decise să se întoarcă în oraşul său natal. Obosise din cauza călătoriilor în toată lumea şi dorea să-şi creeze singur un viitor, mai liniştit.

In oraşul său natal se stabili într-o casă nouă şi acolo duse o viaţă retrasă mai mulţi ani.
Materialismul şi fanatismul politic  luară  în  stăpânire  întreaga  Europă  iar oamenii care erau interesaţi în ştiinţele spirituale şi oculte se aflau în mare pericol.
Ororile războiului aveau să înspăimânte milioane de oameni timp de mulţi 
ani.

C a p ito lu l  X
Prin  fereastra  unei  mici  camere  de  studiu,  luna  lumina  palid  chipul  lui Frabato,  care  stătea  nemişcat,  cufundat  în  meditaţie.  Deşi  era  într-o  stare extatică, Frabato auzi clar că era chemat cu numele său secret din lumea spirituală. Acest nume secret era cunoscut numai de „Fraţii Luminii” şi astfel ştiu că era invitat la întâlnirea acestor înalţi iniţiaţi.
„Frăţia Luminii” este o organizaţie spirituală, care cuprinde pe cei mai mari 
iniţiaţi  din  sistemul  nostru  cosmic.  Numai  cel  care  a  învăţat  să  aplice  în 
practică ceea ce conţin primele trei file ale „Cărţii Înţelepciunii” are acces aici. 
Dacă nu şi-au dizolvat în mod conştient individualitatea, numai astfel de fiinţe 
umane se pot întâlni în această organizaţie, entităţi care au reuşit să atingă 
cel  mai  înalt  nivel  a)  perfecţiunii  magice  de  la  începutul  omenirii. „Fraţii
Luminii” îşi asumă cu regularitate sarcini importante în folosul prosperităţii şi 
sănătăţii dezvoltării umane, cu toate că acestea nu cer întotdeauna încarnări 
fizice.
„Frăţia  Luminii”  are  o  ordine  ierarhică  care  corespunde  gradului  de 
perfecţiune  al  iniţiaţilor  săi.  Conducătorul  lor  este  aşa-numitul „Primul
Iniţiator”,  care  are  rang  de  mahatma,  reprezentantul  ordinului  divin  şi 
păstrătorul tuturor tainelor. In această ierarhie el este numit Urgaya, Omul 
Înţelept al muntelui sau Bătrânul Conducător. El a fost primul iniţiator de la 
începutul lumii, dar se materializează cu greu. De obicei îşi ia o formă numai 
pentru scurt timp, când doreşte să dea un sfat vreunui frate al luminii sau 
altuia.
Sunt 12 adepţi, subordonaţi Bătrânului Conducător, care au atins cea mai 
înaltă  perfecţiune  spirituală.  Adepţii  întotdeauna  îşi asumă  cele mai dificile 
sarcini,  şi  ei,  de  asemenea,  se  încarnează  cu  greu,  deşi  în  mod  obişnuit, 
acţionează  în  Zona  Centurii  Pământului.  Unii  dintre  aceşti  adepţi  sunt 
încarnaţi numai o singură dată la sute sau mii de ani. Urgaya şi cei 12 adepţi 
formează Consiliul Bătrânilor şi se întâlnesc regulat pentru decizii importante 
privind destinul oamenilor. Cei  12 adepţi au sub control  72 de înţelepţi ori 
oameni luminaţi, care, pe de altă parte, au ca subordonaţi 360 de maeştri. Cei 
72 de înţelepţi şi 360 de maeştri participă şi ei la adunarea generală. In cazul 
unei asemenea întâlniri, Urgaya convoacă pe toţi iniţiaţii importanţi.
Când Frabato auzi chemarea în acea seară, ştiu că era vorba de o adunare generală.  El  fusese  deja  la  numeroase  adunări  generale  şi,  de  aceea,  era conştient că trebuiau luate decizii importante referitoare la cursul dezvoltării omenirii pe pământ. Ce sarcină va primi oare de această dată?
„Frăţia Luminii” nu are o reşedinţă permanentă pe pământ, deşi se pare că ar fi undeva în Est. în acea vreme un număr de fraţi fuseseră încarnaţi în Est şi îşi făceau datoria potrivit scopului misiunii lor.



Adunarea  generală  se  ţinea  de  obicei  într-o  cameră  magică  din  Zona centurii Pământului, care a fost desemnată special pentru aceasta. Urgaya se îngrijeşte întotdeauna de aprovizionarea acestei camere magice, o apără şi o face vizibilă numai pentru Fraţii Luminii, aşa încât n-ar putea fi observată de către fiinţe străine, fie din sferele astrale, fie din cele spirituale.
Frabato se separă spiritual şi astral de corpul său fizic, lăsându-l întins pe 
pat,  ţeapăn  şi  palid.  Respiraţia  şi  bătăile  inimii  se  opriseră.  Cu  mâna  sa 
dreaptă, spirituală şi astrală, Frabato făcu un cerc magic în jurul corpului său 
fizic, rostind o formulă kabbalistică pentru protecţia lui, deoarece ştia foarte 
bine că cea mai uşoară atingere de către alt om ar aduce cu sine moartea 
fizică.  Puterea  formulei  kabbalistice,  pe  de  altă  parte,  asigura  protecţia 
completă în toate cele trei sfere. In următorul moment, condus de forţa sa, fu 
în  templul  Fraţilor  Luminii,  deoarece  în  lumile  spirituale  şi astrale  el putea 
acoperi orice distanţă instantaneu, pentru că aceste lumi sunt veşnice.
Cei mai mulţi fraţi se aflau deja în templul sfânt al „Fraţilor Luminii” şi îşi 
ocupaseră locurile lor, ca de obicei. Venind prin corpurile lor astrale, părea că 
toţi oamenii, din toate rasele se strânseseră acolo. în faţa lor stătea Urgaya, în 
grandoarea sa indescriptibilă. Corpul său astral strălucea ca aurul lichid, iar 
ochii săi iradiau ca diamantele. Nu era nimeni acolo care să nu realizeze că 
Dumnezeu însuşi încarnat era printre ei. Interiorul templului simboliza cea mai 
înaltă  înţelepciune  a  cosmosului.  Nu  erau  ferestre,  dar 12  aştri  invizibili
răspândeau  o  lumină  strălucitoare,  care  nu  era  cu  nimic  mai  prejos  decât lumina soarelui. Plafonul templului era susţinut de  22 coloane, cu simboluri din  „Cartea înţelepciunii”.  Fiecare coloană emana o lumină deosebită, care indica  puterea  sa  invizibilă  şi  semnificaţia.  Plafonul  strălucea  în  culori  de galben-auriu şi violet, cu mii de stele care îl acopereau.
Frabato îşi ocupase locul său şi ultimii dintre Fraţii Luminii, de asemenea. 
Adunarea putea începe. Dacă Bătrânul Stăpân stătuse la început nemişcat, 
figura sa începu să prindă viaţă. Privi peste cei prezenţi şi dădu din cap cu 
satisfacţie când constată că nu lipsea absolut nimeni. Potrivit rangului lor, toţi 
confraţii  se  ridicară  şi făcură  plecăciuni  de  adoraţie  înaintea  lui.  Urgaya  le 
mulţumi cu un gest de binecuvântare. Templul se umplu de o atmosferă de 
linişte şi pace. Fraţii aşteptau în linişte. Urgaya deschise adunarea cu o voce 
calmă:
„Dragii  mei  confraţi,  adoratori  ai  Luminii,  reprezentanţi  ai  binelui  de pretutindeni,  slujitori  ai Providenţei  Divine,  vă  Urez  un cordial  bun  venit  la această adunare. Toţi cei ce ne-am adunat aici am jurat Providenţei Divine să urmăm legile sale şi să păstrăm misterele pentru eternitate. Noi toţi suntem parte a Luminii Divine, înaintea căreia ne plecăm cu cea mai adâncă umilinţă şi  adoraţie.  Lumina  Eternităţii  ne  uneşte  pe  noi  toţi.  Atotputernicia  şi înţelepciunea  ne-au  fost  date  prin  graţie  divină  şi  milă.  Dragostea  şi atotputernicia  Providenţei  Divine  au  creat  din  noi  o  uniune  inseparabilă. Suntem Fraţii Luminii, Fraţii Adevărului şi ai Vieţii!”
79



Cei  prezenţi  aveau  impresia  că  Dumnezeu  însuşi  era  inundat  de  o atmosferă  a  unei  indescriptibile  binecuvântări,  pe  care  fiecare  dintre  ei  o recepta diferit, în funcţie de rangul şi de maturitatea sa.
Aici, Paradisul devenise realitate. Aici erau cel mai mare extaz şi cea mai înaltă iluminare, legătura adevărată cu Divinitatea.
O  persoană  imatură  sau  neliniştită  n-ar  putea  sta  în  această  lumină 
strălucitoare. Iniţiaţii şi magicienii care se adunaseră îşi aveau aici casa lor 
adevărată. Cuvintele lui Paulus ar fi fost potrivite pentru a descrie starea de 
lucruri: „Ce nici un ochi nu a văzut şi nici o ureche nu a mai auzit şi ceea ce n-
a mai pătruns în inima oricărui om, Dumnezeu a pregătit pentru aceia care îl 
iubesc.” Timpul şi spaţiul păreau să fi dispărut, secundele însemnau tot atât 
cât miile de ani.
Această stare de conexiune cu Dumnezeu nu poate fi înţeleasă de o fiinţă umană neinstruită şi nu poate fi descrisă în cuvinte.
Urgaya, care îşi închisese ochii pentru câteva clipe, privi din nou adunarea şi schimbă atmosfera din templu.
„Dragi fraţi”, continuă e\, „au trecut câţiva ani de când ne-am întâlnit aici 
ultima oară. Mi s-a permis atunci, în numele Providenţei Divine, să repartizez 
o sarcină fiecăruia dintre voi, care voluntar s-a angajat în realizarea scopului 
suprem  al  dezvoltării  cosmice.  Sunt  foarte  mulţumit  că  toţi  confraţii  au 
îndeplinit cu lealitate sarcinile primite sau că ei sunt încă ocupaţi de realizarea 
misiunilor lor. Vă mulţumesc din adâncul inimii mele şi în numele Providenţei 
Divine pentru toate durerile  şi sacrificiile  cu care aţi cooperat la realizarea 
acestui mare ţel. Fie ca binecuvântarea Providenţei Divine să vă însoţească în 
continuare  pe  voi,  cei  care  lucraţi  pentru  răspândirea  Luminii  Divine  în 
umilinţă şi adoraţie. V-am chemat pentru că doresc să vă distribui noi sarcini 
pentru  perioada  care  urmează,  în  numele  Providenţei  Divine.  Lumea  se 
confruntă  cu  timpuri  grele,  iar  folosirea  greşită  a  puterii  va  arunca  naţiuni 
întregi în dezastru. Va fi sarcina I voastră să menţineţi un echilibru sigur în 
sfera legilor Universului. Misiunile voastre sunt dificile şi pe fiecare dintre fraţi 
îi aşteaptă o muncă grea. Fie ca Providenţa Divină să vă dea energia necesară 
pentru îndeplinirea misiunilor voastre!”
De  foarte  puţine  ori  a  vorbit  Urgaya  cu  o  astfel  de  gravitate  şi  fiecare 
dintre fraţi avea o rea presimţire că lumea se confrunta cu grave evenimente 
istorice.  Fiecare  dintre  fraţi  ştia  că  o  parte  din  responsabilitatea  pentru 
dezvoltarea  întregii  omeniri  se  sprijină  pe  umerii  săi.  Iniţiaţii  considerau 
aceasta o onoare deosebită pentru că li se permitea să colaboreze la marea 
lucrare a dezvoltării cosmice şi fiecare dintre ei avea să facă tot ce depindea 
de  el  să  îndeplinească  sarcina  pe  care  o  acceptase,  folosindu-şi  întreaga 
energie.  „Dragii mei fraţi”, continuă Urgaya cu o voce grava, aşa cum ştiţi, 
lumina nu poate exista fără întuneric şi nici adevărul fără minciună. Potrivit 
legilor universale, principiul negativ are acelaşi drept să existe ca şi principiul

pozitiv.  Favorizat  de  dezvoltarea  ştiinţelor  naturale,  principiul  negativ  va câştiga
o mare putere asupra omenirii în viitorul apropiat. Aşa ca sarcina voastră principală  va  fi  să  răspândiţi  dragostea  şi  fraternitatea  între  oameni,  cu ajutorul  principiului  pozitiv.  Făcând  aceasta,  întotdeauna  va  trebui  să respectaţi legile Karmei, pentru că binele, precum şi răul este necesar pentru dezvoltarea liberă a spiritului uman.
După cum toţi ştiţi, războaiele sunt o stare permanenta pe pământ şi sunt 
cauzate de polaritatea luminii şi întunericului, dar asemenea războaie care vor 
zgudui pământul în viitorul apropiat nu au avut loc niciodată pana acum în 
istoria omenirii. Forţa distrugerilor va întrece ş. imaginaţia cea mai fantezistă 
a omului şi sperăm ca măcar aceia care vor supravieţui, vor trage învăţăminte 
şi vor fi conştienţi că trebuie să se apere mai bine împotriva oricărei
tentaţii viitoare.”
După aceste cuvinte, fraţii se gândeau la viitorul nefericit al multor naţiuni, 
pentru că puteau să-şi facă o imagine clara a ceea ce avea să se întâmple în 
lume.
Ei cei cărora li se permisese să se bucure de armonia Luminii Divine, erau hotărâţi să ajute pe toţi aceia ale căror idealuri vizau realizarea unor ţeluri pozitive.
Frabato,  care  se  încarnase  de  mii  şi  mii  de  ani  numai  pentru  a  ajuta omenirea în dezvoltarea ei spirituală, fusese martor la războaiele şi acţiunile distructive  de-a  lungul  istoriei  şi  de  aceea  putea  să-şi  dea  seama  de gravitatea cuvintelor lui Urgaya. Ce sarcină va avea de data aceasta? „Fie ca Providenţa Divină să-mi recunoască credinţa şi statornicia”, gândi în sinea sa. Fiind un spirit perfect, ar fi putut să se dizolve în Lumina Divină universală, dar asta ar fi însemnat pierderea definitivă a individualităţii sale. In afară de aceasta, misiunea sa ar fi trebuit dată altui frate.
Frabato  se  bucura  de  încredere  deplină  în  Frăţia  Luminii,  în  funcţie  de natura  sarcinii  care  i  s-a  dat,  adesea  i  s-a  permis  să  facă  uz  de  cele  mai importante  facultăţi  magice.  Meditând  asupra  viitorului  luminos,  dar  foarte îndepărtat, al omenirii era hotărât să contribuie la dezvoltarea acesteia, chiar dacă sarcina sa i-ar fi creat cele mai mari dificultăţi.
Urgaya începu să împartă sarcinile pentru perioada următoare. Făcu semn cu  mâna  fiecăruia  să  se  apropie  de  el  şi  informă  pe  fiecare  de  noua  sa misiune. Erau sarcini de tot felul, dificile sau mai puţin dificile, în funcţie de ţara în care iniţiatul trebuia să acţioneze şi de importanţa ei pentru voinţa Providenţei Divine.
Întâi, cei 360 de maeştri îşi primiră sarcinile, apoi Urgaya începu să cheme 
la el pe cei 72 de iniţiaţi, cărora Ie-a dat sarcini de dificultate deosebită. Spre 
surprinderea sa, Frabato, care era primul dintre cei 72 de înţelepţi, nu fusese

chemat când îi venise rândul. Fără şovăire, Urgaya continuă să dea sarcini celor 12 adepţi, care au primit cele mai dificile misiuni, fără excepţie.
Frabato era surprins şi alarmat. Cărui fapt se datora omiterea lui în timpul distribuirii sarcinilor? Nu mai era nici o misiune pentru el? Deşi uneori fusese obosit de viaţă, întotdeauna îşi rezolvase misiunile încredinţate. Ce urma să facă cu el de data aceasta? în timp ce aceste întrebări treceau prin mintea lui Frabato, ultimul dintre cei 12 adepţi îşi primi sarcina.
în cele din urmă Urgaya privi spre Frabato şi îi făcu semn cu mâna să se apropie   de   el.   înainte   ca   Frabato   să   poată   îngenunchea   în   faţa reprezentantului Providenţei Divine, acesta se ridică şi punând ambele sale mâini pe capul lui Frabato, spuse:
„Frate al Luminii,  te binecuvântez.  Nu  trebuie  să-ţi  faci griji,  Providenţa Divină te iubeşte şi apreciază cooperarea ta. Slujeşti Lumina de mii de ani. Eşti  liber  să-ţi  dizolvi  individualitatea  oricând  doreşti,  dar  cred  că  toţi  am considera aceasta o mare pierdere pentru timpurile viitoare, pentru că nici unul  dintre  cei  prezenţi  nu  s-a  încarnat  pe  pământ  de  atâtea  ori  ca  tine. Planeta  Pământ  se  confruntă  cu  timpuri  grele  şi  nimeni  nu  este  mai  bine familiarizat cu locuitorii ei ca tine. Frabato, sunt convins că vei duce la bun sfârşit această încarnare a ta, incluzând misiunea legată de aceasta, deşi ar putea fi una dintre cele mai dificile.”
O asemenea distincţie deosebită nu mai fusese acordată vreunui iniţiat de mii  de  ani.  Surprins  la  culme,  Frabato  se  prăbuşi  în  genunchi  înaintea  lui Urgaya şi atinse cu capul podeaua.
„Niciodată nu mă voi gândi la dizolvarea entităţii mele şi voi continua să 
slujesc  cu  lealitate  Providenţa  Divină”,  gândi  şi  aceste  gânduri  erau  ca  un 
jurământ.
Urgaya îl rugă pe Frabato să se aşeze în faţa sa şi apoi se întoarse la locul său, solemn. De acolo se adresă încă o dată adunării:
„Dragi Fraţi ai Luminii! Aşa cum ştiţi, ştiinţele naturale au înregistrat mari progrese în lume. Viteza progresului tehnic se va mări extraordinar în acest secol.  Datorită  acestei  dezvoltări,  omul  va  pune  mâna  pe  arme  puternice. Pericolul este că aceste arme ar putea fi folosite negativ de către aceia care sunt  responsabili  pentru  ele  şi,  desigur,  că  dezvoltarea  spirituală  a  tuturor naţiunilor  va  avea  de  suferit.  O  contragreutate  trebuie  creată  împotriva acestor  tendinţe  negative,  prin  activităţile  voastre.  Astăzi,  unul dintre  fraţii noştri  şi-a  luat  deja  ca  sarcină  să  influenţeze  anumiţi  lideri  în  a  aplica invenţiile tehnice pentru pacea şi bunăstarea omenirii.”
Un iniţiat cu ochi profunzi încuviinţă, fiindcă el primise această sarcină.
„Dragă  Frabato”,  spuse  Urgaya,  adresându-i-se 	„tendinţa  negativă  în
dezvoltarea  omenirii  nu  poate  fi  ignorată.  Filozofia^  materialistă  deja  a 
acaparat o mare parte a omenirii şi va continua. Ca urmare, se va da o luptă

acerbă  pentru  bani,  profit  şi  putere,  precum  şi  pentru  satisfacerea  unor pasiuni   inferioare.   Unde   pot   conduce   ideile   materialiste   şi   faptele iresponsabile, tu experimentai pentru tine încă din timpul atlanţilor.”
Frabato  încuviinţă,  deoarece  îşi  amintea  foarte  bine  de  scufundarea 
Atlantidei. în timpul unui experiment tehnic (pus la cale şi realizat de savanţi 
iresponsabili), axa pământului^ şi-a pierdut atunci echilibrul şi, în consecinţă, 
Atlantida a fost distrusă în foarte scurt timp. Toate detaliile acestei drame au 
fost înregistrate pentru totdeauna în Akasha şi orice bun iniţiat poate avea o 
imagine clară asupra întregului trecut al cosmosului, prin citirea acesteia.
Frabato  însă  nu  ştia  detalii  asupra  misiunii  sale  viitoare.  Fraţii  erau  de obicei informaţi despre sarcinile lor în câteva cuvinte explicative. Ei nu erau obişnuiţi cu discursuri lungi şi de aceea, o tensiune aparte se născuse acum printre cei prezenţi.
„Toată  strădania  ştiinţelor  naturale  este  orientată  spre  descoperirea 
secretelor  materiei”,  continua  Urgay  a, „şi  pentru  asta  ele  se  bizuie  în
totalitate  pe  metodele  fizice  şi  chimice.  Această  încredere  în  eficienţa mijloacelor tehnice  rezultă din  faptul că în  multe părţi ale lumii  aproape  a dispărut  credinţa  în  existenţa  şi  activitatea  fiinţelor  spirituale  în  spatele materiei.  Numai  iniţiaţii  ştiu  că  există,  de  asemenea,  o  ştiinţă  spirituală,  a cărei muncă de cercetare este bazată numai pe calităţile şi forţele umane. Este ştiinţa magiei, care a existat chiar de la începutul omenirii.
Toţi sunteţi familiarizaţi cu legile magiei şi ştiţi că în ciuda deplinei voastre libertăţi, chiar şi vouă vă este permisă folosirea puterii acestei ştiinţe numai în conformitate cu legea divină. Fratele Cristos a exprimat această idee în acele zile, spunând:  «Nu am venit în această lume să schimb legile ei, ci să mă supun  lor».  Vă  rog  deci  din  adâncul  inimii  să  urmaţi  întotdeauna  legile spirituale, ca atare.”
După aceste cuvinte, Urgaya îl fixă pe Frabato. Acesta din urmă, încuviinţă cu  pocăinţă  din  cap pentru  că  ştia  că  această  aluzie  fusese  făcută  special pentru el. Se întâmplase uneori să oprească forţe negative înainte ca aceasta să-i fie permis de către legea Karmei. Mai ales în legătură cu activitatea aşanumiţilor magicieni negri, el nu rezistase întotdeauna tentaţiei.
Urgaya  remarcă  faptul  că  spusele  sale  avuseseră  efectul  scontat  şi,  de 
aceea,  consideră  problema  ca  şi  rezolvată.  Apoi  continuă,  spunându-i  lui 
Frabato:
„Ştiinţa  magiei  a  fost  şi  a  rămas  o  ştiinţă  secretă.  Adevăratele  legi 
spirituale  erau  accesibile  numai  unor  anumite  cercuri,  care,  în  schimb,  îşi 
primeau  discipolii  după  examinări  dificile.  Această  cale  de  pregătire  avea 
avantajul că majoritatea fiinţelor umane au fost scutite de tentaţia de a folosi 
mijloacele  magiei în sens negativ. Pe de altă parte, exista dezavantajul că 
fiinţele umane care nu aveau acces în cercurile magice nu cunoşteau drumul

de la credinţă la cunoaştere şi, în consecinţă, nu puteau şti să continue pe această cale.
Conflictele armate din trecut au adus moartea a milioane de oameni. Multe dintre aceste fiinţe umane ucise s-au plâns în lumea spirituală că adevăratele căi ale dezvoltării spirituale nu le-au fost niciodată accesibile.
Aceasta  este  sarcina  ta,  dragă  frate,  să  dezvălui  omenirii  iniţierea adevărată în hermetică, publicând materiale adecvate.”
întrucâtva  şocat,  Frabato  privi  fix  la  Urgaya,  dar  înainte  de  a-i  putea răspunde, Urgaya se ridicase de la locul său, se întoarse spre el şi îl însoţi spre prima dintre coloanele sălii. Calm şi sigur, el spuse apoi:
„Frabato,  ştii  că  această  coloană  simbolizează  prima  filă  din 	„Cartea
înţelepciunii”. Va trebui să publici secretele acestei prime file dezvăluite, dar fără  utilizarea  simbolurilor.  Arată  omenirii  cum  să  treacă  de  la  credinţă  la cunoaştere.”
Apoi, Urgaya îl duse pe Frabato, care era profund afectat, la cea de-a doua coloană şi, arătând spre ea cu mâna, îi spuse că şi secretele celei de-a doua file din „Cartea înţelepciunii” ar trebui făcute accesibile omenirii.
Sigur, Frabato ştia că a doua coloană era cheia magiei sferelor. în ea sunt ascunse secretele ierarhiei. Spera ca Urgaya să nu meargă mai departe, dar acesta  din  urmă,  imperturbabil,  îşi  îndreptă  paşii  spre  a  treia  coloană simbolizând cuvântul creator şi apoi îi spuse lui Frabato:
„«La început a fost cuvântul». Cât de greu le este oamenilor să înţeleagă 
aceasta, de vreme ce ei nu cunosc limbajul divin! Din acest motiv va trebui să 
faci cunoscute şi secretele celei de-a treia file din «Cartea înţelepciunii»„.
îl  conduse  apoi  pe  Frabato  la  cea  de-a patra  coloană,  o atinse  uşor  cu 
mâna, spunând: „Şi a patra filă din «Cartea înţelepciunii» va trebui s-o explici 
omenirii.”
Ajungând la cea de-a cincea coloană, el îi spuse lui Frabato:
„Aici, cu a cincea coloană, misiunea ta este completă. Ţi se permite să dezvălui doar prima parte a filei. înţelegi de ce, nu-i aşa?” Tăcut, Frabato se întoarse, alături de Bătrânul Stăpân. Urgaya se aşeză din nou la locul său şi părea că aşteaptă ca Frabato să spună ceva despre noua sa sarcină.
între timp, Frabato devenise conştient de întreaga importanţă a misiunii sale. Căzu în genunchi şi spuse cu ochii implorând:
„Magnificule  reprezentant  al  Providenţei  Divine,  păstrător  al  tuturor 
secretelor cosmice! Te implor din adâncul sufletului meu să mă eliberezi de 
această  îndatorire!  Când  m-ai  chemat  ultima  dată,  mi-am  îndeplinit  leal 
misiunea ce mi-a fost încredinţată. Aşa cum ai dorit, m-am întrupat în corpul 
unui băiat de paisprezece ani pentru a fi mentorul spiritual al tatălui său. Mai 
mult, am călătorit în toată lumea pentru a oferi omenirii evidenţa existenţei

lumii spirituale. Cu permisiunea ta binevoitoare, mi-am folosit puterile magice 
să dovedesc Omnipotenţa Divină, să vindec pe cei bolnavi şi să arăt viitorul.
Prea onorat Stăpân, ştii că, în principiu, nici o sarcină nu e prea dificilă 
pentru mine, dar te rog să iei în considerare situaţia mea deosebită. Te slujesc 
pe tine şi Providenţa Divină ca iniţiator în hermetică de mii de ani. în temple 
ascunse am dezvăluit tainele acestei ştiinţe secrete numai discipolilor maturi, 
am respectat cu stricteţe legile. Ca preot al templului am realizat iniţiaţi în 
hermetică sub cele mai solemne jurăminte. Cum aş putea deconspira acum 
întregul  mister  oamenilor  imaturi?  Am  fost  întotdeauna,  în  mod  special, 
devotat tăcerii. Cum aş putea arunca acum mărgăritare la porci şi să eliberez 
lumina care îi va arde pe aceşti imaturi? Cu siguranţă, omenirea nu este încă 
suficient de matură pentru aceste învăţături. Vor târî înţelepciunea divină în 
noroi,  o  vor  înţelege  greşit,  o  vor  dezonora!  Te  implor  să  mă  eliberezi  de 
această  sarcină  şi  să-mi  dai  oricare  alta.”  Fusese  foarte  rar  cazul  ca  unul 
dintre adepţi sau iniţiaţi să nu vrea să accepte sarcina încredinţată. Dacă nu 
era posibil un schimb între fraţi, atunci unii dintre ei o acceptau şi pe aceasta, 
pe lângă a lor.
Urgaya se adresă adunării cu gravitate:
„Dragi fraţi, aţi auzit sarcina încredinţată lui Frabato. Este vreunul dintre voi care ar vrea să schimbe misiunea sa cu cea a lui Frabato?”
După această întrebare, Urgaya privi întrebător adunarea, dar nu veni nici un răspuns.
întrebarea  răsuna  în  minţile  Fraţilor  Luminii,  în  timp  ce  Urgaya  aşteptă nemişcat câteva minute. Apoi îl privi binevoitor pe Frabato, spunând:
„Dragă frate, sarcina ta este dificilă şi chiar îţi înţeleg obiecţiile. Cu toate 
acestea,  îndeplinirea  acestei  misiuni  a  fost  ordonată  de  Dumnezeu  pentru 
perioada următoare, de aceea va trebui realizată cu orice preţ. Fiindcă ai fost 
aproape  întotdeauna  profesor  în  numeroasele  tale  încarnări  şi  fiindcă,  fără 
îndoială,  ai  fost  întotdeauna  unul  dintre  cei  mai  capabili  fraţi  în  acest 
domeniu, de aceea te-am desemnat pentru această misiune. Tu ştii să găseşti 
cuvintele potrivite pentru a explica omenirii adevăratele legi ale armoniei şi 
dezvoltării spre perfecţiune.
Mulţi dintre fraţii care sunt prezenţi au început pe calea pietăţii, fiindcă n-
au  avut  un  mentor  personal  şi  pentru  că  le  lipseau  cunoştinţele  necesare despre căile adevăratei magii.
Precum  vezi,  nici  unul  dintre  fraţi  nu  e  pregătit  să-ţi  preia  sarcina,  aşa încât te-aş ruga să duci la bun sfârşit această misiune, pentru prosperitatea dezvoltării umane şi pentru revelarea înţelepciunii divine.”
în  acest  timp,  Frabato  începuse  să  vadă  necesitatea  sarcinii  sale  şi,  cu toate că era conştient de faptul că avea multe oprelişti de depăşit, se simţi liniştit şi înviorat de cuvintele lui Urgaya.

„Onorat   Stăpân”,   replică   el,   făcând   o  plecăciune, 	„voi   încerca   să
îndeplinesc această sarcină cât voi putea de bine.”
Acestor  cuvinte  le  urmă  o  răsuflare  recunoscătoare  de  uşurare  din mulţimea adunată, pentru că nimeni n-ar fi fost fericit să-şi asume şi această sarcină.
Frabato voi să se întoarcă la locul său, dar Urgaya îi făcu semn aşa că 
trebui să stea cu el. După câteva momente chipul lui Urgaya se transfigura. O 
aureolă trecu prin corpul său astral care devenea mai transparent şi eteric.
Frabato ştia că Urgaya era capabil să producă în corpul său astral o astfel de  stare  a  celei  mai  înalte  binecuvântări  şi  unificări  cu  Providenţa  Divină. Cuvintele veniră din adâncul Luminii de nepătruns:
„Frabato, eşti fiul meu devotat şi te iubesc. Sunt mulţumit că ai acceptat sarcina de a publica adevărata iniţiere în magie, deşi vei avea de înfruntat, mai mult decât atât, o Karma dificilă.
Ştii că aceia care înţeleg numai un aspect al naturii mele, vor experimenta 
o dezvoltare oarecum dezechilibrată. E dorinţa mea ca fiecărei fiinţe umane 
să i se dea posibilitatea de a parcurge drumul spre perfecţiune. Trebuie ca 
flecare om să înţeleagă natura şi personalitatea mea şi să înveţe cum am 
creat  lumea  prin  legile  universale.  Fiecare  fiinţă  umană  trebuie  sase 
reîncarneze pe pământ atâta timp până când îşi va realiza un echilibru magic 
deplin.”
Ascultând  aceste  cuvinte  mulţi  dintre  fraţi  îşi  amintiră  de  propriul  lor trecut, când întâi au parcurs drumul indirect al pietăţii, acesta dezvoltându-i inegal, apoi, mai târziu, când trebuiau să recupereze lipsurile în încarnările următoare. Numai aceia care fuseseră îndrumaţi de către un magician au fost capabili să parcurgă drumul direct spre perfecţiune.
Vocea lui Dumnezeu continuă prin Urgaya:
„Pentru a-ţi îndeplini sarcina nu e recomandabil să faci miracole în faţa oamenilor  în  public.  Pe  viitor  nu  va  mai  trebui  să-ţi  demonstrezi  forţele magice, aşa cum ai făcut până acum, pentru a convinge oamenii de existenţa celor mai înalte forţe şi legi. Când te vei întoarce în corpul tău, va trebui să-ţi schimbi  strategia  şi,  fără  îndoială,  vei  reuşi  s-o  faci.  îţi  apreciez  eforturile foarte mult şi nu mă vei dezonora făcând cunoscute legile mele, ci vei arăta omenirii adevărata cale care îi conduce la mine. Fiecărui om trebuie să i se ofere posibilitatea de a-şi începe drumul propriu spre iniţiere, spre adevărata perfecţiune, din punctul în care destinul l-a aşezat.
Acumulează toate cunoştinţele medicale, aşa încât nu va fi nici o diferenţă între tine şi un om având această profesie. Vindecând prin cuvânt, vei provoca senzaţie  şi  va  trebui  să  faci  faţă  inutilelor  animozităţi.  Totuşi,  poţi  utiliza pentru vindecarea oamenilor legile celei de-a cincea coloane, a cincea filă din „Cartea înţelepciunii”, a alchimiei.

Eşti conştient de faptul că, pe cât de mare e misiunea, pe atât de mare va fi rezistenţa forţelor negative.
Spiritual, nu te vor putea ataca, dar, prin Karma corpului tău fizic, vei avea 
de  înfruntat  supărări,  necazuri  şi  mizerie.  Mulţi  duşmani  te  vor  persecuta, 
multe boli te vor afecta şi viaţa ta va fi adesea în pericol. Soarta la care corpul 
tău pământean va fi supus va lucra împotriva ta, fiindcă spiritele negative ştiu 
că eşti un Frate al Luminii şi te vor ataca ori de câte ori vor avea ocazia.
Dacă vei îndeplini această misiune cu bine, vei aduce o mare contribuţie la dezvoltarea  omenirii  şi  în  viitorul  apropiat  vei  putea  să  continui  munca  de profesor numai în lumea spirituală, în cercuri de discipoli maturi, cu un grad înalt de dezvoltare.”
După aceste cuvinte, chipul lui Urgaya reveni la înfăţişarea sa iniţială.
Frabato ştia că Providenţa Divină însăşi îi vorbise direct prin Urgaya. Se simţi inundat de o nemărginită  fericire  şi fiind  plin  de încredere  şi energie pentru viitoarea sa misiune, el mulţumi Providenţei Divine printr-o rugăciune tăcută de adoraţie, jurând să îndeplinească sarcina cu devotament, indiferent cât de mari vor fi obstacolele.
Urgaya privi amabil la Frabato şi îl rugă, cu un gest de binecuvântare, să se  aşeze  la  locul  său.  Apoi  se  ridică  şi  făcând  un  semn  de  preaslăvire  cu mâinile asupra adunării, spuse:
„Fiţi  binecuvântaţi  în  numele  Providenţei  Divine,  pentru  colaborarea voastră  voluntară  la  marea  lucrare  a  dezvăluirii  umane  şi  cosmice.  Sunt mulţumit că toţi aţi dovedit a fi buni fii ai lui Dumnezeu. Vă mulţumesc şi declar închisă adunarea.” La scurt timp după aceasta, Fraţii Luminii părăsiră templul şi Urgaya, care crease totul, prin forţa propriei imaginaţii, dizolvă totul şi se retrase în acea zonă impenetrabilă şi inaccesibilă.

C a p ito lu l  X I
Frabato se reîntoarse în corpul său pământean. Bineînţeles că nu se putea gândi să doarmă vreun pic. Zorile se iviseră şi înţelese că fusese plecat câteva ore. întâmplările de la adunare i se învălmăşeau în memorie. în zilele care au urmat el îşi făcu multe probleme referitoare la noua sa misiune, fiind foarte greu să se concentreze asupra îndatoririlor sale cotidiene.
Urmând  sfatul  Providenţei  Divine,  el  începu  curând  să  studieze  pe  larg 
ştiinţele medicale, deşi aceasta era adesea posibil numai în condiţii grele, pe 
lângă munca sa de fiecare zi. Terminându-şi studiul se devota în întregime 
artei medicale şi curând îşi făcu un renume ca diagnostician şi ca practician.
El  încă  spera  că  publicarea  „Cărţii  înţelepciunii”  va  fi  amânată  un  timp nedefinit, deoarece ştiinţele oculte se confruntau cu timpuri grele.
Temându-se de opoziţie şi de darea în vileag a propriilor afaceri murdare, conducătorii  de  state  au  început  persecutarea  cu  cruzime  a  scriitorilor  şi suporterilor ştiinţelor oculte. Loje şi societăţi metafizice au fost dizolvate şi mulţi dintre membri acestora au fost persecutaţi, arestaţi şi executaţi.
Frabato, care era cunoscut în cercurile oculte, avu mult de suferit de pe 
urma  acestor  persecuţii  crescânde.  Din  nefericire,  corpul  fizic  în  care  se 
întrupase era împovărat de o Karma grea. Şi el era, de asemenea, împins în 
acest  vârtej  infernal.  El  împărţea  această  greutate  cu  sute  de  mii  de  alţi 
oameni, fiindcă fu trimis, pentru trei ani, într-un lagăr de concentrare. De când 
a refuzat să-şi pună forţele magice la dispoziţia acelora care conduceau ţara, 
el se expuse la cele mai mari umilinţe şi cele mai nemiloase torturi, cărora Ie-
a supravieţuit totuşi cu neînfricată credinţă. Războiul bântui timp de şase ani 
cu o aşa putere distructivă, cum lumea nu mai încercase vreodată.
Cu  puţin  timp  înainte  de  sfârşitul  războiului,  Frabato  fu  condamnat  la moarte, dar înainte ca sentinţa să poată fi executată, lagărul de concentrare fu  bombardat.  Frabato  fu  eliberat  de  câţiva  dintre  prizonierii  de  acolo  şi evada. Providenţa Divină îl protejase şi, în cele din urmă, îl ţinuse în viaţă. Jefuit de toate, lovit de boli,  dar eliberat din lanţurile  închisorii,  Frabato se întoarse la casa sa de la ţară.
După  ce  se  restabili,  el  începu  imediat  să  lucreze  pentru  cei  suferinzi, folsindu-şi  toate  cunoştinţele  medicale.  Mai  târziu,  veneau  la  el  îndeosebi pacienţi care prin medicina tradiţională fuseseră declaraţi ca incurabili şi pe care  avea  posibilitatea  să-i vindece  parţial  sau complet,  în  concordanţă  cu Karma  fiecăruia.  Când  uneori  era  prea  târziu  să  mai  salveze  corpul pământean, el dădea consolare printr-o psihoterapie adecvată.
Numărul  celor  care  veneau  la  el  după  ajutor  era  în  creştere,  graţie metodelor sale neobişnuite de tratament, reuşite, aşa că, în final, el se dedică cu totul celor bolnavi şi neputincioşi.
88




Când, într-o noapte, după o zi încordată, vru să se odihnească câteva ore, fu chemat de Urgaya cu numele său spiritual.
„Ce  o  fi  însemnând  asta?”,  gândi  Frabato.  „Nu  e  o  dată  pentru  vreo întâlnire. Probabil că vor să-mi reamintească îndatoririle pe care le am.”
Fără ezitare el se separă spiritual şi fizic de corpul său şi, după ce-l proteja împotriva influenţelor demonice, apăru în faţa lui Urgaya în momentul imediat următor.
Frabato îl salută pe Conducătorul Fraţilor Luminii cu o plecăciune adâncă, după care acesta din urmă răspunse cu un gest de binecuvântare. Frabato era singur cu Urgaya, care stătea cu picioarele încrucişate pe o mică carpetă, întro  grotă.  Doar  o  lumină  difuză  ilumina  împrejurimile.  Grota  era  situată  la marginea unui munte foarte înalt, însă orice fiinţă din cosmos s-ar fi uitat în zadar după ea, fiindcă Urgaya o făcea vizibilă numai pentru aceia pe care voia el să-i întâlneasacă.
„Fii  binevenit,  Frabato!  Aşează-te,  te  rog,  lângă  mine!”  spuse  Urgaya, arătând cu mâna spre o a doua carpetă, aşezată acolo tocmai pentru asta. Frabato îi mulţumi şi făcu precum i se spusese.
Câteva minute le petrecură într-o rugăciune mută în onoarea Providenţei Divine. Acesta era un obicei al Fraţilor Luminii, de câte ori se întâlneau. Apoi, Urgaya îşi fixă privirea pe Frabato, spunând:
„întâlnirea de astăzi nu e oficială, ci doar o discuţie între noi doi, de la suflet la suflet. După cum ştii, eu nu chem pe cineva individual, decât atunci când cred că ajutorul meu personal este necesar în îndeplinirea misiunii sau când am de învinuit pe cineva. Totuşi, nu acestea sunt motivele pentru care te-am  chemat,  ci  altceva.  Trebuie  să-ţi  mulţumesc,  în  numele  Providenţei Divine şi al Fraţilor Luminii pentru credinţa, devotamentul şi, mai ales, pentru respectarea legilor karmice în timpul conflictelor marţiale, tragice. Providenţa Divină priveşte şi te protejează.
Unul dintre fraţii din grupul celor doisprezece şi-a dizolvat individualitatea după ce şi-a îndeplinit misiunea şi s-a întors la Lumina Originară. Locul său a devenit  liber,  iar  Providenţa  Divină  m-a  autorizat  să  ţi-l  ofer  ţie.  Aceasta înseamnă că ai fost admis în consiliul Bătrânilor şi, de acum încolo, tu, ca şi ceilalţi  unsprezece  fraţi,  aveţi  cel  mai  înalt  rang  pe  care  o  fiinţă  umană  îl poate obţine în ierarhia iniţiaţilor. Desigur, ai de luat asupra ta toate câte le datorăm Luminii. Nu e un pas înapoi pentru tine şi poţi renunţa oricând la individualitatea ta pentru a te dizolva în Lumina Originară. Providenţa Divină speră că vei continua să rezolvi multe sarcini în folosul dezvoltării cosmice. Sunt foarte fericit că eşti acum irevocabil legat de Providenţa Divină şi că eu am fost acela care ţi-am transmis aceasta.”
Cuvintele lui Urgaya îl umplură pe Frabato de emoţie  şi fericire,  fiindcă 
admiterea în Consiliul Bătrânilor reprezenta cea mai înaltă distincţie posibilă.

„Sublime  Stăpân”,  răspunse  Frabato, 	„îţi  mulţumesc  pentru  această
informaţie.  Sunt  adânc  mişcat  că  Dumnezeu  m-a  considerat  destul  de merituos să mă admită în Consiliul Bătrânilor.  A fost întotdeauna o onoare pentru mine să slujesc Providenţa Divină cu toată energia mea şi procedând astfel, ţelul meu suprem a fost întotdeauna progresul umanităţii.”
Urgaya încuviinţă binevoitor şi replică:
„Dragă frate, mă aşteptam să-mi spui asta. Dintre toţi fraţii, tu eşti unul dintre  cei  mai  maturi  şi  sunt  mulţumit  că  intenţia  de  a  sluji  omenirea  îţi rămâne ideal în continuare. Cu siguranţă că îţi aminteşti că ţi s-a dat sarcina de a revela primele cinci file din „Cartea înţelepciunii”. A sosit momentul ca aceasta să se realizeze. Acesta este unul dintre motivele întâlnirii noastre şi trebuie să te rog să îi acorzi o mare importanţă.”
Speranţa  negrăită  că  din  anumite  motive  Providenţa  Divină  îi  va  lua această sarcină lui Frabato se spulberă. Nu era nici o cale de ieşire: sarcina aceasta dificilă trebuia îndeplinită.
Urgaya observă o anume rezistenţă ce persista împotriva acestei sarcini. Aşa că încercă să explice din nou motivele ei:
„Dragă  Frabato”,  spuse  el, 	„ultimul  război  mondial  dezastruos  şi  alte
războaie purtate în permanenţă pe pământ au trimis milioane de oameni în cealaltă lume, în zona ce înconjoară pământul, în ultimii ani, şi sunt din nou mulţi printre ei cărora, în timpul existenţei lor, nu li s-a dat şansa de a învăţa adevăratele legi ale iniţierii. Ei s-au plâns serios în lumea spirituală că numai destinul Ie-a fost profesor, în timp ce calea spre individualitatea umană liberă fusese păstrată în secret.
Pentru a pune capăt plângerilor de acest fel, în cele din urmă, Providenţa Divină te-a ales pentru sarcina de a iniţia fiinţele umane care iubesc adevărul şi preţuiesc înţelepciunea şi adevărata ştiinţă spirituală.
Deşi  spiritele  negative  vor  continua  să  pună  obstacole  în  calea  ta  am încredere că Providenţa Divină îţi va da întotdeauna sprijinul necesar pentru publicarea  acestor  taine.  Fii  sigur,  în  sufletul  tău,  totdeauna,  că  arăţi semenilor tăi drumul spre perfecţiune.”
„Onorabile  Stăpân”,  încercă  Frabato  să  obiecteze, 	„când  voi  publica
misterele magiei, adevărata mea personalitate nu va mai putea fi ascunsă. Mulţi dintre cei care vor citi cărţile mele vor afla, mai devreme sau mai târziu, că aparţin unui alt stadiu de dezvoltare. Vor veni la mine cu problemele lor materiale şi mă vor ruga să le dau ceea ce doresc. Sublime Stăpân, chiar tu mi-ai spus la ultima întâlnire să fac din maturitatea mea spirituală un secret, prin orice mijloace.
Cum îmi voi păstra secretă identitatea când voi dezvălui toate secretele?”

Se  părea  că  Urgaya  aşteptase  această  întrebare,  fiindcă  răspunse, zâmbind delicat:
„Dragă frate, din câte cunosc eu, te-ai descurcat cu toate fiinţele pe care le-ai întâlnit în cosmosul nostru, timp de mii de ani. Aşa că sunt convins că ştii destule feluri şi căi de a te adapta şi nu-i nevoie să-ţi dau sfaturi.
Când vei scrie despre căile magiei, oamenii, fără îndoială, vor realiza că eşti un iniţiat şi nu trebuie să negi aceasta în faţa cititorilor tăi. Nu trebuie să consideri aceasta b încălcare a tăcerii, ci o parte a misiunii tale. Providenţa Divină îţi va
trimite acei oameni pe care îi vei avea de ajutat. Fără doar şi poate că vei spune ceea ce trebuie acelora care vor fi doar curioşi şi dornici de senzaţii. Vei arăta celor care vor avea curajul de a cunoaşte cum se pot autoeduca, pentru a putea să facă faţă propriului lor destin.
Nu  va  fi  nevoie  să-ţi  utilizezi  forţa  magică  pentru  a  convinge  oamenii, deoarece aceia care au nevoie de a fi convinşi înainte să aibă credinţă nu sunt suficient de maturi pentru drumul în magie. Asemenea oameni nu ştiu să ţină soarta  în  frâu,  prin  forţe  proprii,  astfel  încât  aceasta  să  le  fie  singurul învăţător. Pe de altă parte, oamenii vor veni la tine şi pentru că luptă pentru adevăr şi îţi vor cere sfaturi. Sigur că nu le vei refuza ajutorul tău spiritual, dacă vor pune întrebări legate de dezvoltarea lor spirituală.
Dragă Frabato, chiar dacă, în prezent, doar câţiva oameni de pe pământ ar reuşi  să  capteze  maturitatea  necesară  pentru  iniţierea  lor  prin  seriozitate, rezistenţă  şi  muncă  grea,  sarcina  ta  ar  fi  îndeplinită.  Aceia  care  doar  îşi lărgesc cunoştinţele prin lucrările tale, sprijinindu-se pe teorie doar, în actuala lor încarnare, vor avea posibilitatea de a începe munca practică asupra lor înşişi în încarnarea lor următoare.
Sarcinile tale se vor răspândi în lumea întreagă. In timp, fiecare căutător de adevăr şi înţelepciune va ajunge să le cunoască. Oricum, fără cercetări serioase,  nimeni  nu  va  culege  roadele  înţelepciunii,  Providenţa  Divină  va urmări aceasta şi doar aceia care sunt destul de maturi pentru conţinuturile ei se  vor  bucura  de  ele.  Apoi,  plângerile  celor  decedaţi  în  Zona  Centurii Pământului vor înceta, fiindcă nimeni nu va mai putea afirma că drumul spre lumea spirituală nu a fost accesibilizat!”
Cuvintele impresionante ale lui Urgaya făcuseră clară sarcina lui Frabato, încă o dată.
„Sublime Stăpân”, se adresă el lui Urgaya,  „cea ce ai spus m-a convins 
complet şi definitiv şi voi duce până la capăt misiunea încredinţată. Fie ca 
Providenţa Divină să protejeze misterele, fiindcă eu îmi voi face doar datoria.”
Urgaya a mulţumit lui Frabato, îi mai dădu câteva instrucţiuni referitoare la misiunea sa şi, după ce îl binecuvânta, se despărţiră.

Reîntors în  corpul său fizic,  se gândi la felul  în care să-şi îndeplinească sarcina şi astfel nu dormi toată noaptea.
începu  curând  după  aceea.  Pe  deplin  încrezător  în  ajutorul  Providenţei Divine, el trecu la executarea sarcinii sale cu credinţă şi apelând la cele mai vaste cunoştinţe ale sale. Scrise într-un limbaj comun, accesibil, înţelepciunea Divină îşi găsea drumul în lume, iluminând calea mai ales acelora însetaţi de cunoaşterea adevărată şi care au înţeles că drumul spre perfecţiune a fost într-adevăr revelat de către Frabato.

E p ilo g
Frabato a fost numele de scenă al lui Franz Bardon, nume sub care a avut foarte mare succes pe scenele germane, în anii '20 - '30.
Originea deosebită a acestei lucrări m-a obligat la multă stăpânire de sine înainte  de  a  o  publica  sub  numele  de  Franz  Bardon.  în  cele  din  urmă, importanţa subiectului tratat a determinat apariţia ei.
Pentru a respecta adevărul, nu voi ascunde cititorilor că Franz Bardon ne-a lăsat  doar  „scheletul”  evenimentelor  pentru  această  carte.  Fiind  presat  de timp,  el  a  lăsat  munca  de  realizare  şi  finisare  a ei,  în  totalitate,  în  seama secretarei  mele,  Otti  Votavova.  Din  păcate,  manuscrisul  postum  nu  era pregătit pentru tipărire, aşa că a trebuit ca eu să-l revizuiesc.
In  cele  ce  urmează,  aş  dori  să  dezvălui  câteva  lucruri  pe  care  Otti Votavova le ştia direct de la Franz Bardon. Astfel, Adolf Hitler a fost membru al lojei  99. în afară de asta, Hitler şi câţiva dintre prietenii săi intimi au fost membri ai  „Ordinului Thule”, reprezentând instrumentul extern al unui grup de  puternici  practicanţi  ai  magiei  negre  din  Tibet,  care  foloseau  membrii acestui ordin pentru a-şi atinge scopurile. Pentru a se camufla, Hitler avea o mulţime de dubluri care îl reprezentau în diferite ocazii.
Din  pricina  neglijenţei  lui  Wilhelm  Quintscher 	(Rah  Omir  Quintscher),
discipolul şi prietenul lui Bardon, care nu a ars corespondenţa sa cu acesta, 
deşi fusese rugat să o facă, Bardon a intrat în atenţia naziştilor din ce în ce 
mai mult. El a fost arestat împreună cu Quintscher. In timp ce erau biciuiţi, 
Quintscher  n-a  mai  rezistat,  şi-a  pierdut  controlul  şi  a  rostit  o  formulă 
kabalistică; imediat după aceasta, cei care îl torturau au paralizat pe dată, 
complet. Mai târziu, după ce a anulat efectul formulei, el a fost împuşcat din 
răzbunare.
Lui Franz Bardon i s-au oferit poziţii înalte în cel de-al treilea Reich de către 
Adolf Hitler, cu condiţia să-l ajute să câştige războiul folosindu-se de puterile 
sale magice. Mai mult, Franz Bardon urma să-i dezvăluie lui Hitler adresele 
celorlalte  98 din  99 de loje, răspândite în întreaga lume. Când a refuzat să 
colaboreze,  el  a  fost  expus  celor  mai  nemiloase  torturi.  Printre  altele,  ei 
făceau operaţii pe trupul lui, pe viu, fără să folosească narcotice. Gleznele i le-
au strâns cu inele de care erau atârnate bile foarte grele din metal.
Franz  Bardon  a  împărtăşit  soarta  celorlalţi  prizonieri  în  lagărele  de 
concentrare naziste timp de trei ani şi jumătate, în 1945, cu puţin înainte ca 
războiul  să  se  termine,  el  a  fost  condamnat  la  moarte.  Totuşi,  înainte  ca 
sentinţa să fie executată, închisoarea unde era întemniţat a fost bombardată. 
Franz Bardon a fost salvat de sub ruine de câţiva prizonieri ruşi şi a reuşit să 
se ascundă de poliţie până la sfârşitul războiului, apoi s-a întors în oraşul său 
natal. După război, Franz Bardon a aflat, cu ajutorul puterilor sale magice, că




Adolf Hitler îşi găsise scăparea peste hotare. De teama de a nu fi recunoscut acesta îşi făcuse numeroase intervenţii chirurgicale faciale.
Fotografiile lui Hermes Trismegistos şi Lao Tse reproduse în această carte au  fost  luate  de  Franz  Bardon  din  Akasha,  prin  intermediul  unei  oglinzi magice.
Atât despre povestirea lui Otti Votavova. In toţi anii cât am cunoscut-o am putut să mă conving de dragostea ei pentru adevăr.
în  cartea  sa, 	„Practica  evocării  magice”,  Franz  Bardon  face  o  discuţie
amplă asupra faptului că atunci când se face un pact de orice fel, întotdeauna ai de acceptat nenumărate dezavantaje. Celui care a studiat profund ştiinţele oculte  nu-i  va  fi  greu  să  stăvilească  forţa  lojelor,  ordinelor,  sectelor  şi cercurilor.  Acolo  unde  banii  sau  legăturile  prin  jurământ  sunt  cerute  prin instrucţiuni spirituale şi unde secretele sunt păstrate de gradele mai înalte şi tăinuite de gradele mai mici, oricine, care are un interes în această privinţă trebuie  să  aibă  cel  mai  mare  grad.  Dovezile  evenimentelor  prezentate  în această carte vor fi rezervate fiinţelor umane dezvoltate şi iniţiate în magie. Omenirea va trebui să se resemneze la gândul că multe taine ale cosmosului nostru pot fi arătate numai prin mijloace spirituale.
Wuppertal, iunie 1979
Dieter Ruggerberg

